
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 503 

5 Μαρτίου 2004 


ΑΠΟΦΑΣΕΙΣ 

Αριθ.2/13110/0004 

Έγκριση Γενικού Κανονισμού Προσωπικού του Ο.Δ.Δ.Υ. 

Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 2 παρ. 1 του Ν. 2414/1996 «Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις» (Α' 135), όπως τροποποιήθηκε και ισχύ¬ 
ει, καθώς και του άρθρου 63 του Ν. 2637/1998 (Α' 200) με 
το οποίο παρατάθηκε η προθεσμία χρήσης της εξουσιο- 
δοτικής αυτής διάταξης. 

β) Του Π.Δ. 83/1998 «Υπαγωγή του Ο.Δ.Δ.Υ. στιςδιατά- 
ξειςτου Ν. 2414/1996» (Α'77). 

γ) Του Ν. 251/1976 «Περί Ο.Δ.Δ.Υ» (Α' 19), όπως δια¬ 
μορφώθηκε, μετά τις τροποποιήσεις των Νόμων 738/ 
1977 (Α 310), 1041/1980, άρθρο 13 (Α'75) και 2390/1996, 
άρθρο 6 (Α' 54). 

δ) Της παρ. 2 του άρθρου 24 του Π.Δ. 413/1998 «Μετα¬ 
τροπή του Οργανισμού Διαχείρισης Δημόσιου Υλικού 
(Ο.Δ.Δ.Υ.) σε Ανώνυμη Εταιρεία και έγκριση του Κατα¬ 
στατικού της» (Α' 291). 

ε) Του άρθρου 29Ατου Ν. 1558/1985 (Α' 137), όπως αυ¬ 
τό συμπληρώθηκε με το άρθρο 27 του Ν. 2081/1992 (Α' 
154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

στ) Του Κ.Ν. 2190/1920 περί Ανωνύμων Εταιρειών όπως 
ισχύει. 

ζ) Της παρ. 2του άρθρου 19του Ν. 1735/87 (Α' 195). 

2. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Α' 985). 

3. Την ΔΙΔΚ/Φ. 1 /2/13773 /15.7.2003 απόφαση του Πρω¬ 
θυπουργού και Υπουργού Εσωτερικών Δημόσιας Διοίκη¬ 
σης και Αποκέντρωσης «Ανάθεση αρμοδιοτήτων στον 
Υφυπουργό Εσωτερικών Δημόσιας Διοίκησης και Αποκέ¬ 
ντρωσης Νίκο Μπίστη». 

4. Την από 10.6.2003 απόφαση του Διοικητικού Συμ¬ 
βουλίου του Ο.Δ.Δ.Υ. Α.Ε. (αρ. πρακτικού 163), περί σύ¬ 
νταξης Γ ενικού Κανονισμού Προσωπικού μετά από γνώμη 
της αντιπροσωπευτικής συνδικαλιστικής οργάνωσης των 
εργαζομένων. 


5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Εγκρίνουμε το Γενικό Κανονισμό Προσωπικού της Ανώ¬ 
νυμης Εταιρείας «Οργανισμός Διαχείρισης Δημοσίου Υλι¬ 
κού» που ακολουθεί, όπως συντάχθηκε από το Διοικητικό 
Συμβούλιο του φορέα, σύμφωνα μετά οριζόμενα στο άρ¬ 
θρο 24 του Π.Δ. 413/1998, μετά από γνώμη της αντιπρο¬ 
σωπευτικής συνδικαλιστικής οργάνωσης των εργαζομέ¬ 
νων και αποτελείται από ενενήντα (90) άρθρα, ως ακο¬ 
λούθως: 

ΚΕΦΑΛΑΙΟ Α 

ΓΕΝΙΚΕΣ - ΕΙΣΑΓΩΓΙΚΕΣ ΔΙΑΤΑΞΕΙΣ 
Άρθρο 1 

Σκοπός και γενικό πεδίο εφαρμογής του Γενικού Κανο¬ 
νισμού Προσωπικού (Γ.Κ.Π.) 

1. Σκοπός του παρόντος Γ.Κ.Π. είναι η καθιέρωση ενιαί¬ 
ων και ομοιόμορφων κανόνων που διέπουν την εργασιακή 
σχέση των απασχολουμένων στον Οργανισμό Διαχείρι¬ 
σης Δημόσιου Υλικού (Ο.Δ.Δ.Υ. Α.Ε.) με τον ίδιο τον Ορ¬ 
γανισμό, με την επιφύλαξη των άρθρων 3 παρ. 3 και 7 παρ. 
2 του παρόντος Γ.Κ.Π. 

2. Στον παρόντα Κανονισμό, για χάρη συντομίας, στα 
επόμενα άρθρα, ο Οργανισμός Διαχείρισης Δημόσιου 
Υλικού θα αναφέρεται και ως «Εταιρεία». 

3. Τα άρθρα του Κανονισμού έχουν αναπτυχθεί έχοντας 
ως βάση την αρχή της ισότητας και δικαιοσύνης και απο¬ 
σκοπούν στην εγκαθίδρυση σχέσεων μεταξύ των απα¬ 
σχολούμενων κοίτης Εταιρείας που θα στηρίζονται στην 
αμοιβαία εμπιστοσύνη, την καλή πίστη και την ειλικρινή 
συνεργασία. 

4. Προκειμένου να διασφαλιστεί η απρόσκοπτη εφαρ¬ 
μογή των αρχών αυτών απαραίτητη προϋπόθεση και από 
τα δύο μέρη είναι η τήρηση και ο σεβασμός του παρόντος 
Κανονισμού και ο κοινός τους στόχος ο οποίος εκφράζε¬ 
ται στην δημιουργία διαφανών εργασιακών σχέσεων, την 
ανάπτυξη της δημιουργικότητας και την αποδοτικότητα 
της Εταιρείας. 

5. Οι διατάξεις του παρόντος Κανονισμού συμπληρώ¬ 
νουν τις ατομικές συμβάσεις εργασίας του προσωπικού 
με σχέση εργασίας ιδιωτικού δικαίου, που προσλαμβάνε¬ 
ται στην εταιρία και εφαρμόζονται μόνο στην περίπτωση 
κατά την οποία δεν έρχονται σε αντίθεση με την εργατική 
νομοθεσία και τις επιμέρους συλλογικές συμβάσεις ερ¬ 
γασίας, διαιτητικές και υπουργικές αποφάσεις. 

























7070 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Περιεχόμενα του Κανονισμού 

1. Ο παρών Κανονισμός ρυθμίζει τα θέματα που σχετί¬ 
ζονται με την εκτέλεση της εργασίας, όπως θέματα πει¬ 
θαρχίας και συμπεριφοράς των εργαζομένων μέσα στην 
Εταιρεία, οργανώσεως και λειτουργίας της Εταιρείας, κα¬ 
θώς και τα της βαθμολογικής εξέλιξης και της υπηρεσια¬ 
κής κατάστασης των εργαζομένων. Πιο ειδικά περιλαμ¬ 
βάνει άρθρα και διατάξεις για τα ακόλουθα θέματα: 

- τρόπο πρόσληψης προσωπικού 

- βαθμολογική κατάταξη, μισθολογική κλιμάκωση, την 
εξέλιξη και την υπηρεσιακή κατάσταση (μεταθέσεις, με¬ 
τατάξεις κ.λπ.) των εργαζομένων 

- μισθοδοσία (τρόπος πληρωμής, χρόνος, τόπος κ.λπ.) 

- τόπο, χρόνο και τρόπο παροχής της εργασίας 

- ετήσια άδεια, καθώς και τις άλλες άδειες 

- ασθένεια και περίθαλψη των εργαζομένων 

- πρόληψη εργατικών ατυχημάτων και περίθαλψη των 
εργαζομένων 

- λύση της σύμβασης εργασίας 

- πειθαρχικά παραπτώματα και τις αντίστοιχες ποινές 

- δικαιώματα και υποχρεώσεις των εργαζομένων 

- υποχρεώσεις της Εταιρείας 

2. Ταάρθρατου Κανονισμού, στα οποία τεκμηριώνονται 
οι παραπάνω ενότητες συνάδουν με την ισχύουσα για κά¬ 
θε περίπτωση και μορφή εργασιακής σχέσης νομοθεσία. 

Άρθρο 3 

Αντικείμενο - έκταση εφαρμογής του παρόντος Γ.Κ.Π. 

1. Ο παρών Γενικός Κανονισμός του Οργανισμού Δια¬ 
χείρισης Δημόσιου Υλικού Α.Ε., περιλαμβάνει τους κανό¬ 
νες που ρυθμίζουν την υπηρεσιακή κατάσταση και εξέλι¬ 
ξη του προσωπικού του Οργανισμού, όπως και του προ¬ 
σωπικού από άλλες υπηρεσίες που υπηρετεί στον 
Ο.Δ.Δ.Υ. Α.Ε., καθώς και τις σχέσεις μεταξύ του Ο.Δ.Δ.Υ. 
Α.Ε. και του προσωπικού αυτού. Το προσωπικό του 
Ο.Δ.Δ.Υ. Α.Ε. λειτουργεί στα πλαίσια των επιταγών του 
Συντάγματος και των Νόμων του Κράτους με γνώμονα το 
κοινωνικό όφελος και την προστασία του Δημοσίου συμ¬ 
φέροντος. 

Για το προσωπικό του Ο.Δ.Δ.Υ. Α.Ε. ισχύει η αρχή της 
ισότητας των δύο φύλων. 

- Στον παρόντα Κανονισμό, για χάρη συντομίας, στα 
επόμενα άρθρα, ο Οργανισμός Διαχείρισης Δημόσιου 
Υλικού θα αναφέρεται ως «Εταιρεία». 

- Τα άρθρα του Κανονισμού έχουν αναπτυχθεί έχοντας 
ως βάση την αρχή της ισότητας και δικαιοσύνης και απο¬ 
σκοπούν στην εγκαθίδρυση σχέσεων μεταξύ των απα- 
σχολουμένων και της Εταιρείας που θα στηρίζονται στην 
αμοιβαία εμπιστοσύνη, την καλή πίστη και την ειλικρινή 
συνεργασία. 

- Προκειμένου να διασφαλισθεί η απρόσκοπτη εφαρμο¬ 
γή των αρχών αυτών απαραίτητη προϋπόθεση και από τα 
δύο μέρη είναι η τήρηση και ο σεβασμός του παρόντος 
Κανονισμού και ο κοινός τους στόχος ο οποίος εκφράζε¬ 
ται στην δημιουργία διαφανών εργασιακών σχέσεων, την 
ανάπτυξη της δημιουργικότητας και την αποδοτικότητα 
της Εταιρείας. 

- Οι διατάξεις του παρόντος Κανονισμού που συντά¬ 
χθηκε από το Διοικητικό Συμβούλιο της Εταιρείας, αφού 
ελήφθη υπ’ όψη και η γνώμη της συνδικαλιστικής οργά¬ 
νωσης των εργαζομένων, συμπληρώνουν τις ατομικές 
συμβάσεις εργασίας του προσωπικού με σχέση εργασίας 
ιδιωτικού δικαίου. 

2. Στις διατάξεις του Κανονισμού αυτού υπάγονται: 


- Το μόνιμο προσωπικό που υπηρετούσε στον Ο.Δ.Δ.Υ. 
ως ΝΠΔΔ στις 28.12.1998, με την επιφύλαξη του άρθρου 
7 παρ. 2 του παρόντος Γενικού Κανονισμού Προσωπικού 

(Γ.Κ.Π.) 

- Το προσωπικό που υπηρετούσε στον Ο.Δ.Δ.Υ. κατά 
την ίδια ημερομηνία με σύμβαση εργασίας ιδιωτικού δι¬ 
καίου αορίστου χρόνου, καθώς και εκείνο που θα προ¬ 
σλαμβάνεται στο εξής σε οργανικές θέσεις με την ίδια 
σχέση εργασίας. 

- Το έκτακτο προσωπικό που έχει προσληφθεί με σύμ¬ 
βαση ορισμένου χρόνου καθώς και το προσωπικό που 
έχει αποσπασθεί, μεταταγεί ή διατεθεί στον Ο.Δ.Δ.Υ. Α.Ε. 
με κάθε νόμιμο τρόπο κατά το μέρος που αναφέρεται σ’ 
αυτό εξαιρέσει των θεμάτων υπηρεσιακής κατάστασης. 

- Ο Ο.Δ.Δ.Υ. Α.Ε. δύναται προς κάλυψη έκτακτων και 
πρόσκαιρων αναγκών να προσλαμβάνει έκτακτο προσω¬ 
πικό με σύμβαση εξαρτημένης εργασίας ορισμένου χρό¬ 
νου κατά σύστημα, όρους, διαδικασία και προϋποθέσεις 
που καθορίζονται με απόφαση της Διοίκησης. Το προσω¬ 
πικό της κατηγορίας αυτής διέπεται αποκλειστικά από 
τους όρους της σύμβασης εργασίας του. 

3. Δεν υπάγονται στις διατάξειςτου Κανονισμού αυτού: 

- Ο Πρόεδρος του Δ.Σ. της Εταιρείας, ο Αντιπρόεδρος 
και τα μέλη του 

- Ο Διευθύνων Σύμβουλος της εταιρείας 

- Οι Δικηγόροι που ήδη υπηρετούν ή προσλαμβάνονται 
στην εταιρεία με σχέση έμμισθης εντολής και οι οποίοι 
υπάγονται στον Κώδικα Δικηγόρων. 

- Οι πάσης φύσεως προσλαμβανόμενοι στον Ο.Δ.Δ.Υ. 
Α.Ε. Ειδικοί Σύμβουλοι και Ειδικοί Συνεργάτες της Διοίκη¬ 
σης. 

- Οι απασχολούμενοι στην Εταιρεία με σύμβαση μίσθω¬ 
σης έργου. 

4. Στην περίπτωση που ο Διευθύνων Σύμβουλος προέρ¬ 
χεται από την ιεραρχία της εταιρείας, κατά το διάστημα 
της θητείας του στην πιο πάνω θέση δεν υπάγεται στις 
διατάξεις του Κανονισμού αυτού. Μετά την με οποιοδή- 
ποτε τρόπο λήξη της θητείας του, ο παραπάνω επανέρ¬ 
χεται αυτοδίκαια στην θέση που κατείχε προηγούμενα και 
συνεχίζει να παρέχει την εργασία του υπαγόμενος στις 
διατάξεις του Κανονισμού, ο δε χρόνος που διανύθηκε 
στην θέση αυτή με θητεία λογίζεται ως χρόνος κανονικής 
υπηρεσίας για οποιαδήποτε έννομη συνέπεια που απορ¬ 
ρέει από τις διατάξεις του Κανονισμού ή από άλλες δια¬ 
τάξεις. 

Άρθρο 4 

Γνωστοποίηση Κανονισμού 

Η γνωστοποίηση του Γ ενικού Κανονισμού στο προσω¬ 
πικό της Εταιρείας γίνεται με τη διανομή του σε όλους 
τους εργαζόμενους με ευθύνη της Διεύθυνσης Ανθρωπί¬ 
νων Πόρων. Κάθε εργαζόμενος, πριν αναλάβει εργασία 
δικαιούται και οφείλει να λάβει γνώση του περιεχομένου 
του παρόντος Γενικού Κανονισμού. Δια της υπογραφής 
της συμβάσεως και της ανάληψης εργασίας εκ μέρους 
του, τεκμαίρεται ότι αποδέχθηκε ανεπιφύλακτα όλες τις 
διατάξεις του Γ.Κ.Π. 

Άρθρο 5 

Γνωστοποίηση ανακοινώσεων 

Αποφάσεις, εγκύκλιοι, ανακοινώσεις της Εταιρείας που 
αφορούν καθ’ οιονδήποτε τρόπο το προσωπικό της, κοι¬ 
νοποιούνται και στο Δ.Σ. του συλλόγου των Εργαζομένων 
και αναρτώμενες στους πίνακες ανακοινώσεων θεωρού¬ 
νται ως προσωπικές γραπτές ανακοινώσεις προς κάθε 
εργαζόμενο, εκτός εάν ορίζει διαφορετικά ο νόμος ή ο πα¬ 
ρών Κανονισμός. 

Κανένας εργαζόμενος δεν μπορεί να επικαλεσθεί ότι 
δεν έλαβε γνώση ανακοίνωσης που έχει αναρτηθεί στον 
πίνακα ανακοινώσεων της Εταιρείας. 

Άρθρο 6 

Θέσεις εργασίας - Περιγραφή θέσεων εργασίας 

Κάθε θέση εργασίας με τις απορρέουσες από αυτήν 
υποχρεώσεις και αρμοδιότητες περιγράφεται αναλυτικά 
στον Κανονισμό Εσωτερικής Οργάνωσης και Λειτουργίας 
(Κ.Ε.Ο.Λ.) του Ο.Δ.Δ.Υ. Α.Ε. 

Άρθρο 7 

Εργασιακή σχέση προσωπικού 

1. Με την εξαίρεση των παρ. 2 και 3, του παρόντος άρ¬ 
θρου, το προσωπικό το οποίο απασχολεί η Εταιρεία συν¬ 
δέεται με αυτή με σχέση εργασίας ιδιωτικού δικαίου( ορι¬ 
σμένου ή αορίστου χρόνου) πλήρους ή μερικής απασχό¬ 
λησης. 

2. Το κατά τη μετατροπή του Ο.Δ.Δ.Υ. από Ν.Π.Δ.Δ. σε 
Α.Ε. (28.12.1998) υπηρετούν μόνιμο με σχέση δημοσίου 
δικαίου προσωπικό διατηρεί τη μονιμότητάτου, το προη¬ 
γούμενο μισθολογικό και ασφαλιστικό καθεστώς, όπως 
αυτά ορίζονται από τους Ν. 2676/99 (άρθρο 83 παρ. 2), Ν. 
2703/99 (άρθρο 7 παρ. 7α). Ειδικότερα, τα των προαγω¬ 
γών και πειθαρχικών διαδικασιών και τα της λύσης της ερ¬ 
γασιακής σχέσης, ρυθμίζονται ανάλογα με τα ισχύοντα 
στα Ν.Π.Δ.Δ., όπως ορίζεται στο άρθρο 25 παρ. 1 του Π.Δ. 
413/98. 

3. Το προσωπικό που υπηρετούσε στον Ο.Δ.Δ.Υ. κατά 
την ίδια ημερομηνία (28.12.1998) με σύμβαση εργασίας 
ιδιωτικού δικαίου αορίστου χρόνου, διατηρείτο υφιστά¬ 
μενο μισθολογικό καθεστώς, όπως ισχύει κάθε φορά και 
εξακολουθεί να διέπεται από το ασφαλιστικό καθεστώς 
που είχε πριν τη μετατροπή (άρθρο 7 παρ. 7α του Ν. 
2703/99). 

4. Το προσωπικό που θα προσλαμβάνεται μετά την ψή¬ 
φιση του παρόντος Γ.Κ.Π., θα συνάπτει με την Εταιρεία 
σύμβαση εργασίας ιδιωτικού δικαίου αορίστου ή ορισμέ¬ 
νου χρόνου. 

5. Το προσωπικό της Εταιρείας με την πρόσληψή του 
αποδέχεται τον Γενικό Κανονισμό Προσωπικού ως ανα¬ 
πόσπαστο παράρτημα των ατομικών συμβάσεων εργα¬ 
σίας. 

6. Για την κάλυψη έκτακτων ή παροδικών αναγκών η 
Εταιρεία δύναται να προσλαμβάνει έκτακτο προσωπικό 
με σχέση εργασίας ιδιωτικού δικαίου ορισμένου χρόνου. 
Το προσωπικό της κατηγορίας αυτής διέπεται αποκλει¬ 
στικά από τους όρους της σύμβασης εργασίας του. 

7. Γ ια την κάλυψη έκτακτων ή προσωρινών αναγκών η 
Εταιρεία μπορεί να αναθέσει σε τρίτους ορισμένο έργο ή 
ορισμένη δραστηριότητα σύμφωνα πάντα με την ισχύου- 
σα νομοθεσία. 

ΚΕΦΑΛΑΙΟ Β 

ΠΡΟΣΛΗΨΕΙΣ - ΚΑΤΑΤΑΞΕΙΣ ΠΡΟΣΩΠΙΚΟΥ 

Άρθρο 8 

Προσλήψεις προσωπικού 

Η πρόσληψη του προσωπικού γίνεται βάσει των εκά- 
στοτε διατάξεων της νομοθεσίας για τον ευρύτερο δημό¬ 
σιο τομέα. 

Η διάρκεια της συμβάσεως εργασίας του τακτικού προ¬ 
σωπικού είναι αορίστου χρόνου. Σε εξαιρετικές περιπτώ¬ 
σεις ή την εκτέλεση συγκεκριμένου έργου δύναται να 
προσλαμβάνεται προσωπικό με σύμβαση εργασίας ορι¬ 
σμένου χρόνου. Επιφυλασσομένων των διατάξεων του 
νόμου, η πρόσληψη θα γίνεται έπειτα από προκήρυξη των 
θέσεων, για κάλυψη των κατά τομείς υπηρεσιακών ανα¬ 


γκών, μέσω διαγωνισμού και όταν αυτό είναι ανέφικτο με 
επιλογή ύστερα από συνέντευξη. Τη σχετική απόφαση θα 
λαμβάνει το Διοικητικό Συμβούλιο της Εταιρείας. 

Στην κατά τα ανωτέρω προκήρυξη αναγράφονται κατά 
περίπτωση αναλυτικά οι όροι και οι προϋποθέσεις καθώς 
και τα απαιτούμενα τυπικά και ουσιαστικά προσόντα που 
πρέπει να συγκεντρώνουν οι υποψήφιοι. 

Τα ελάχιστα απαιτούμενα ειδικά τυπικά προσόντα πρό¬ 
σληψης καθορίζονται κατά κλάδο και ειδικότητα στις πε¬ 
ριγραφές θέσεων εργασίας του Κ.Ε.Ο.Λ. του Ο.Δ.Δ.Υ. 
Α.Ε. Τα ανωτέρω προσόντα πρέπει να συντρέχουν στο 
πρόσωποτου υποψηφίου κατάτο χρόνο υποβολήςτης αί¬ 
τησης. 

Το μόνιμο προσωπικό που υπηρετούσε στον Ο.Δ.Δ.Υ. 
κατά το χρόνο της μετατροπής του σε Ανώνυμη Εταιρεία 
κατατάσσεται σε μόνιμες προσωποπαγείς θέσεις που θα 
συσταθούν μετον κατάτηνπαρ. 1 του άρθρου 25του Π.Δ. 
413/1998 Κανονισμό Εσωτερικής Οργάνωσης και Λει¬ 
τουργίας και θα διέπεται από τις διατάξεις της παρ. 2 του 
άρθρου 83 του Ν. 2676/1999. 

Το λοιπό προσωπικό που υπηρετούσε στονΟ.Δ.Δ.Υ. κα¬ 
τά το χρόνο μετατροπής του σε Ανώνυμη Εταιρεία, με 
σύμβαση εργασίας ιδιωτικού δικαίου αορίστου χρόνου ή 
εμμίσθου εντολής, εντάσσεται σε αντίστοιχες θέσεις, που 
συνιστώνται μετον Κ.Ε.Ο.Λ. του Ο.Δ.Δ.Υ. Α.Ε., όπως ορί¬ 
ζεται στηνπαρ. 2του άρθρου 25του Π.Δ. 413/98. 

Οι συμβάσεις εργασίας ιδιωτικού δικαίου διακρίνονται 
σε αορίστου και ορισμένου χρόνου. Οι εργαζόμενοι στον 
«Ο.Δ.Δ.Υ. Α.Ε.», απασχολούνται με συμβάσεις αορίστου 
χρόνο κατά κανόνα και κατ’ εξαίρεση με συμβάσεις ορι¬ 
σμένου χρόνου. 

Άρθρο 9 

Ειδικοί Σύμβουλοι - Ειδικοί Συνεργάτες 

Προς αντιμετώπιση ειδικών υπηρεσιακών αναγκών, ο 
Διευθύνων Σύμβουλος δύναται να προσλαμβάνει έως και 
3 άτομα με σύμβαση εργασίας ιδιωτικού δικαίου, ειδικούς 
συμβούλους ή ειδικούς συνεργάτες. 

Η κατά τον ανωτέρω τρόπο πρόσληψη προσωπικού 
πραγματοποιείται, μετά από πρόταση του Δ/ντος Συμ¬ 
βούλου, με απόφαση του Διοικητικού Συμβουλίου στην 
οποία καθορίζονται οι όροι, οι προϋποθέσεις, ο τρόπος 
και η διάρκεια εκτέλεσης της εργασίας ως και οι αποδο¬ 
χές των εν λόγω ειδικών Συμβούλων ή Συνεργατών. 

Οι ανωτέρω Σύμβουλοι και Ειδικοί συνεργάτες αποχω¬ 
ρούν υποχρεωτικά από τον ΟΔΔΥ ΑΕ με την αποχώρηση 
του Διευθύνοντος Συμβούλου από τον ΟΔΔΥ ΑΕ χωρίς 
κανένα δικαίωμα αποζημίωσης. Το ΔΣ του ΟΔΔΥ ΑΕ μετά 
από πρόταση του Διευθύνοντος Συμβούλου δύναται να 
καταγγείλει τη σύμβαση των ανωτέρω οποτεδήποτε για 
σπουδαίο λόγο. 

Άρθρο 10 

Προσόντα πρόσληψης προσωπικού 

Ο προσλαμβανόμενος στην Εταιρεία πρέπει, πλην των 
ειδικών τυπικών προσόντων για την αντίστοιχη θέση, να 
έχει τα εξής γενικά προσόντα: 

- Να είναι Έλληνας πολίτης ή πολίτης Κράτους - μέλους 
της Ευρωπαϊκής Ένωσης, υπό τον όρο να γνωρίζει άριστα 
την ελληνική γλώσσα. 

-Να έχει εκπληρώσει τις στρατιωτικές του υποχρεώσεις 
(προκειμένου για άνδρες) ή να έχει απαλλαγεί νόμιμα από 
αυτές. 

- Να μην έχει καταδικαστεί για κακούργημα και σε οποι¬ 
αδήποτε ποινή για κλοπή, υπεξαίρεση, απάτη, εκβίαση, 
πλαστογραφία, απιστία δικηγόρου, δωροδοκία, καταπίε¬ 
ση, απιστία περί την υπηρεσία, παράβαση καθήκοντος, 
συκοφαντική δυσφήμηση, καθώς και για οποιοδήποτε 

έγκλημα κατά της γενετήσιας ελευθερίας ή οικονομικής 
εκμετάλλευσης της γενετήσιας ζωής. 

- Να μην έχει στερηθεί τα πολιτικά του δικαιώματα λόγω 
καταδίκης. 

- Να μηντελεί υπό απαγόρευση ή δικαστική αντίληψη. 

- Να μην έχει απολυθεί για πειθαρχικούς λόγους από θέ¬ 
ση Δημοσίου, ή Ν.Π.Δ.Δ., ή Δημόσιων Οργανισμών ή 
Αγροτικών Συνεταιριστικών Οργανώσεων ή εν γένει από 
τον δημόσιο τομέα. 

Ο περιορισμός ισχύει για πέντε έτη από την απόλυση. 

- Να έχει την υγεία και την αρτιμέλεια που του επιτρέπει 
να εκτελεί τα καθήκοντα της αντίστοιχης θέσης, με την 
επιφύλαξη των διατάξεων για τα άτομα με ειδικές ανά¬ 
γκες. Η υγεία και η αρτιμέλειά του πιστοποιείται από τις 
αρμόδιες υγειονομικές υπηρεσίες. 

- Να μην παρέχει τις υπηρεσίες του σε άλλο νομικό πρό¬ 
σωπο, ή ένωση φυσικών προσώπων, όμοιες με τις δρα¬ 
στηριότητες που ασκεί η Εταιρεία. 

Τα ανωτέρω προσόντα πρέπει να συντρέχουν στο πρό¬ 
σωπο του υποψηφίου τόσο κατά το χρόνο λήξης της προ¬ 
θεσμίας υποβολής αιτήσεων, όσο και κατά το χρόνο πρό¬ 
σληψης. 

Άρθρο 11 

Υλοποίηση προσλήψεων - Σύναψη σύμβασης εργασίας 

1. Οι προσλήψεις προσωπικού σε οργανικές θέσεις της 
Εταιρείας γίνονται από το Διοικητικό Συμβούλιο με βάση 
τη σειρά επιτυχίας στο σχετικό διαγωνισμό ή τη σειρά επι¬ 
λογής των υποψηφίων. 

2. Η πρόσληψη ανακοινώνεται με έγγραφο του τμήμα¬ 
τος προσωπικού της Διεύθυνσης Ανθρωπίνων Πόρων που 
επιδίδεται στον ενδιαφερόμενο με απόδειξη. 

3. Ο προσλαμβανόμενος πρέπει να συνάψει τη σύμβα¬ 
ση εργασίας, να αποδεχθεί εγγράφως τη πρόσληψη και 
να αναλάβει υπηρεσία μέσα σε ένα μήνα από την ημερο¬ 
μηνία που φέρει το, κατάτηνπροηγούμενη παραγρ. 2, έγ¬ 
γραφο ανακοίνωσης της πρόσληψης. 

4. Ημερομηνία πρόσληψης είναι η ημερομηνία που ανα- 
φέρεται στη σύμβαση εργασίας. 

5. Η σύμβαση εργασίας καταρτίζεται πάντα εγγράφως 
και αναφέρει στα περιεχόμενά της το αντικείμενο εργα¬ 
σίας του εργαζόμενου, τις αμοιβές του και επί πλέον 
όποια άλλα στοιχεία καθορίζονται από την ισχύουσα κά¬ 
θε φορά νομοθεσία. 

6. Πριν υπογράψει ο προσλαμβανόμενος την σύμβαση 
εργασίας, πρέπει να λάβει γνώση του παρόντος Κανονι¬ 
σμού. Με την υπογραφή της σύμβασης θεωρείται ότι ο 
προσλαμβανόμενος αποδέχτηκε τους όρους του παρό¬ 
ντος Κανονισμού. 

7. Κάθε νεοπροσλαμβανόμενος οφείλει να προσκομί¬ 
σει, εντός των προς τούτο καθορισμένων προθεσμιών, 
όλα τα από το νόμο και τις αποφάσεις του Διοικητικού 
Συμβουλίου της Εταιρείας απαραίτητα δικαιολογητικά. 
Τα δικαιολογητικά αυτά περιλαμβάνουν: 

- τίτλο σπουδών και λοιπά πιστοποιητικά σπουδών 

- θεωρημένο αντίγραφο τίτλου-πτυχίου ξένης γλώσσας 

- θεωρημένο φωτοαντίγραφο Δελτίου Ταυτότητας 

- απόσπασμα ποινικού μητρώου 

- πιστοποιητικό στρατολογικής κατάστασης για τους 
άνδρες 

- πιστοποιητικό υγείας από την αρμόδια υγειονομική 
υπηρεσία 

- πιστοποιητικά οικογενειακής κατάστασης, όπως λη¬ 
ξιαρχική πράξη γάμου, γέννησης τέκνων κ.λπ. 

7. Οποιαδήποτε αλλαγή υπάρξει στην οικογενειακή και 
επιστημονική κατάσταση του εργαζομένου, πρέπει να 
αναφέρεται εγγράφως από αυτόν στο Τμήμα Διοίκησης 
Προσωπικού της Διεύθυνσης Ανθρώπινου Δυναμικού. 


8. Η πρόσληψη είναι αυτοδίκαια άκυρη αν ο προσλη- 
φθείς: 

- Δεν αποδέχθηκε εγγράφως αυτήν μέσα στο χρόνο που 
ορίζεται στην παρ. 3 του άρθρου αυτού. 

- Δεν ανέλαβε υπηρεσία μέσα σε ένα μήνα από την ημε¬ 
ρομηνία του εγγράφου ανακοίνωσης της πρόσληψης, 
έστω και αν αποδέχθηκε αυτήν εγγράφως, εκτός εάν επι- 
στρατευθεί ή εάν συντρέχει λόγος ανωτέρας βίας που 
αποδεικνύεται, οπότε η πρόσληψη είναι άκυρη αν δεν 
αναλάβει υπηρεσία σε ένα μήνα από την άρση του κατά τα 
ανωτέρω κωλύματος ή εάν άλλως αναφέρεται στην υπο- 
γραφείσα σύμβαση. 

9. Στην περίπτωση που διαπιστωθεί μεταγενέστερα ότι 
ο προσληφθείς υπάλληλος δεν διέθετε τα ελάχιστα απαι- 
τούμενα κατά τον χρόνο πρόσληψης προσόντα, το Διοι¬ 
κητικό Συμβούλιο ακυρώνει την πρόσληψη σε αποκλει¬ 
στική προθεσμία δύο ετών. Η ακύρωση της πρόσληψης 
χωρεί χωρίς κανέναν χρονικό περιορισμό σε περίπτωση 
δόλιας ενέργειας του προσληφθέντος. 

Άρθρο 12 

Κατάταξη θέσεων τακτικού προσωπικού 

1. Οι οργανικές θέσεις του τακτικού προσωπικού του 
Ο.Δ.Δ.Υ. Α.Ε. διακρίνονται κατά εκπαιδευτική βαθμίδα ως 
ακολούθως: 

- Πανεπιστημιακής Εκπαίδευσης (ΠΕ) 

Θέσεις της κατηγορίας ΠΕ είναι εκείνες για τις οποίες 
ως τυπικό προσόν πρόσληψης ορίζεται το πτυχίο ή δί- 
πλωματμήματος ή σχολής ανωτάτου εκπαιδευτικού ιδρύ¬ 
ματος της ημεδαπής ή ισότιμο της αλλοδαπής, αντιστοί¬ 
χου ειδικότητος με το αντικείμενο εργασίας. 

- Τεχνολογικής Εκπαίδευσης (ΤΕ) 

Θέσεις της κατηγορίας ΤΕ είναι εκείνες για τις οποίες 
ως τυπικό προσόν πρόσληψης ορίζεται το πτυχίο ή δί¬ 
πλωμα τεχνολογικού εκπαιδευτικού ιδρύματος της ημε¬ 
δαπής ή ισότιμων σχολών της ημεδαπής ή αλλοδαπής ή 
πτυχίο ΚΑΤΕΕ ή ισότιμων σχολών της ημεδαπής ή αλλο¬ 
δαπής, αντιστοίχου ειδικότητος με το αντικείμενο εργα¬ 
σίας. 

- Δευτεροβάθμιας Εκπαίδευσης (ΔΕ) 

Θέσεις της κατηγορίας ΔΕ είναι εκείνες για τις οποίες 
ως τυπικό προσόν πρόσληψης ορίζεται απολυτήριος τίτ¬ 
λος λυκείου ή εξαταξίου γυμνασίου ή άλλου ισότιμου 
σχολείου ή τεχνικής επαγγελματικής σχολής δευτερο¬ 
βάθμιας εκπαίδευσης ή άλλης ισότιμης σχολής ή Σχολής 
Μαθητείας Ο.Α.Ε.Δ. ή αναγνωρισμένης σχολής τυφλών. 
Ο απολυτήριος τίτλος πρέπει να είναι ειδικότητος αντί¬ 
στοιχης προς τον οικείο κλάδο, όπου υπάρχει τέτοια αντι¬ 
στοιχία. 

- Υποχρεωτικής Εκπαίδευσης (ΥΕ) 

Θέσεις της κατηγορίας ΥΕ είναι εκείνες για τις οποίες 
ως τυπικό προσόν πρόσληψης ορίζεται απολυτήριος 
τίτλος υποχρεωτικής εκπαίδευσης ΣΤ' Δημοτικού για 
τους τελειόφοιτους μέχρι το 1980 και Γ' Γυμνασίου για 
τους τελειόφοιτους από το 1981 και μετά ή κατώτερης 
τεχνικής σχολής του Ν.Δ. 580/1970. 

2. Η κατανομή των θέσεων κάθε κατηγορίας σε ειδικό¬ 
τητες γίνεται με τον Κ.Ε.Ο.Λ. 

3. Βαθμολογική διάρθρωση θέσεων 

Οι θέσεις των κατηγοριών ΠΕ, ΤΕ, ΔΕ και ΥΕ κατατάσ¬ 
σονται σε έξι (6) συνολικά βαθμούς, ως ακολούθως: 

Βαθμός Διευθυντή 

Βαθμός Α' 

Βαθμός Β' 

Βαθμός Γ 

Βαθμός Δ' 

Βαθμός Ε' 

4. Οι θέσεις της κατηγορίας ΠΕ κατατάσσονται στους 
βαθμούς από τον Δ' που είναι ο εισαγωγικός έως και τον 
βαθμό του Γενικού Διευθυντή, που είναι ο καταληκτικός, 
(εκτός των αποφοίτων της Σχολής Δημόσιας Διοίκησης 
που εισάγονται με βαθμό Β'). 

Οι θέσεις της κατηγορίας ΤΕ κατατάσσονται στους 
βαθμούς από τον Δ' που είναι ο εισαγωγικός έως και τον 
Βαθμό Διευθυντή, που είναι ο καταληκτικός. 

Οι θέσεις της κατηγορίας ΔΕ κατατάσσονται στους 
βαθμούς από τον Δ', που είναι ο εισαγωγικός έως και τον 
Α', που είναι καταληκτικός και κατ’ εξαίρεση έως το βαθ¬ 
μό του Διευθυντή στις περιφερειακές υπηρεσίες σε περί¬ 
πτωση έλλειψης υπαλλήλωντων κατηγοριών ΠΕ ή ΤΕ. 

Οι θέσεις της κατηγορίας ΥΕ κατατάσσονται στους 
βαθμούς από τον Ε', που είναι ο εισαγωγικός έως και τον 
Β', που είναι καταληκτικός. 

5. Οι θέσεις όλων των βαθμών των κατηγοριών ΠΕ, ΤΕ, 
ΔΕ και ΥΕ είναι σε κάθε κατηγορία οργανικά ενιαίες. Με¬ 
ταξύ υπαλλήλων του ίδιου κλάδου και του ίδιου βαθμού, 
δεν υπάρχει ιεράρχηση. 

6. Το υπό την πρότερη μορφή του Ο.Δ.Δ.Υ. ως Ν.Π.Δ.Δ. 
υπηρετούν μόνιμο προσωπικό με σχέση δημοσίου δικαί¬ 
ου κατατάσσεται αυτοδίκαια στους ενιαίους βαθμούς της 
κατηγορίας που υπηρετεί, με το βαθμό που κατέχει σύμ¬ 
φωνα με το άρθρο 13 του παρόντος Γ.Κ.Π. κατά την έναρ¬ 
ξή του. Ο χρόνος στον κατεχόμενο βαθμό θεωρείται χρό¬ 
νος που διανύθηκε στο βαθμό κατάταξης. 

Όσοι από το ανωτέρω προσωπικό έχουν χρόνο πραγ¬ 
ματικής υπηρεσίας ανώτερο του βαθμού που κατέχουν 
κατά την έναρξη ισχύος του παρόντος, κατατάσσονται 
αυτοδίκαια στους ενιαίους βαθμούς της κατηγορίας που 
υπηρετούν και σε ανάλογο προς το συνολικό χρόνο 
πραγματικής δημόσιας υπηρεσίας, που έχουν διανύσει 
(κατά την έναρξη ισχύος του παρόντος) βαθμό, εφ’ όσον 
ο χρόνος αυτός έχει διανυθεί με τα τυπικά προσόντα της 
κατηγορίας που ανήκουν κατά την έναρξη ισχύος του πα¬ 
ρόντος Γ.Κ.Π. και σύμφωνα με τις διατάξεις του άρθρου 
του Νο 13. Ο τυχών πλεονάζων χρόνος μετά την κατά τα 
ανωτέρω κατάταξη, θεωρείται ως διανυθείς στο βαθμό 
κατάταξης, για την προαγωγή σε ανώτερο αυτού βαθμό. 

7. Το υπό την πρότερη μορφή του Ο.Δ.Δ.Υ. ως Ν.Π.Δ.Δ. 
υπηρετούν προσωπικό με σχέση εργασίας ιδιωτικού δι¬ 
καίου αορίστου χρόνου κατατάσσεται αυτοδίκαια στους 
ενιαίους βαθμούς της κατηγορίας που υπηρετεί και σε 
ανάλογο προς το συνολικό χρόνο πραγματικής υπηρε¬ 
σίας, που έχει διανύσει στο Δημόσιο και Ν.Π.Δ.Δ., βαθμό, 
κατά την έναρξη ισχύος του παρόντος Γ.Κ.Π., και σύμφω¬ 
να με τις διατάξεις του άρθρου του Νο 13. Ο τυχών πλεο¬ 
νάζων χρόνος μετά την κατά τα ανωτέρω κατάταξη, θεω¬ 
ρείται ως διανυθείς στο βαθμό κατάταξης, για την προα¬ 
γωγή σε ανώτερο αυτού βαθμό. 

8. Για την αυτοδίκαιη κατάταξη του προσωπικού των 
παρ. 6 και 7 του παρόντος άρθρου, εκδίδονται διαπιστω- 
τικές πράξεις του Προϊσταμένου της Διεύθυνσης Ανθρώ¬ 
πινου Δυναμικού. 

9. Ο νεοπροσλαμβανόμενος εισέρχεται στην Εταιρεία 
με τον εισαγωγικό βαθμό, που προβλέπεται στον οικείο 
κλάδο. Κατ’ εξαίρεση, επιτρέπεται ο διορισμός, σε βαθμό 
ανώτερο του εισαγωγικού, προσώπων, τα οποία έχουν 
αυξημένα τυπικά και ουσιαστικά προσόντα, μετά από 
απόφαση του Δ.Σ. του Ο.Δ.Δ.Υ. Α.Ε., που εκδίδεται με 
πλειοψηφία των 2/3 του συνόλου των μελών του.. 

Άρθρο 13 

Χρόνος προαγωγής 

1. Για την προαγωγή του προσωπικού απαιτείται: 

α) Γ ια την κατηγορία ΠΕ: από το βαθμό Δ' στο βαθμό Γ' 
τριετής υπηρεσία στο βαθμό Δ', από το βαθμό Γ στο βαθ¬ 


μό Β'τετραετής υπηρεσία στο βαθμό Γ, από το βαθμό Β' 
στο βαθμό Α' εξαετής υπηρεσία στο βαθμό Β', από το βαθ¬ 
μό Α' στο βαθμό του Διευθυντή εξαετής υπηρεσία στο 
βαθμό Α' και άσκηση καθηκόντων προϊσταμένου τμήμα¬ 
τος για δύο τουλάχιστον τριετίες. 

β) Γ ια την κατηγορία ΤΕ: από το βαθμό Δ' στο βαθμό Γ 
τριετής υπηρεσία στο βαθμό Δ', από το βαθμό Γ' στο βαθ¬ 
μό Β' επταετής υπηρεσία στο βαθμό Γ, από το βαθμό Β' 
στο βαθμό Α' επταετής υπηρεσία στο βαθμό Β', από το 
βαθμό Α' στο βαθμό του Διευθυντή εξαετής υπηρεσία στο 
βαθμό Α' και άσκηση καθηκόντων προϊσταμένου τμήμα¬ 
τος για δύο τουλάχιστον τριετίες. 

γ) Γ ια την κατηγορία ΔΕ: από το βαθμό Δ' στο βαθμό Γ' 
τριετής υπηρεσία στο βαθμό Δ', από το βαθμό Γ' στο βαθ¬ 
μό Β' οκταετής υπηρεσία στο βαθμό Γ, από το βαθμό Β' 
στο βαθμό Α' οκταετής υπηρεσία στο βαθμό Β', από το 
βαθμό Α' στο βαθμό του Διευθυντή επταετής υπηρεσία 
στο βαθμό Α' και άσκηση καθηκόντων προϊσταμένου τμή¬ 
ματος για δύο τουλάχιστον τριετίες. 

δ) Για την κατηγορία ΥΕ: από το βαθμό Ε' στο βαθμό Δ' 
τριετής υπηρεσία στο βαθμό Ε', από το βαθμό Δ' στο βαθ¬ 
μό Γ' δεκαετής υπηρεσία στο βαθμό Δ' από το βαθμό Γ 
στο βαθμό Β' εννεαετής υπηρεσία στο βαθμό Γ. 

2. Γιατους υπαλλήλους κατηγορίας ΠΕ ή ΤΕ, κατόχους 
μεταπτυχιακού διπλώματος σπουδών διάρκειας ενός (1) 
τουλάχιστον έτους, ο χρόνος που απαιτείται για τη βαθ¬ 
μολογική εξέλιξη μειώνεται συνολικά κατά ένα (1) έτος. 
Για τους κατόχους διδακτορικού διπλώματος ο χρόνος 
που απαιτείται για τη βαθμολογική εξέλιξη μειώνεται συ¬ 
νολικά κατά τρία (3) έτη για τους υπαλλήλους κατηγορίας 
ΠΕ και δύο (2) έτη για τους υπαλλήλους της κατηγορίας 
ΤΕ. Αν ο υπάλληλος κατέχει και μεταπτυχιακό και διδα¬ 
κτορικό δίπλωμα, για την κατά τα ανωτέρω μείωση του 
χρόνου λαμβάνεται υπόψη μόνο το διδακτορικό δίπλωμα. 
Οι εν λόγω τίτλοι απαιτείται να είναι συναφείς με τα αντι¬ 
κείμενα στα οποία απασχολούνται ή είναι δυνατόν κατά 
τις οργανικές διατάξεις της υπηρεσίας τους, να απασχο¬ 
ληθούν. Ως μεταπτυχιακό και ως διδακτορικό δίπλωμα 
νοούνται εκείνα που χορηγούνται με αντίστοιχο ιδιαίτερο 
τίτλο μετά τη λήψη του πτυχίου ή διπλώματος ΑΕΙ ή ΤΕΙ. 
Γ ια τα μεταπτυχιακά και τα διδακτορικά διπλώματα εκ¬ 
παιδευτικών ιδρυμάτων εξωτερικού απαιτείται βεβαίωση 
ισοτιμίας από την αρμόδια αρχή. 

Άρθρο 14 
Αρχαιότητα 

1. Η γενική υπηρεσιακή αρχαιότητα (Γ.Υ.Α.) του προσω¬ 
πικού καθορίζεται από το χρόνο της αρχικής προσλήψε- 
ώςτου. 

2. Ο χρόνος μειωμένης απασχόλησης λογίζεται αναλο¬ 
γικά με τον αντίστοιχο χρόνο πλήρους απασχολήσεως. 
Στην κατηγορία αυτή δεν υπάγεται το προσωπικό που 
απολαμβάνει μειωμένου ωραρίου λόγω ευεργετημάτων 
της νομοθεσίας. 

3. Αφαιρείται και δεν υπολογίζεται στην αρχαιότητα: 

- Ο χρόνος των ειδικών αδειών χωρίς αποδοχές καθώς 
και των αδειών για ιδιωτικούς λόγους χωρίς αποδοχές, αν 
ο χρόνος αυτός σε κάθε περίπτωση είναι μεγαλύτερος 
των 30 ημερών, συμπεριλαμβανομένων των Σαββάτων 
και αργιών, κατά ημερολογιακό έτος, οπότε αφαιρείται το 
σύνολο των ημερών της άδειας. 

- Ο χρόνος της αδικαιολόγητης απουσίας από την ερ¬ 
γασία. 

- Ο χρόνος που το προσωπικό έχει τεθεί σε κατάσταση 
αργίας. 

4. Προσωπικό το οποίο καλείται στις τάξεις των Ενό¬ 
πλων Δυνάμεων ένεκα επιστρατεύσεως ή στρατιωτικής 
ασκήσεως ή στρατιωτικής εκπαιδεύσεως, διατηρεί κατά 

τη διάρκεια της απουσίας του, τη θέση του στην Εταιρεία 
και επανέρχεται αυτοδίκαια σ’ αυτήν μετά το τέλος της 
επιστράτευσής του και εντός του απολύτως αναγκαίου 
χρόνου. Ο ανωτέρω χρόνος λογίζεται ως χρόνος πραγ¬ 
ματικής υπηρεσίας στην Εταιρεία. 

Άρθρο 15 

Είδος εργασίας προσωπικού 

1. Το προσωπικό εκτελείτο είδος της εργασίας, που κα¬ 
θορίζεται στη σύμβαση εργασίας του. Σε περίπτωση που 
για την εκτέλεση ορισμένου είδους εργασίας απαιτείται 
κατά Νόμο άδεια, η εργασία αυτή εκτελείται απαραίτητα 
και υποχρεωτικά από πρόσωπο που κατέχει την άδεια αυ¬ 
τή. 

2. Οσάκις δεν υπάρχει αντικείμενο εργασίας κατά τα 
ανωτέρω για την πλήρη απασχόληση του προσωπικού, 
αυτό εκτελεί και σε περίπτωση έκτακτης ανάγκης που δεν 
μπορεί να καλυφθεί με άλλο τρόπο, επιτρέπεται να ανατί¬ 
θενται στον υπάλληλο καθήκοντα άλλου κλάδου της ίδιας 
ή άλλης κατηγορίας ή άλλης ειδικότητας του ιδίου κλά¬ 
δου ισάξια και όχι κατώτερα των προσόντων του. Σε όμοι¬ 
ες περιπτώσεις επιτρέπεται να ανατίθενται στον υπάλλη¬ 
λο εργασίες συναφείς με την ειδικότητα ή τα καθήκοντά 
του ή για τις οποίες έχει την απαιτούμενη εμπειρία ή εξει- 
δίκευση και οπωσδήποτε τα τυχόν απαιτούμενα κατά νό¬ 
μο, τυπικά προσόντα για τις εργασίες αυτές. 

Η ανάθεση αυτή επιτρέπεται για χρονικό διάστημα έως 
έξι μήνες με απόφαση του Δ/ντα Συμβούλου μετά από 
πρόταση του αρμόδιου Διευθυντή και έως 12 μήνες με 
απόφαση του Δ.Σ. του Ο.Δ.Δ.Υ. Α.Ε. Σε όλες τις περιπτώ¬ 
σεις της παραγράφου αυτής ο υπάλληλος στον οποίο 
ανατίθενται τα καθήκοντα άλλου κλάδου ή άλλης ειδικό¬ 
τητας λαμβάνει όλες τις αποδοχές που προβλέπονται για 
τον κλάδο ή την ειδικότητα αυτή, εκτός και εάν οι αποδο¬ 
χές του κλάδου ή της ειδικότητας στην οποία ανήκει είναι 
μεγαλύτερες, οπότε λαμβάνει τις μείζονες. 

- Επίσης επιτρέπεται με απόφαση του ΔΣτου ΟΔΔΥ ΑΕ 
αλλαγή καθηκόντων του Υπαλλήλου όταν υπάρχει απο¬ 
δεδειγμένα αντικειμενική αδυναμία εκτέλεσης των καθη¬ 
κόντων στην ειδικότητα που ανήκει. 

3. Στην υποχρέωση εργασίας του προσωπικού συμπε- 
ριλαμβάνεται και κάθε άλλο έργο που αναλαμβάνει και εκ¬ 
μεταλλεύεται ο Ο.Δ.Δ.Υ. Α.Ε. μέσα στις δραστηριότητές 
του. 

4. Η Εταιρεία δύναται να δανείζει τις υπηρεσίες των ερ¬ 
γαζομένων της, με την σύμφωνη γνώμη τους, για ορισμέ¬ 
νο χρόνο σε θυγατρικές της Εταιρείες. Επίσης η Διοίκηση 
δύναται για την κάλυψη υφισταμένων υπηρεσιακών ανα¬ 
γκών των θυγατρικών εταιρειών να μετατάσσει κατόπιν 
αιτήσεώς των, ήδη υπηρετούντες υπαλλήλους, με την 
προϋπόθεση ότι κατέχουντα απαιτούμενα ουσιαστικά και 
τυπικά προσόντα. 

5. Όσοι από το προσωπικό κατέχουν θέση Διευθυντού ή 
Τμηματάρχου σύμφωνα με τα οριζόμενα στον Κ.Ε.Ο.Λ. 
και για όσο χρόνο την κατέχουν, ασκούν τα καθήκοντα 
του προϊσταμένου, έχοντας όλα τα δικαιώματα και τις 
υποχρεώσεις που απορρέουν από τη θέση αυτή και φέ- 
ρουντοντίτλοτου προϊσταμένου της υπηρεσιακής μονά¬ 
δας, της οποίας προΐστανται. 

6. Κάθε εργαζόμενος της Εταιρείας δύναται να οδηγεί 
υπηρεσιακά αυτ/τα και καλύπτεται ασφαλιστικά, έστω και 
αν δεν έχει ειδικότητα οδηγού, εφόσον συντρέχουν οι κά¬ 
τωθι προϋποθέσεις: 

α) υφίστανται υπηρεσιακές ανάγκες 

β) έχει την απαιτούμενη άδεια οδήγησης και 

γ) τηρούνται οι σχετικές διαδικασίες ως προς την κίνη¬ 
ση των υπηρεσιακών οχημάτων 

δ) Υπάρχει σύμφωνη γνώμη του Εργαζόμενου 


ΚΕΦΑΛΑΙΟ Γ 

ΚΙΝΗΤΙΚΟΤΗΤΑ ΕΡΓΑΖΟΜΕΝΩΝ 

Άρθρο 16 
Τοποθέτηση 

1. Ο εργαζόμενος, μετά την πρόσληψή του, τοποθετεί¬ 
ται με απόφαση του Δ/ντος Συμβούλου, σε θέση για την 
κατάληψη της οποίας συμμετείχε στη διαδικασία πρό¬ 
σληψης, λαμβανομένων υπόψη καιτων αναγκώντης Υπη¬ 
ρεσίας, σύμφωνα με τις σχετικές διατάξεις του Κανονι¬ 
σμού Εσωτερικής Οργάνωσης και Λειτουργίας της Εται¬ 
ρείας. 

2. Οι τοποθετήσεις Προϊσταμένων και Δ/ντών μετά την 
επιλογή τους γίνονται από το Δ.Σ. ύστερα από εισήγηση 
του Δ/ντος Συμβούλου. 

Άρθρο 17 
Μετακίνηση 

1. Μετακίνηση Τμηματαρχών ή Διευθυντών σε άλλη 
Δ/νση πραγματοποιείται με απόφαση του Δ.Σ., με την επι¬ 
φύλαξη του άρθρου 18 του παρόντος. 

2. Μετακίνηση Τμηματαρχών σε άλλο τμήμα της ίδιας 
Δ/νσης πραγματοποιείται με απόφαση του Δ/ντος Συμ¬ 
βούλου. 

3. Μετακίνηση εργαζομένου από μία Διεύθυνση σε άλ¬ 
λη της ίδιας αρχής πραγματοποιείται με απόφαση του 
Δ/ντος Συμβούλου. 

4. Μετακίνηση εργαζομένου, από ένα Τμήμα σε άλλο 
Τμήμα της ίδιας Διεύθυνσης πραγματοποιείται με από¬ 
φαση του οικείου Διευθυντή. 

5. Η μετακίνηση γίνεται σε αντίστοιχης βαθμίδας οργα¬ 
νική θέση. Ειδικότερα, η μετακίνηση προϊσταμένων γίνε¬ 
ται σε αντίστοιχης βαθμίδας οργανική μονάδα.. 

6. Για την προσωρινή μετακίνηση εργαζομένων, σε ορ¬ 
γανική μονάδα που εδρεύει σε άλλο Νομό, απαιτείται η 
ύπαρξη εκτάκτων υπηρεσιακών αναγκών και πραγματο¬ 
ποιείται με απόφαση του Δ.Σ. του Ο.Δ.Δ.Υ. Α.Ε., το οποίο 
οφείλει εν προκειμένω να λάβει ως κριτήρια και τον τόπο 
κατοικίας των εργαζομένων, την υγεία και την οικογενεια¬ 
κή τους κατάσταση. Η διάρκεια αυτής της μετακίνησης 
δεν μπορεί να υπερβαίνει κατ’ ανώτερο τους δύο (2) συ¬ 
νεχόμενους μήνες και την μία φορά ανά πενταετία. Στις 
περιπτώσεις των μετακινήσεων αυτών θα χορηγείται απο¬ 
ζημίωση στον μετακινούμενο για τις πρόσθετες δαπάνες 
που του δημιουργούνται. Την αποζημίωση θα καθορίζει 
το Δ.Σ. της Εταιρείας. 

Άρθρο 18 

Μετάθεση 

1. Είναι δυνατή η μετάθεση των εργαζομένων μετά από 
αίτησή τους και με απόφαση του Δ.Σ. του Ο.Δ.Δ.Υ. 

2. Μεταθέσεις χωρίς τη βούληση των υπηρετούντων 
υπαλλήλων κατά τη μετατροπή του Ο.Δ.Δ.Υ. σε Α.Ε. με 
την επιφύλαξη των εκάστοτε ισχυόντων για τις μεταθέ¬ 
σεις των υπαλλήλων των Ν.Π.Δ.Δ. επιτρέπονται με από¬ 
φαση του Δ.Σ. του Ο.Δ.Δ.Υ., το οποίο οφείλει να λαμβάνει 
υπόψη του την οικογενειακή τους κατάσταση και την κα¬ 
τάσταση της υγείας τους 

3. Οι μεταθέσεις των προσληφθησομένων γίνονται με 
αποφάσεις του Δ.Σ. του Ο.Δ.Δ.Υ., το οποίο οφείλει να συ- 
νεκτιμά τις υπηρεσιακές ανάγκες με τις ανάγκες και επι¬ 
θυμίες των εργαζομένων. 

4. ΤοΔ.Σ.του Ο.Δ.Δ.Υ., δύναται με αποφάσειςτου να θε¬ 
σπίζει και οικονομικά οφέλη - κίνητρα για τους μετατιθέ¬ 
μενους υπαλλήλους. 

5. Στις περιπτώσεις των μεταθέσεων χωρίς αίτημα των 
υπαλλήλων, η Διοίκηση πρέπει να λαμβάνει υπόψη της και 
κριτήρια όπως προηγούμενη τυχόν μετάθεση, ή μετακί- 

νηση των υπαλλήλων, φροντίζοντας για τον σεβασμό των 
δικαίων τους, ούτως ώστε οι μεταθέσεις αυτές να μην 
αποτελούν κατάχρηση δικαιώματος της Διοίκησης. 

Άρθρο 19 

Μετάταξη 

1. Μετάταξη εργαζομένου σε κενή θέση άλλου κλάδου 
της ίδιας κατηγορίας επιτρέπεται είτε με πρωτοβουλία 
της εταιρείας είτε μετά από αίτηση του εργαζομένου. Ο 
εργαζόμενος πρέπει να έχει τα τυπικά και ουσιαστικά 
προσόντα για την κατάληψη της θέσης, στην οποία μετα¬ 
τάσσεται. 

2. Μετάταξη εργαζομένου σε κενή θέση κλάδου ανώτε¬ 
ρης κατηγορίας επιτρέπεται μετά από αίτηση του εργα¬ 
ζομένου και αξιολόγηση αυτής απάτη Διεύθυνση Ανθρώ¬ 
πινου Δυναμικού. Ο μετατασσόμενος πρέπει να έχειτατυ- 
πικά και ουσιαστικά προσόντα του κλάδου, στον οποίο 
μετατάσσεται. Οι εργαζόμενοι μετατάσσονται με τον 
βαθμό που κατέχουν. Αν ο εισαγωγικός βαθμός του κλά¬ 
δου, στον οποίο μετατάσσονται, είναι ανώτερος του βαθ¬ 
μού που κατέχουν, μετατάσσονται με τον εισαγωγικό αυ¬ 
τόν βαθμό. Ο χρόνος υπηρεσίας που έχει διανυθεί στο 
βαθμό, με τον οποίο ο εργαζόμενος μετατάσσεται, θεω¬ 
ρείται ότι έχει διανυθεί στο βαθμό της θέσης, στην οποία 
μετατάσσεται, εφόσον έχει διανυθεί με τα τυπικά προσό¬ 
ντα της ανώτερης κατηγορίας. 

3. Οι ανωτέρω μετατάξεις γίνονται με πράξη του Διευ- 
θύνοντος Συμβούλου, μετά από απόφαση του υπηρεσια¬ 
κού συμβουλίου. 

Άρθρο 20 
Απόσπαση 

Απόσπαση εργαζομένου σε άλλη υπηρεσία του δημόσι¬ 
ου τομέα επιτρέπεται σύμφωνα με την εκάστοτε ισχύου- 
σα νομοθεσία περί Δημοσίων Επιχειρήσεων και Οργανι¬ 
σμών (ΔΕΚΟ). 

ΚΕΦΑΛΑΙΟ Δ 

ΕΚΠΡΟΣΩΠΗΣΗ ΤΩΝ ΕΡΓΑΖΟΜΕΝΩΝ 
ΣΧΕΣΕΙΣ ΜΕ ΤΗ ΔΙΟΙΚΗΣΗ 

Άρθρο 21 

Εκπροσώπηση των Εργαζομένων στο Διοικητικό Συμ¬ 
βούλιο της Εταιρείας 

1. Στο Διοικητικό Συμβούλιο της Εταιρείας, σύμφωνα με 
το Καταστατικό της, συμμετέχουν ως μέλη δύο εκπρόσω¬ 
ποι των εργαζομένων, οι οποίοι εκλέγονται με άμεση και 
καθολική ψηφοφορία σύμφωνα με την διαδικασία του άρ¬ 
θρου 6, παρ. 2, εδ. γ'του Ν. 2414/1996, όπως αυτό προ¬ 
στέθηκε με το άρθρο 17, παρ. 1 του Ν. 2469/1997. 

2. Για λόγους ενημέρωσης στις συνεδριάσεις του Δ.Σ. 
της Εταιρείας, δύναται να συμμετέχει ως παρατηρητής 
χωρίς δικαίωμα λόγου, ψήφου ή αποζημίωσης και ο Πρό¬ 
εδρος του Σωματείου των εργαζομένων. 

Άρθρο 22 

Σχέσεις Διοίκησης και Σωματείων εργαζομένων 

1. Ο Πρόεδρος και ο Διευθύνων Σύμβουλος του 
Ο.Δ.Δ.Υ. συναντώνται με τα προεδρεία των Σωματείων 
των εργαζομένων σε τακτά χρονικά διαστήματα, για την 
αντιμετώπιση των όποιων προβλημάτων παρουσιάζονται 
στο προσωπικό και τη λειτουργία της Εταιρείας. 

2. Η Εταιρεία δύναται με απόφαση του Διοικητικού Συμ¬ 
βουλίου να χορηγεί ετησίως στα Σωματεία των εργαζο¬ 
μένων ένα ποσό χρημάτων για κοινωνικούς, πολιτιστικούς 
ή ψυχαγωγικούς σκοπούς. 

3. Η Εταιρεία δύναται με απόφαση του Δ.Σ. να επιχορη¬ 
γεί το Ταμείο Αλληλοβοήθειας των εργαζομένων. 


ΚΕΦΑΛΑΙΟ Ε 

ΠΡΟΑΓΩΓΕΣ - ΠΡΟΪΣΤΑΜΕΝΟΙ 

Άρθρο 23 

Προαγωγές- Αξιολόγηση 

1. Τα ουσιαστικά προσόντα των εργαζομένων αξιολο¬ 
γούνται βάσει συστήματος αξιολόγησης, βασικές αρχές 
του οποίου είναι η αμεροληψία, η επαγγελματική ικανό¬ 
τητα και η αποδοτικότητα κάθε εργαζομένου, όπως ανα¬ 
λυτικά περιγράφονται στα άρθρα 51 και 25 παρ. 2 και 3 
του παρόντος Γ.Κ.Π. 

2. Ο χρόνος που απαιτείται για την μετάβαση της κάθε 
κατηγορίας εργαζομένων από έναν βαθμό στον αμέσως 
επόμενο βαθμό, σύμφωνα με τη βαθμολογική διάρθρωση 
των θέσεων του άρθρου 12 του παρόντος, καθορίζεται 
στο άρθρο 13του παρόντος Γ.Κ.Π. Τούτο ισχύει τόσο για 
τους εργαζόμενους στην Εταιρεία με σχέση εργασίας Δη¬ 
μοσίου δικαίου, όσο και για τους εργαζόμενους σε αυτή 
με καθεστώς συμβάσεων εργασίας ιδιωτικού δικαίου αο¬ 
ρίστου χρόνου. 

Ωςπροςτο σύστημαπροαγωγών, ότι δεν ρυθμίζεται δια 
του παρόντος Γ.Κ.Π., διέπεται από τις διατάξεις του εκά¬ 
στοτε ισχύοντος Δημοσιοϋπαλληλικού Κώδικα. 

3. Δικαίωμα επιλογής ως προϊσταμένων έχουν οι υπάλ¬ 
ληλοι με σχέση εργασίας Δημοσίου δικαίου και οι υπάλ¬ 
ληλοι με σχέση εργασίας ιδιωτικού δικαίου αορίστου χρό¬ 
νου. Η επιλογή των τελευταίων γίνεται επί τη βάσει των 
ιδίων κριτηρίων που ισχύουν για τους υπαλλήλους Δημο¬ 
σίου δικαίου. 

4. Υπάλληλοι προερχόμενοι εκ μετατάξεως από άλλη 
Εταιρείατου Δημόσιου τομέα ή Ν.Π.Δ.Δ., δύνανταινα κρί- 
νονται ως προϊστάμενοι, με τις ίδιες προϋποθέσεις των 
άλλων κρινόμενων υπαλλήλων. 

Άρθρο 24 
Προβάδισμα 

Το προβάδισμα μεταξύ των εργαζομένων καθορίζεται 
ως εξής: 

α) Μεταξύ υπαλλήλων που ανήκουν σε διαφορετικές 
κατηγορίες, προηγούνται οι υπάλληλοι της τριτοβάθμιας 
εκπαίδευσης, της δευτεροβάθμιας καιτέλοςτης υποχρε¬ 
ωτικής εκπαίδευσης 

β) Μεταξύ υπαλλήλων που ανήκουν στην ίδια κατηγο¬ 
ρία, προηγούνται οι υπάλληλοι ανώτερου βαθμού, βάσει 
της ιεραρχικής κλίμακας των βαθμών σύμφωνα με το άρ¬ 
θρο 12 του παρόντος. 

γ) Μεταξύ υπαλλήλων του ίδιου κλάδου και βαθμού δεν 
υπάρχει προβάδισμα. 

Άρθρο 25 

Επιλογή Προϊσταμένων οργανικών μονάδων 

1. Η προαγωγή στο βαθμό του Διευθυντή γίνεται με 
απόφαση των αρμοδίων οργάνων, επί τη βάση των κατω¬ 
τέρω ενδεικτικά σημειούμενων κριτηρίων αξιολόγησηςτο 
αργότερο εντός δύο μηνών από την κένωση της θέσης. 

Η επιλογή των προϊσταμένων τμημάτων και αυτοτελών 
γραφείων γίνεται με απόφαση των αρμοδίων οργάνων επί 
τη βάσει των κατωτέρω ενδεικτικών σημειούμενων κριτη¬ 
ρίων αξιολόγησης το αργότερο ένα μήνα πριν τη λήξη της 
θητείας των υπηρετούντων. 

2. Το υπηρεσιακό συμβούλιο, προκειμένου να διαπι¬ 
στώσει τη συνδρομή των ουσιαστικών προσόντων, λαμ¬ 
βάνει υπόψη όλα τα στοιχεία του προσωπικού μητρώου 
του υπαλλήλου, καθώς και την εν γένει παρουσία του από 
τα οποία προκύπτει η δραστηριότητάτου στην υπηρεσία, 
η πρωτοβουλία του και επικουρικά η τυχόν επιτυχής 
άσκηση καθηκόντων ως Προϊσταμένου. 

Προτιμώνται οι υποψήφιοι για τους οποίους προκύπτει 
με βάση συγκεκριμένα πραγματικά στοιχεία, βοηθούντων 
και των εκθέσεων αξιολόγησης, ότι επέδειξαν υ ψηλότερη 
έναντι των λοιπών υποψηφίων πρωτοβουλία, διοικητική 
ικανότητα και δραστηριότητα στην υπηρεσία. 

Ιδιαιτέρως εκτιμώνται από το υπηρεσιακό συμβούλιο η 
άρτια επαγγελματική κατάρτιση και οι επιστημονικές 
γνώσεις, η επαγγελματική εμπειρία στο αντικείμενο κάθε 
υπό πλήρωση θέσης Προϊσταμένου, η γενικότερη εμπει¬ 
ρία στον Ο.Δ.Δ. Υ., στον Δημόσιο και Ιδιωτικό τομέα, οι ικα¬ 
νότητες ανάπτυξης ανθρώπινου δυναμικού, σχεδιασμού, 
οργάνωσης, προγραμματισμού και ελέγχου, καθώς και η 
εν γένει παιδεία, προσωπικότητα και το κύρος του κρινό- 
μενου υπαλλήλου. 

3. Ειδικότερα, τα ανωτέρω ουσιαστικά προσόντα κάθε 
κρινόμενου εξειδικεύονται ως εξής: 

α) Δυνατότητα καλλιέργειας σύμπνοιας, συναδελφικό¬ 
τητας και ευγενούς άμιλλας μεταξύ των υφισταμένων 
του. 

β) Δυνατότητα αξιοποίησης όλων των ιδιαίτερων δυνα¬ 
τοτήτων κάθε υφισταμένου του, για αύξηση της αποτελε- 
σματικότητας της οργανικής μονάδας. 

γ) Δυνατότητα συνεργασίας με τους Προϊσταμένους 
άλλων οργανικών μονάδων. 

δ) Δυνατότητα να εμπνέει το σεβασμό στους υφισταμέ¬ 
νους του με την προσωπικότητά του, την παιδεία του, την 
συμπεριφορά του και τις ειδικές γνώσεις του. 

ε) Δυνατότητα ορθού καταμερισμού εργασίας στους 
υφισταμένους του. 

στ) Αποτελεσματικότητα στην αποτροπή και αντιμετώ¬ 
πιση προβλημάτων και κινδύνων για την Εταιρεία. 

ζ) Έμπνευση εισηγήσεων ή προτάσεων, εκπόνηση ερ¬ 
γασιών ή μελετών, που αφορούν βελτιώσεις ή καινοτο¬ 
μίες στην οργάνωση και λειτουργία της υπηρεσίας, στην 
απλούστευση των διαδικασιών, την αύξηση της αποδοτι- 
κότητας, την εξυπηρέτηση των πολιτών, τη βελτίωση των 
συνθηκών εργασίας κ.λπ. 

Οι πρόσθετοιτίτλοι σπουδών και η καλή γνώση ξένων γλωσ¬ 
σών, σε συνδυασμό με την απόδοση του υπαλλήλου στην 
υπηρεσία, συνεκτιμώνται από το υπηρεσιακό συμβούλιο. 

Οι συχνές αναρρωτικές άδειες επιδρούν αρνητικά στην 
αποτελεσματικότητα του υπαλλήλου και συνεκτιμώνται 
από το Υπηρεσιακό Συμβούλιο. 

4. Των Διευθύνσεων του «Ο.Δ.Δ.Υ. Α.Ε.» προΐστανται 
υπάλληλοι του κλάδου Διοικητικού - Οικονομικού της κα¬ 
τηγορίας ΠΕ και του κλάδου Διοικητικού - Λογιστικού της 
κατηγορίας ΤΕ. 

Κατ’ εξαίρεση και μόνο στις περιφερειακές Διευθύνσεις 
του «Ο.Δ.Δ.Υ. Α.Ε.» δύνανται να προΐστανται και υπάλλη¬ 
λοι της κατηγορίας ΔΕ του κλάδου Διοικητικού - Λογιστι¬ 
κού σε περίπτωση έλλειψης υπαλλήλων των κατηγοριών 
ΠΕ ή ΤΕ. 

5. Της Διεύθυνσης Τεχνικού - Πωλήσεων - Μάρκετινγκ 
δύνανται να προΐστανται υπάλληλοι της κατηγορίας ΠΕ ή 
της κατηγορίας ΤΕ όλων των κλάδων. 

6. Των τμημάτων (αυτοτελών και μη) του «Ο.Δ.Δ.Υ. 
Α.Ε.», πληντου αυτοτελούς τμήματος πληροφορικής και 
των μη αυτοτελών τμημάτων εμπειρογνωμόνων, προΐστα- 
νται υπάλληλοι της κατηγορίας ΠΕ κλάδου Διοικητικού - 
Οικονομικού ή της κατηγορίας ΤΕ κλάδου Διοικητικού - 
Λογιστικού ή της κατηγορίας ΔΕ κλάδου Διοικητικού - Λο¬ 
γιστικού. 

7. Του αυτοτελούς τμήματος Πληροφορικής της Κε¬ 
ντρικής Υπηρεσίας προΐσταται υπάλληλος της κατηγο¬ 
ρίας ΠΕ κλάδου Πληροφορικής, ή υπάλληλος της κατη¬ 
γορίας ΤΕ κλάδου Πληροφορικής. Σε περίπτωση έλλει¬ 
ψης τέτοιων προΐστανται υπάλληλοι της κατηγορίας ΠΕ ή 
της κατηγορίας ΤΕ άλλων κλάδων. 


8. Των τμημάτων εμπειρογνωμόνων προΐστανται υπάλ- 
ληλοιτης κατηγορίας ΠΕ Μηχανικών ή της κατηγορίας ΤΕ 
Τεχνολογικών Εφαρμογών, ή της κατηγορίας ΔΕ κλάδου 
Τεχνικών - Εμπειρογνωμόνων. 

9. Του αυτοτελούς Γ ραφείου Τύπου και Δημοσίων Σχέ¬ 
σεων προΐσταται υπάλληλος της κατηγορίας ΠΕ του κλά¬ 
δου Διοικητικού - Οικονομικού ή υπάλληλος της κατηγο¬ 
ρίας ΤΕ Διοικητικού - Λογιστικού ή υπάλληλος της κατη¬ 
γορίας ΔΕ Διοικητικού - Λογιστικού. 

10. Ως προϊστάμενοι Δ/νσεων επιλέγονται από το υπη¬ 
ρεσιακό συμβούλιο υπάλληλοι των προαναφερθέντων 
κλάδων στις παρ. 5 και 6 του παρόντος άρθρου, με την 
επιφύλαξη των διατάξεων των άρθρων 13 και 27 παρ. 4 
του παρόντος Γ.Κ.Π. 

Αν δεν υπάρχουν ή δεν επαρκούν υπάλληλοι με την προ¬ 
ϋπόθεση αυτή, επιλέγονται υπάλληλοι με Α' βαθμό. 

11. Ως Προϊστάμενοι Τμημάτων αυτοτελών και μη και 
αυτοτελών γραφείων επιλέγονται από το υπηρεσιακό 
συμβούλιο για μια τριετία, υπάλληλοι με βαθμό Α' ή ελλεί¬ 
ψει αυτών, υπάλληλοι με βαθμό Β'των προαναφερθέντων 
κλάδων των παρ. 7,8,9 και 10 του παρόντος άρθρου. 

12. Του αυτοτελούς γραφείου νομικής υπηρεσίας 
προΐσταται εις εκ των Δικηγόρων με απόφαση του Δ/ντος 
Συμβούλου και με την προϋπόθεση να είναι παρ’ Αρείω 
Π άγω. 

13. Ως Προϊστάμενος μη αυτοτελούς γραφείου ορίζεται 
από τον Δ/νων Σύμβουλο, υπάλληλος Α βαθμού η ελλείψη 
τούτου υπάλληλος Β βαθμού. 

14. Για την εφαρμογή των παραγράφων 13, 14 και 15 
του άρθρου αυτού, ο αριθμός των κρινόμενων υπαλλή¬ 
λων για κάθε επίπεδο προϊσταμένων οργανικών μονάδων 
πρέπει να είναι τουλάχιστον διπλάσιος του αριθμού των 
κενών θέσεων, για τις οποίες γίνεται η κρίση. Εφόσον δεν 
συμπληρώνεται ο αριθμός αυτός από υπαλλήλους που 
έχουν τις απαιτούμενες προϋποθέσεις, ο πίνακας των 
υπαλλήλων που κρίνονται συμπληρώνεται με υπαλλή¬ 
λους με λιγότερα χρόνια στον απαιτούμενο βαθμό ή θέ¬ 
ση. 

15. Για την επιλογή προϊσταμένων οι προϋποθέσεις 
βαθμού, προϋπηρεσίας και κατηγορίας πρέπει να συ¬ 
ντρέχουν το αργότερο μέχρι και την επόμενη ημέρα από 
τη λήξη της θητείας των Προϊσταμένων. Κατά την πρώτη 
εφαρμογή οι προϋποθέσεις αυτές πρέπει να συντρέχουν 
μία μέρα προ της επιλογής. 

16. Έγγραφη δήλωση του υπαλλήλου ότι δεν επιθυμεί 
να κριθεί κατά την επιλογή Προϊσταμένων οργανικών μο¬ 
νάδων, εκτιμάται από το υπηρεσιακό συμβούλιο με βάση 
τις ανάγκες της υπηρεσίας. 

17. Όσοι επιλέγονται από το υπηρεσιακό συμβούλιο, 
τοποθετούνται σε οργανικές μονάδες αντίστοιχου επιπέ¬ 
δου, με απόφαση του Διευθύνοντος Συμβούλου του 
«Ο.Δ.Δ.Υ. Α.Ε.», για τρία έτη. Οιτοποθετούμενοι ως Προϊ¬ 
στάμενοι, εξακολουθούν να ασκούν τα καθήκοντά τους 
και μετά τη λήξη της θητείας τους, έως την τυχόν επανε- 
πιλογή τους ή τηντοποθέτηση νέου Προϊσταμένου. 

18. Με απόφαση του υπηρεσιακού συμβουλίου, ο Προϊ¬ 
στάμενος μπορεί να απαλλαγεί από τα καθήκοντά του και 
πριν από τη λήξη της τριετίας, για σοβαρό λόγο αναγόμε¬ 
νο στην πλημμελή άσκηση των υπηρεσιακών των καθηκό¬ 
ντων και ιδιαίτερα για αδικαιολόγητη επιείκεια ή μερολη- 
ψία κατά τη σύνταξη των εκθέσεων αξιολόγησης, αποδε¬ 
δειγμένα μη προσήκουσα συμπεριφορά προς τους 
πολίτες, υπαλλήλους, ευθυνοφοβία, αδικαιολόγητη κα¬ 
θυστέρηση στη διεκπεραίωση των υποθέσεων, απροθυ¬ 
μία για την εφαρμογή μεθόδων οργάνωσης, λειτουργίας 
και αποδοτικότητας, κακή συνεργασία με λοιπούς Προϊ¬ 
σταμένους, μειωμένη ποσοτική και ποιοτική απόδοση. Το 
υπηρεσιακό συμβούλιο, συνεκτιμώντας τις ανάγκες της 

υπηρεσίας, μπορεί επίσης να απαλλάξει από τα καθήκο- 
ντά του τον Προϊστάμενο, ύστερα από αίτησή του. Στην 
περίπτωση αυτή ο υπάλληλος, που παραιτείται με αίτησή 
του πριν από την ανάληψη καθηκόντων Προϊσταμένου ή 
εντός έξι (6) μηνών απάτης αναλήψεως, στερείται του δι¬ 
καιώματος επιλογήςτου ως Προϊσταμένου οργανικής μο¬ 
νάδας για μία τριετία. Τον Προϊστάμενο μη αυτοτελούς 
γραφείου ορίζει ο Διευθύνων Σύμβουλος, με την προϋπό¬ 
θεση ότι έχει τον Α' βαθμό και κλάδο σύμφωνα με τις παρ. 
7, 8, 9 και 10 του παρόντος άρθρου. 

19. Αν κενωθεί θέση Προϊσταμένου πριν από τη λήξη της 
τριετίας, το υπηρεσιακό συμβούλιο επιλέγει νέο Προϊ¬ 
στάμενο για το υπόλοιπο της θητείας. Αν το χρονικό διά¬ 
στημα που απομένει για τη συμπλήρωση της τριετίας εί¬ 
ναι μικρότερο από έξι (6) μήνες, δεν επιλέγεται Προϊστά¬ 
μενος, αλλά εφαρμόζεται η παρ. 1 του άρθρου 26 του 
παρόντος Γ.Κ.Π. Για την επιλογή, σύμφωνα με τις διατά¬ 
ξεις της παραγράφου αυτής, απαιτείται να υποβληθεί αί¬ 
τηση από τον ενδιαφερόμενο υπάλληλο στο Τμήμα Διοί¬ 
κησης Π ροσωπικού το αργότερο μέσα σε δεκαπέντε (15) 
ημέρες από την ημερομηνία που έλαβε γνώση, με φρο¬ 
ντίδα του Τμήματος αυτού. Το υπηρεσιακό συμβούλιο με 
ειδικά αιτιολογημένη απόφασήτου, μπορείναεπιλέξειως 
Προϊστάμενο και υπάλληλο, που δεν υπέβαλε αίτηση, 
ιδίως αν υπηρετεί στον τόπο που θα ασκήσει καθήκοντα 
Προϊσταμένου. Σε περίπτωση σύστασης οργανικής μονά¬ 
δας (τμήμα -αυτοτελές γραφείο) η επιλογή του προϊστα¬ 
μένου γίνεται εντός μηνός από τη σύσταση της μονάδας 
και για πλήρη θητεία τριών ετών 

20. Στους Προϊσταμένους οργανικών μονάδων (Διεύ¬ 
θυνση, αυτοτελές τμήμα, τμήμα, αυτοτελές γραφείο, 
γραφείο) καταβάλλεται για όσο χρόνο ασκούν τα καθή- 
κοντάτους, μηνιαίο επίδομα θέσης ευθύνης, που καθορί¬ 
ζεται από το Δ.Σ. του Ο.Δ.Δ.Υ. και το οποίο θα είναι ανώ¬ 
τερο ή ίσο με τα ανάλογα ισχύοντα στα Ν.Π.Δ.Δ. 

21. Κατά τα λοιπά, ως προς τις ετήσιες καταστάσεις 
υπαλλήλων, τους πίνακες προακτέων και το μη υπολογι¬ 
ζόμενο χρόνο για προαγωγή, εφαρμόζονται ανάλογα τα 
εκάστοτε ισχύοντα στα Ν.Π.Δ.Δ., εφόσον δεν ορίζεται 
διαφορετικά στις επιμέρους διατάξεις του παρόντος Κα¬ 
νονισμού. 

22. Γ ια την προαγωγή στο βαθμό του Δ/του απαιτείται 
ύπαρξη κενών θέσεων 

Άρθρο 26 

Αναπλήρωση Προϊσταμένων 

1. Η αναπλήρωση των Προϊσταμένων των οργανικών 
μονάδων γίνεται σύμφωνα με τις ισχύουσες, κάθε φορά, 
διατάξεις στα Ν.Π.Δ.Δ. 

2. Σε περίπτωση που ελλείπει ο προϊστάμενος της θέ¬ 
σης ευθύνης καθήκοντα προϊσταμένου ασκεί προσωρινά 
μέχρι πληρώσεως της θέσης αυτής ο κατά τα ανωτέρω 
αναπληρωτής. 

3. Ο αναπληρωτής προϊσταμένου κατά τη διάρκεια της 
αναπλήρωσης έχει όλα τα δικαιώματα και τις υποχρεώ¬ 
σεις που απορρέουν από τη θέση ευθύνης ως επίσης δι¬ 
καιούται και τα επιδόματα θέσης ευθύνης από την έναρξη 
της αναπλήρωσης και όσο διάστημα αυτή διαρκεί. 

ΚΕΦΑΛΑΙΟ ΣΤ 
ΘΕΣΜΙΚΑ ΟΡΓΑΝΑ ΚΡΙΣΗΣ 
Άρθρο 27 

Υπηρεσιακά συμβούλια 

1. Στον Ο.Δ.Δ.Υ. Α.Ε. λειτουργούν τα κατωτέρω υπηρε¬ 
σιακά συμβούλια, που επιλαμβάνονται των βάσει των δια¬ 
τάξεων του παρόντος Κανονισμού θεμάτων, που εισάγο- 
νται αρμοδίως σ’ αυτά. 


α) Πρωτοβάθμιο υπηρεσιακό συμβούλιο για την εν γέ- 
νει υπηρεσιακή κατάσταση των εργαζομένων, που υπά¬ 
γονται στις διατάξεις του παρόντος Κανονισμού. 

β) Δευτεροβάθμιο υπηρεσιακό συμβούλιο, για την κρί¬ 
ση σε δεύτερο βαθμό των πειθαρχικών υποθέσεων, που 
επισύρουν τις ποινές που αναφέρονται ρητώς στο άρθρο 
74 παρ. 4 του παρόντος Κανονισμού, καθώς και των πει¬ 
θαρχικών υποθέσεων του υπηρετούντος κατά την μετα¬ 
τροπή του Ο.Δ.Δ.Υ. σε Α.Ε. μονίμου προσωπικού με σχέ¬ 
ση εργασίας Δημοσίου Δικαίου. 

2. Το Πρωτοβάθμιο υπηρεσιακό συμβούλιο λειτουργεί 
και ως πειθαρχικό συμβούλιο. Το Δευτεροβάθμιο υπηρε¬ 
σιακό συμβούλιο λειτουργεί αποκλειστικά ως πειθαρχικό. 

3. Το Πρωτοβάθμιο υπηρεσιακό συμβούλιο είναι πεντα¬ 
μελές και αποτελείται από: 

α) Τρεις Διευθυντές από αυτούς που υπάγονται στην 
αρμοδιότητα του Υπηρεσιακού Συμβουλίου και υπηρε¬ 
τούν στην έδρα του. Με την απόφαση συγκρότησης ορί¬ 
ζεται ο ένας ως Πρόεδρος και ο αναπληρωτής του. Στην 
περίπτωση που προεδρεύει ο αναπληρωτής του Προέ¬ 
δρου, συμμετέχει ως μέλος ο αναπληρωτής του προε¬ 
δρεύοντας. Όλα τα τακτικά μέλη ορίζονται με τους ανα¬ 
πληρωτές οι οποίοι αναπληρωτές έχουν το βαθμό του Δι¬ 
ευθυντή ή έχουν τις προϋποθέσεις για προαγωγή στο 
βαθμό του Διευθυντή 

β) Δύο (2) αιρετούς εκπροσώπους των εργαζομένων με 
βαθμό τουλάχιστον Α', οι οποίοι εκλέγονται με τους ανα¬ 
πληρωτές τους με καθολική ψηφοφορία από το σύνολο 
του τακτικού προσωπικού (μονίμων και αορίστου). 

4. Τα υπό στοιχείο β' μέλη της παραγράφου 3 του πα¬ 
ρόντος άρθρου επιλέγονται από το Διοικητικό Συ μβούλιο 
του «Ο.Δ.Δ.Υ. Α.Ε.» από υπαλλήλους, που έχουν τις προ¬ 
ϋποθέσεις του άρθρου 25 παρ. 2, 3, 5, 6 και 12 του παρό¬ 
ντος Κανονισμού. Τα μέλη αυτά τοποθετούνται από το 
Δ.Σ. ως προϊστάμενοι Δ/νσεων και αποτελούν αυτοδίκαια 
τα τακτικά μέλη του Υπηρεσιακού Συμβουλίου. 

5. Το Δευτεροβάθμιο υπηρεσιακό συμβούλιο είναι πε¬ 
νταμελές και αποτελείται από: 

α) Έναν Εφέτη, ως Πρόεδρο, οριζόμενο με τον αναπλη¬ 
ρωτή του, από τον Πρόεδρο του οικείου Δικαστηρίου και 
σε περίπτωση αδυναμίας ορισμού δικαστού από τον Δι- 
ευθύνοντα Σύμβουλο του Δ.Σ. του «Ο.Δ.Δ.Υ. Α.Ε.» ανα- 
πληρούμενος από το νόμιμο αναπληρωτή του. 

β) Δύο (2) Διευθυντές, από αυτούς που υπάγονται στην 
αρμοδιότητα του υπηρεσιακού συμβουλίου και υπηρε¬ 
τούν στην έδρα του. Οι ανωτέρω Διευθυντές ορίζονται 
από το Δ.Σ. του «Ο.Δ.Δ. Υ. Α.Ε.», από τους ήδη επιλεγέντες 
από το Πρωτοβάθμιο υπηρεσιακό συμβούλιο Διευθυντές. 

γ) Δύο (2) αιρετούς εκπροσώπους των εργαζομένων με 
βαθμό τουλάχιστον Α'. 

6. Η εκλογή των αιρετών εκπροσώπων στα δύο Υπηρε¬ 
σιακά Συμβούλια γίνεται από τη Διοίκηση του Οργανι¬ 
σμού εντός τριών μηνών από τη συγκρότησή τους και 
εντός μηνός από την έκδοση των οριστικών αποτελεσμά¬ 
των των εκλογών των αιρετών μελών. Εκδίδεται από το 
Δ.Σ. του ΟΔΔΥ ΑΕ η πράξη σύνθεσης των μελών των Υπη¬ 
ρεσιακών Συμβουλίων. Ο τρόπος, η διαδικασία και οι λοι¬ 
πές προϋποθέσεις για την ανάδειξη των αιρετών μελών 
του υπηρεσιακού συμβουλίου, καθορίζονται σύμφωνα με 
τις εκάστοτε ισχύουσες διατάξεις στα Ν.Π.Δ.Δ. 

7. Τα μέλη των υπηρεσιακών συμβουλίων ορίζονται ή 
εκλέγονται αντίστοιχα, με ισάριθμους αναπληρωτές. Ει¬ 
δικότερα, οι αναπληρωτές των υπό στοιχείο α' μελών της 
παρ. 3 και υπό στοιχείο β μελών της παρ. 5 του παρόντος 
άρθρου, πρέπει να έχουντις ίδιες προϋποθέσεις με τα τα¬ 
κτικά μέλη. 

8. Τα μέλη κάθε υπηρεσιακού συμβουλίου, με ισάριθ¬ 
μους αναπληρωτές τους, ορίζονται με απόφαση του Δ.Σ. 

για θητεία δύο (2) ετών. Κατά την πρώτη εφαρμογή του 
παρόντος, η θητεία των μελών των Υ.Σ. θα λήξει την 
31.12.2005. 

9. Το Πρωτοβάθμιο υπηρεσιακό συμβούλιο συγκροτεί¬ 
ται το αργότερο εντός δέκα πέντε (15) ημερών από την 
έναρξη ισχύος του παρόντος .Η δε πράξη ορισμού των 
μελών από το Δ.Σ. εκδίδεται το αργότερο εντός δέκα πέ¬ 
ντε (15) ημερών από τη συγκρότησή του. 

Το Δευτεροβάθμιο υπηρεσιακό συμβούλιο συγκροτεί¬ 
ται εντός έξι (6) μηνών από την έναρξη ισχύος του παρό¬ 
ντος, η δε πράξη ορισμού των μελών από το Δ.Σ. εκδίδε- 
ται εντός δύο (2) μηνών από τη συγκρότησή του. 

10. Κατά τα λοιπά ως προς τη λειτουργία των υπηρε¬ 
σιακών συμβουλίων εφαρμόζονται ανάλογα τα εκάστοτε 
ισχύοντα στα Ν.Π.Δ.Δ. 

11. Δεν επιτρέπεται στο αυτό πρόσωπο να συμμετέχει 
και στα δύο Υπηρεσιακά Συμβούλια (Πρωτοβάθμιο - Δευ¬ 
τεροβάθμιο) 

ΚΕΦΑΛΑΙΟ Ζ 

ΑΠΟΔΟΧΕΣ - ΚΡΑΤΗΣΕΙΣ - ΜΕΤΑΚΙΝΗΣΕΙΣ 
Άρθρο 28 

Μισθολογικό σύστημα - αποδοχές 

1. Οι αποδοχές του προσωπικού του Ο.Δ.Δ.Υ. καθορί¬ 
ζονται με Συλλογική Σύμβαση Εργασίας, σύμφωνα με τις 
εκάστοτε ισχύουσες διατάξειςτης εργατικής νομοθεσίας 

2. Χορήγηση με απόφαση του Δ.Σ. ειδικής αποζημίωσης 
στους εργαζομένους που μετέχουν σε επιτροπές και ομά¬ 
δες εργασίας, πέραν της αναγόμενης στην εκτέλεση των 
κύριων υπηρεσιακών καθηκόντων τους και πέραν του κα¬ 
νονικού ωραρίου εργασίας. 

3. Η Εταιρεία είναι υποχρεωμένη να διατηρεί το από το 
νόμο ορισμένο βιβλίο, στο οποίο αναγράφονται κατά χρο¬ 
νολογική σειρά τα ονόματα των εργαζομένων, στους 
οποίους χορηγήθηκαν επιπλέον αμοιβές, σύμφωνα με το 
παρόν άρθρο, ο λόγος και ο χρόνος χορήγησης. 

4. Σε περίπτωση μη παροχής εργασίας από μέρους του 
εργαζόμενου λόγω υπαιτιότητάς του δεν οφείλονται απο¬ 
δοχές, εξαιρουμένης της περίπτωσης ασθένειας του ερ¬ 
γαζομένου που διαπιστώνεται αρμοδίως, οπότε αυτός δι¬ 
καιούται τις προβλεπόμενες αποδοχές όπως αυτές ορί¬ 
ζονται από την κείμενη νομοθεσία. 

5. Μισθοί ή άλλη αποζημίωση ή αμοιβές που καταβλή¬ 
θηκαν αχρεωστήτως εκ παραδρομής ή αντίθετα με τις 
ισχύουσες διατάξεις, παρακρατούνται από τις αποδοχές 
των επομένων μηνών. 

6. Η παρακράτηση ενεργείται σε μηνιαίες δόσεις, που 
δεν μπορούν να υπερβούν σε κάθε περίπτωση το 1/4 των 
μηνιαίων αποδοχών. Μισθοί, ημερομίσθια, προσαυξήσεις 
τούτων, επιδόματα πόσης φύσεως, δώρα Πάσχα και Χρι¬ 
στουγέννων και γενικά οποιεσδήποτε αποδοχές, που κα¬ 
ταβλήθηκαν από παραδρομή, κρατούνται σε περίπτωση 
απόλυσης από την εφάπαξ αποζημίωση. 

7. Οι υπάλληλοι της Δ/νσης Οικονομικού που συμμετέ¬ 
χουν στη σύνταξη και παρουσίαση του ισολογισμού της 
εταιρείας, δικαιούνται άπαξ του έτους ειδικού επιδόμα¬ 
τος ισολογισμού, το ύψος του οποίου θα καθορίζεται εκά¬ 
στοτε από το Δ.Σ. της εταιρείας. Τους δικαιούμενους του 
επιδόματος αυτού θα προτείνει ο Διευθυντής Οικονομι¬ 
κού. 

Άρθρο 29 

Μισθολογική εξέλιξη 

Η μισθολογική εξέλιξη προσωπικού είναι ακώλυτη. Κατ’ 
εξαίρεση απαιτείται και σύμφωνη γνώμη του υπηρεσια¬ 
κού συμβουλίου στις περιπτώσεις που έχει επιβληθεί 
στον εργαζόμενο πειθαρχική ποινή ή υπάρχει ποινική κα¬ 


ταδίκη σε σχέση με την εκτέλεση των καθηκόντων του, ή 
όταν από τις εκθέσεις αξιολόγησης ή και λοιπά στοιχεία 
του προσωπικού του μητρώου προκύπτουν αμφιβολίες 
για το κατά πόσο ανταποκρίνεται ικανοποιητικά στα κα¬ 
θήκοντα και τις υποχρεώσεις του στην υπηρεσία ή η συ¬ 
μπεριφορά του προς τους πολίτες κατά την εκτέλεση της 
υπηρεσίας δεν είναι η πρέπουσα. 

Στην περίπτωση που το υπηρεσιακό συμβούλιο δεν 
συμφωνεί για τη χορήγηση του επόμενου μισθολογικού 
κλιμακίου, ο εργαζόμενος επανακρίνεται μετά δύο έτη 
από τότε που συμπλήρωσετοναπαιτούμενο χρόνο στο μι- 
σθολογικό κλιμάκιο που έχει. Αν και πάλι δεν χορηγηθεί το 
επόμενο μισθολογικό κλιμάκιο, η κρίση επαναλαμβάνεται 
κάθε φορά μετά δύο έτη από την προηγούμενη κρίση. 

Άρθρο 30 

Κρατήσεις 

Κρατήσεις επί των αποδοχών του προσωπικού, πέραν 
των νομίμων κατά τις οικείες διατάξεις της κοινωνικοα- 
σφαλιστικής νομοθεσίας και της φορολογίας εισοδήμα¬ 
τος, επιτρέπονται στις ακόλουθες περιπτώσεις: 

- Στις προκαταβολές που δίνει η Εταιρεία έναντι αποδο¬ 
χών 

- Στα πρόστιμα που επιβάλλονται βάσει του παρόντος 
Κανονισμού 

- Για την εξόφληση οικονομικών υποχρεώσεων των ερ¬ 
γαζομένων (δάνεια) 

- Στις περιπτώσεις όπου οι εργαζόμενοι έχουν αποδε¬ 
δειγμένα με δική τους ευθύνη προκαλέσει ζημιές σε περι¬ 
ουσιακά στοιχεία της Εταιρείας. 

Άρθρο 31 

Μετακινήσεις εκτός έδρας 

1. Για λόγους υπηρεσιακών αναγκών και για εκτέλεση 
συγκεκριμένης εργασίας η έργου, δύνανται οι εργαζόμε¬ 
νοι να μετακινηθούν εκτός έδρας, εντός ή εκτός της χώ¬ 
ρας, μετά από έγκριση του Διευθύνοντα Συμβούλου ή του 
εξουσιοδοτημένου απ’ αυτόν οργάνου. Γιατην αντιμετώ¬ 
πιση των εκτός έδρας εξόδων, δύνανται οι εργαζόμενοι 
να λαμβάνουν προκαταβολή. 

2. Γιατους εργαζομένους με σχέση εργασίας ιδιωτικού 
δικαίου, που προσλαμβάνονται μετά την ψήφιση του πα¬ 
ρόντος Γ.Κ.Π. στην Εταιρεία, τα οδοιπορικά έξοδα και το 
ύψος της αποζημίωσης για την εκτός έδρας εργασία, κα¬ 
θώς και οι προϋποθέσεις καταβολής των δαπανών μετα¬ 
κίνησης και διαμονής καθορίζονται στην συλλογική σύμ¬ 
βαση εργασίας ανάλογα με τα εκάστοτε ισχύοντα για το 
προσωπικό της παραγράφου 3 του άρθρου αυτού. 

3. Οι κατά τα ανωτέρω εκτός έδρας μετακινήσεις του 
υπηρετούντος κατά την μετατροπή του Ο.Δ.Δ.Υ. από 
Ν.Π.Δ.Δ. σε Α.Ε. προσωπικού, διέπονται από τις σχετικές 
εκάστοτε διατάξεις περί Ν.Π.Δ.Δ. 

4. Μέχρι τη υπογραφή της Πρώτης Συλλογικής σύμβα¬ 
σης Εργασίας το ύψος των αποζημιώσεων του παρόντος 
άρθρου καθορίζεται με τις διατάξεις που ισχύουν για τις 
μετακινήσεις του Δημοσίου και των ΝΠΔΔ. 

Άρθρο 32 
Ηθικές αμοιβές 

Το προσωπικό του Ο.Δ.Δ.Υ. μπορεί να επιβραβεύεται με 
τους ακόλουθους τρόπους: 

- Απονομή ειδικού επαίνου, βραβείου, εύφημης μνείας 
στους εργαζομένους που διακρίνονται για εξαιρετικές 
πράξεις κατά την εκτέλεση της υπηρεσίας ή για εξαίρετη 
επίδοση πέρα από την επιβαλλόμενη από τα συνήθη κα¬ 
θήκοντα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7079 


- Χορήγηση ειδικής άδειας με αποδοχές για χρονικό 
διάστημα μέχρι 5 εργάσιμες ημέρες στους εργαζόμενους 
που διακρίνονται κατά την εκτέλεση της υπηρεσίας. 

Οι ανωτέρω ηθικές και υλικές αμοιβές απονέμονται 
ύστερα από απόφαση του Δ.Σ. του Ο.Δ.Δ.Υ. και μετά από 
πρόταση του Δ/ντος Συμβούλου. 

Για διακεκριμένεςπράξειςτου προσωπικού, άσχετες με 
τα υπηρεσιακά του καθήκοντα, καθώς και για τις πράξεις 
ευποιίας στην κοινωνική ζωή, μπορεί: 

- Να απευθύνεται σ’ αυτόν που διακρίθηκε συγχαρητή¬ 
ρια επιστολή από το Διευθύνοντα Σύμβουλο της Εταιρεί¬ 
ας. 

- Να εκφράζεται έγγραφα η ευαρέσκεια του Διοικητικού 
Συμβουλίου της Εταιρείας η οποία θα αποτελεί και στοι¬ 
χείο του προσωπικού του Μητρώου. 

- Ευαρέσκεια μπορεί να εκφράζεται από το Διοικητικό 
Συμβούλιο ή το Διευθύνοντα Σύμβουλο της Εταιρείας 
στους αποχωρούντες απάτην υπηρεσία, ύστερα από μα- 
κρά και ευδόκιμη άσκηση των καθηκόντων τους. Η απο¬ 
νομή και άλλων τιμών στους αποχωρούντες ανήκει στη 
διακριτική ευχέρεια του Διευθύνοντος Συμβούλου. 

ΚΕΦΑΛΑΙΟ Η 
ΔΙΑΡΚΕΙΑ ΕΡΓΑΣΙΑΣ 
Άρθρο 33 

Διάρκεια και τόπος εργασίας 

1. Το προσωπικό της Εταιρείας υποχρεούται να παρέχει 
τις υπηρεσίες του στην έδρα της Εταιρείας ή στα υποκα- 
ταστήματάτης , με την επιφύλαξη των διατάξεων των άρ¬ 
θρων 16, 17,18,19 και 20 του παρόντος Γ.Κ.Π. 

2. Η διάρκεια της ημερήσιας εργασίας του προσωπικού 
καθορίζεται σε 7 4 ώρες και της εβδομαδιαίας σε πέντε 
συνεχόμενες ημέρες (Δευτέρα έως Παρασκευή), εξαιρέ¬ 
σει του φυλακτικού προσωπικού, το οποίο όμως και αυτό 
δικαιούται εργασίας εβδομάδος πέντε συνεχόμενων ημε¬ 
ρών. Σε περίπτωση θέσπισης ευνοϊκότερου ωραρίου για 
τους μόνιμους δημοσίους υπαλλήλους τότε το αυτό θα 
ακολουθείται και από τους υπαλλήλους του Ο.Δ.Δ.Υ. Το 
προσωπικό του Ο.Δ.Δ.Υ. που εργάζεται στις αποθήκες 
της Εταιρείας, που βρίσκονται εκτός πόλεων ή στο άκρο 
αυτών, τυγχάνει μειωμένου ημερήσιου ωραρίου κατά μι- 
σή ώρα σε σχέση με το υπόλοιπο προσωπικό, λόγω των 
προσθέτων μετακινήσεων στις οποίες υποβάλλεται. 

Οι υπάλληλοι που έχουν αναπηρία 67% και άνω θα δι¬ 
καιούνται μειωμένου ημερήσιου ωραρίου κατά μία ώρα 
χωρίς αντίστοιχη μείωση των αποδοχών. 

3. Επιτρέπεται η υπηρεσιακή απασχόληση των εργαζο¬ 
μένων για την αντιμετώπιση επειγουσών ή έκτακτων ανα¬ 
γκών της Εταιρείας, κατά τις Κυριακές και άλλες εξαιρέ¬ 
σιμες ημέρες, καθώς και εκτός κανονικού ωραρίου εργα¬ 
σίας. Ο εργαζόμενος οφείλει να ανταποκριθεί στις 
ανάγκες της υπηρεσίας εκτός αν η άρνησή του είναι αντι¬ 
κειμενικά και πλήρως αιτιολογημένη σύμφωνα με την κα¬ 
λή πίστη. 

Για την κατά τα ανωτέρω παρεχομένη πρόσθετη εργα¬ 
σία, απογεύματα, νυχτερινά και Σαββατοκύριακα χορη¬ 
γείται αποζημίωση, γιατο ύψος της οποίας αποφασίζει το 
Δ.Σ. του Ο.Δ.Δ.Υ. και είναι τουλάχιστον ίσο με το προβλε- 
πόμενο από την εκάστοτε νομοθεσία. 

4. Δεν επιτρέπεται η υπερωριακή απασχόληση των 
υπαλλήλων που έχουν μειωμένο ωράριο εργασίας. 

5. Ως υποχρεωτικές ημέρες αργίας καθορίζονται οι: 

- Η πρώτη του έτους 

-Τα Θεοφάνια 

- Η Καθαρά Δευτέρα 

- Η 25η Μαρτίου 

- Η Μεγάλη Παρασκευή 


- Το Μεγάλο Σάββατο 

- Η Δευτέρα του Πάσχα 

- Η 1η Μάίου 

- Η εορτή του Αγίου Πνεύματος 

- Η εορτή της Κοιμήσεως της Θεοτόκου (15 Αυγούστου) 

- Η 28η Οκτωβρίου 

- Η πρώτη και δεύτερη μέρα των Χριστουγέννων 

- Όλες οι επίση μες τοπικές εορτές Ως ημέρες ημιαργίας 
καθορίζονται οι: 

- Παραμονή των Χριστουγέννων 

- Η παραμονή του νέου έτος 

Κατά τις ημιαργίες, η εργασία διακόπτεται την 13η με¬ 
σημβρινή. 

ΚΕΦΑΛΑΙΟ Θ' 

ΑΔΕΙΕΣ ΑΠΟΥΣΙΑΣ 

Άρθρο 34 
Άδειες Απουσίας 

1. Η άδεια αποτελεί αναφαίρετο δικαίωμα κάθε εργαζο¬ 
μένου. 

Οι άδειες απουσίας του προσωπικού, χωρίζονται στις 
ακόλουθες κατηγορίες: 

- Κανονικές άδειες με αποδοχές 

- Ειδικές άδειες με αποδοχές 

- Άδειες μητρότητας 

- Διευκολύνσεις εργαζομένων με οικογενειακές υπο¬ 
χρεώσεις 

- Άδειες χωρίς αποδοχές 

- Εκπαιδευτικές άδειες - άδειες εξετάσεων 

- Αναρρωτικές άδειες 

2. Οι εργαζόμενοι δεν δικαιούνται να κάνουν χρήση 
άδειας πριν από τη γνωστοποίηση της έγκρισής της και 
πριν απάτην ορισμένη ημέρα έναρξης αυτής, εκτός επει- 
γουσών αναγκών και ασθένειας. Οι εργαζόμενοι οφεί¬ 
λουν αμέσως μετά τη λήξη της άδειάς τους να επανέλ- 
θουν στις θέσεις τους. 

Άρθρο 35 

Κανονικές άδειες με αποδοχές 

1. Κάθε εργαζόμενος δικαιούται κάθε ημερολογιακό 
έτος κανονική άδεια με πλήρεις αποδοχές, σύμφωνα με 
τις ισχύουσες διατάξεις που διέπουντο Δημόσιο. 

2. Η κανονική άδεια είναι δικαίωμα του προσωπικού από 
το οποίο δεν χωρεί παραίτηση. Αυτή χορηγείται μετά από 
εκτίμηση των υπηρεσιακών αναγκών και εξαντλείται μέ¬ 
χρι 31 Δεκεμβρίου εκάστου έτους. Επιτρέπεται μεταφο¬ 
ρά της στο επόμενο έτος μόνο σε εξαιρετικές περιπτώ¬ 
σεις με απόφαση του Διευθύνοντος Συμβούλου. Οι εργα¬ 
ζόμενοι δικαιούνται να λάβουν εφόσον το επιθυμούν 
τουλάχιστον τα 2/3 της ετήσιας κανονικής τους αδείας 
στο χρονικό διάστημα από 16/6 έως και 15/9. Όσοι υπάλ¬ 
ληλοι επιλέξουν να κάνουν χρήση του δικαιώματος της 
αδείας τους εκτός του ανωτέρω χρονικού διαστήματος 
και του διαστήματος από 22/12 έως και 5/1, δικαιούνται 
επιπλέον αδείας 5 εργασίμων ημερών. 

3. Η χορηγηθείσα κανονική άδεια δύναται να ανακληθεί 
ένεκα έκτακτης υπηρεσιακής ανάγκης ή με αίτηση του 
προσωπικού και μετά από εκτίμηση των λόγων που ανα- 
φέρονται σ’ αυτή. Η ανάκληση πρέπει να γίνεται εγγρά- 
φως. 

Άρθρο 36 

Ειδικές άδειες με αποδοχές 

1. Ως ειδική άδεια θεωρείται η δυνατότητα απουσίας 
από την εργασία χωρίς να υπάρχει μείωση του μισθού του 
εργαζομένου λόγω ειδικών περιπτώσεων, ως εξής: 

άδειες γάμου, θανάτου συζύγου ή συγγενούς, άσκησης 

του εκλογικού δικαιώματος, συμμετοχής σε δίκη, για ορι¬ 
σμένα νοσήματα, για αναπηρία, άδειες μητρότητας, διευ¬ 
κολύνσεις εργαζομένων με οικογενειακές υποχρεώσεις, 
άδειες αιμοδοσίας, συνδικαλιστικές άδειες. 

2. Οι υπάλληλοι με αναπηρία τουλάχιστον 67% και οι 
υπάλληλοι που απασχολούνται αποκλειστικά σε εργασίες 
οθόνης όλο το έτος, δικαιούνται επί πλέον αδείας πέντε 
(5) ημερών ετησίως. 

3. Στους εργαζόμενους που προσφέρουν αίμα στην 
Τράπεζα Αίματος του Ο.Δ.Δ.Υ. Α.Ε. ή αλλού, παρέχεται 
άδεια δύο (2) ημερών στις οποίες δεν συμπεριλαμβάνο- 
νται η ημέρα αιμοδοσίας εφ όσον προσκομισθεί σχετική 
βεβαίωση. 

4. Οι Πρόεδροι και οι Γενικοί Γραμματείς των Δ.Σ. των 
Σωματείων των εργαζομένων στον Ο.Δ.Δ.Υ. Α.Ε. δικαιού¬ 
νται δύο (2) ημέρες και τα λοιπά μέλη μία (1) ημέρα συν¬ 
δικαλιστική άδεια το μήνα, επίσης μίας (1) ημέρας συνδι¬ 
καλιστικής άδειας το μήνα δικαιούνται και οι αντιπρόσω¬ 
ποι στα ανώτερα συνδικαλιστικά όργανα και για όσο 
διαρκούντα Συνέδρια. Οι άδειες αυτές δεν μεταφέρονται 
στον επόμενο μήνα. Η λήψη των αδειών αυτών είναι δυ¬ 
νητική και όχι υποχρεωτική για τους εκλεγμένους εκπρο¬ 
σώπους. 

5. Μετά από κοινή συμφωνία εργαζομένων και Εταιρεί¬ 
ας αναφορικά με το χρονικό διάστημα της άδειας, επι¬ 
τρέπεται άδεια για εργαζόμενους που μετέχουν σε Δ.Σ. 
θεσμοθετημένων οργάνων, προκειμένου να ασκήσουν τα 
καθήκοντάτους. 

Άρθρο 37 

Άδειες χωρίς αποδοχές 

Οι εργαζόμενοι δικαιούνται άδεια χωρίς αποδοχές, καθ’ 
υπέρβαση των κανονικών και ειδικών αδειών, μετά από αί¬ 
τησή τους, χρονικής διάρκειας έως και τριών (3) ετών, με 
απόφαση του Δ.Σ. του Ο.Δ.Δ.Υ. 

Άρθρο 38 

Εκπαιδευτικές άδειες - άδειες εξετάσεων 

Στους εργαζόμενους της Εταιρείας, μετά από σχετική 
αίτησή τους, χορηγούνται εκπαιδευτικές άδειες, καθώς 
και άδειες εξετάσεων με πλήρεις αποδοχές (για τους ερ¬ 
γαζόμενους μαθητές, σπουδαστές ή φοιτητές) οι οποίες 
δεν δύνανται να υπερβαίνουν τις είκοσι (20) εργάσιμες 
ημέρες ετησίως επί πέντε (5) έτη και χορηγούνται τις ημέ¬ 
ρες των εξετάσεων. 

Άρθρο 39 

Αναρρωτικές άδειες 

Οι εργαζόμενοι δικαιούνται αναρρωτική άδεια σύμφω¬ 
να με τα κατωτέρω: 

1. Το μόνιμο με σχέση δημοσίου δικαίου προσωπικό, 
που υπηρετούσε κατά το χρόνο μετατροπής του Ο .Δ.Δ. Υ. 
σε ΑΕ, εξακολουθεί να διέπεται από τις σχετικές διατάξεις 
του Δημοσιοϋπαλληλικού Κώδικα, όπως ισχύουν κάθε 
φορά. 

2. Το προσωπικό με σχέση εργασίας ιδιωτικού δικαίου 
διέπεται από τις διατάξεις της εργατικής νομοθεσίας. 

ΚΕΦΑΛΑΙΟ I 

ΕΚΠΑΙΔΕΥΣΗ - ΠΡΟΝΟΙΑ - ΔΙΚΑΙΩΜΑΤΑ - 
ΥΠΟΧΡΕΩΣΕΙΣ 

Άρθρο 40 
Εκπαίδευση 

1. Η εκπαίδευση σε συναφές με το αντικείμενο της ερ¬ 
γασίας εκπαιδευτικό πρόγραμμα είναι δικαίωμα και υπο¬ 
χρέωση των υπαλλήλων του Ο.Δ.Δ.Υ. Α.Ε. και πραγματο¬ 
ποιείται με προγράμματα εισαγωγικής εκπαίδευσης, επι¬ 


μόρφωσης και εξειδίκευσης, τα οποία οργανώνονται από 
την Εταιρεία ή άλλους φορείς του δημοσίου ή ιδιωτικού 
τομέα, σύμφωνα με τις σχετικές αποφάσεις του Ο.Δ.Δ.Υ. 
Α.Ε. Στο προσωπικό που μετέχει σε εκπαιδευτικά προ¬ 
γράμματα συναφή με τα αντικείμενα εργασίας της Εται¬ 
ρείας μπορεί με απόφαση του Δ.Σ. του Ο.Δ.Δ.Υ. Α.Ε. να 
χορηγούνται ειδικές άδειες με αποδοχές. Για την εκτός 
ωραρίου εργασίας συμμετοχή σε εκπαιδευτικά σεμινάρια 
καθορίζεται αποζημίωση με απόφαση του ΔΣ του ΟΔΔΥ 
ΑΕ κατόπιν εισήγησης του Διευθύνοντος Συμβούλου. 

2. Η εισαγωγική εκπαίδευση πραγματοποιείται εντός 2 
μηνών από την ανάληψη υπηρεσίας των υπαλλήλων και 
αποσκοπεί στην σφαιρική ενημέρωση αυτών για τους 
σκοπούς και τον τρόπο λειτουργίας του Οργανισμού, τις 
επί μέρους αρμοδιότητες των Υπηρεσιών αυτού, καθώς 
και τις υποχρεώσεις και τα δικαιώματα των υπαλλήλων 
του Ο.Δ.Δ.Υ. Α.Ε. που απορρέουν από τις ισχύουσες δια¬ 
τάξεις. 

3. Η επιμόρφωση και εξειδίκευση πραγματοποιείται 
καθ’ όλη τη διάρκεια της σταδιοδρομίας του υπαλλήλου 
στον Ο.Δ.Δ.Υ. Α.Ε. και αποσκοπεί στη διαρκή ενημέρωσή 
του στις νέες μεθόδους εργασίας, στις νέες τεχνολογικές 
εξελίξεις, καθώς και στις δυνατότητες αξιοποίησής τους 
με σκοπό την αύξηση της παραγωγικότητας και τη βελ¬ 
τίωση των παρεχόμενων υπηρεσιών από τον Οργανισμό. 

4. Η παρακολούθηση των προγραμμάτων εκπαίδευσης 
είναι υποχρεωτική για τον υπάλληλο. 

5. Στην έννοια της εκπαίδευσης νοείται η προπτυχιακή 
και η μεταπτυχιακή εκπαίδευση που παρέχεται σε ανα¬ 
γνωρισμένα ΑΕΙ καιΤΕΙ, εσωτερικού ή εξωτερικού, καθώς 
επίσης και η εκμάθηση της αγγλικής γλώσσης 

Άρθρο 41 

Κοινωνική πρόνοια προς τους εργαζόμενους 

Εκ μέρους του Ο.Δ.Δ.Υ. Α.Ε. παρέχεται κοινωνική πρό¬ 
νοια στο προσωπικό του, ως εξής: 

1. Στα τέκνα του προσωπικού που αριστεύουν κατά τις 
προαγωγικές ή απολυτήριες εξετάσεις στη δευτεροβάθ¬ 
μια ή τριτοβάθμια εκπαίδευση μπορεί να παρέχεται από 
τον Ο.Δ.Δ.Υ. χρηματικό βραβείο, το ύψος του οποίου κα¬ 
θορίζεται κάθε φορά από το Διοικητικό Συμβούλιο. Το 
χρηματικό αυτό βραβείο παρέχεται στους μαθητές που 
φοιτούν σε Δημόσιες Σχολές, καθώς και στις αναγνωρι¬ 
σμένες ως ισότιμες με αυτές. 

2. Το Δ.Σ. μπορεί να χορηγήσει με τη μορφή δανείου, 
προκαταβολή αποδοχών στους υπαλλήλους, μετά από 
αίτημά τους, ύψους μέχρις μικτών αποδοχών τριών μη¬ 
νών (μισθός + ειδική υπερωριακή αποζημίωση του Ν. 
1884/1990). Η αποπληρωμή των δανείων θα γίνεται έντο¬ 
κα βάσει των όρων που θέτει η Τράπεζα της Ελλάδας με 
μηνιαία παρακράτηση από τις αποδοχές, που δεν θα μπο¬ 
ρεί να υπερβαίνει το 1/12 αυτών και άρχεται δύο μήνες 
από τη λήψη του δανείου. Για να λάβει ο εργαζόμενος 
προκαταβολή δεν πρέπει να οφείλει από προηγούμενη 
λήψη προκαταβολής. Σε περίπτωση αποχώρησης παρα- 
κρατείται όλο το ποσό από τις οφειλόμενες αποδοχές, 
δώρα, επιδόματα, ή αποζημιώσεις εφάπαξ. 

3. Σε περίπτωση γάμου ή κηδείας εργαζομένου, το Διοι¬ 
κητικό Συμβούλιο μετά από πρόταση του Σωματείου των 
εργαζομένων δύναται να χορηγεί ειδικό βοήθημα. 

4. Με απόφαση του Διοικητικού Συμβουλίου δύναται να 
ορίζεται εκάστοτε ένα ποσό χρημάτων για βοήθεια ή ενί¬ 
σχυση εκείνων από το προσωπικό που έχουν ειδική οικο¬ 
νομική ανάγκη, αποκλειστικά και μόνον για σοβαρότα¬ 
τους λόγους υγείας των ιδίων, η αντιμετώπιση των οποί¬ 
ων δεν μπορεί να γίνει με τα συνήθη οικονομικά μέσα του 
εργαζομένου. Η διάθεση όσον αφορά τα πρόσωπα και το 
ποσό γίνεται μετά από εισήγηση του Σωματείου των ερ- 

γαζομένων. Το Δ.Σ. του Ο.Δ.Δ.Υ. για τη λήψη της σχετικής 
απόφασης πρέπει να συνεκτιμήσει παράγοντες όπως η 
εργατικότητα, η αποδοτικότητα και η προσφορά του ερ¬ 
γαζομένου. 

5. Στο προσωπικό της Εταιρείας που εργάζεται στο 
ύπαιθρο, θα χορηγείται ιματισμός και υπόδηση εργασίας 
σύμφωνα με την ισχύουσα νομοθεσία. 

6. Σε ειδικές κατηγορίες προσωπικού (επιμελητές - πα¬ 
ραδότες υλικών - εμπειρογνώμονες) θα χορηγούνται 
κάρτες απεριορίστων διαδρομών των αστικών συγκοινω¬ 
νιών, κατά την κρίση του Διευθύνοντος Συμβούλου. 

7.0 Διευθύνων Σύμβουλος δύναται να εγκρίνει την αγο¬ 
ρά και χορήγηση βιβλίων ή ειδικού ημερήσιου ή περιοδι¬ 
κού τύπου και την λειτουργία βιβλιοθήκης για την ενημέ¬ 
ρωση και την επιμόρφωση του προσωπικού. 

8. Το Δ.Σ. του «Ο.Δ.Δ.Υ. Α.Ε.» δύναται να προβαίνει σε 
πρόσθετη ομαδική ασφάλιση του προσωπικού. 

Άρθρο 42 

Εκτέλεση εντολών - Πρωτοβουλία 

1. Το προσωπικό είναι υπεύθυνο για την εκτέλεση των 
καθηκόντων του και για τη νομιμότητα των υπηρεσιακών 
ενεργειών του. 

2. Το προσωπικό οφείλει να υπακούει στις εντολές και 
συστάσεις των προϊσταμένων του. Σε περίπτωση προφο¬ 
ρικής εντολής, ο υπάλληλος δικαιούται να ζητήσει έγγρα¬ 
φη επιβεβαίωσή της. Όταν όμως η εντολή που παίρνει 
αντίκειται στις διατάξεις και εγκυκλίους του Ο.Δ.Δ.Υ. Α.Ε. 
οφείλει, πριν από την εκτέλεσή της, να αναφέρει εγγρά- 
φως, την αντίθεσή του αυτή και έπειτα να την εκτελέσει 
αμέσως. Η άνευ νομίμου ή ουσιώδους λόγου αντίθεση ή 
άρνηση εκτελέσεως έργου αποτελεί πειθαρχικό παρά¬ 
πτωμα. 

Σε περίπτωση που ο υπάλληλος, ενόψει της σοβαρότη¬ 
τας του αντικειμένου κρίνει ότι η εκτέλεση της εντολής θα 
έχει σοβαρότατους κινδύνους για την Εταιρεία ή η εντο¬ 
λή είναι προδήλως παράνομη αναφέρει εγγράφως την 
αντίθεσή του και περιμένει νέα έγγραφη εντολή οπότε και 
εκτελεί αυτή. 

Ο χαρακτηρισμός για τη σοβαρότητα του κινδύνου, 
σύμφωνα με τα παραπάνω, γίνεται με ευθύνη του υπαλ¬ 
λήλου. 

3. Υπάλληλος που διαφωνεί σε μια εντελλόμενη ενέρ¬ 
γεια, που χρειάζεται την προσυπογραφή ή τη θεώρησή 
του, οφείλει να διατυπώνει τη διαφωνία του ενυπόγραφα 
στο σώμα του εγγράφου. Η απλή παράλειψη προσυπο- 
γραφής ή θεώρησης κάποιας ενέργειας που επιβάλλέται, 
δεν απαλλάσσει τον υπάλληλο αυτό από την ευθύνη για 
την ενέργεια αυτή, αν αποδεδειγμένα έχει λάβει γνώση 
της ενέργειας. 

4. Το προσωπικό οφείλει κατά την άσκηση των καθηκό¬ 
ντων του να αναπτύσσει την πρωτοβουλία που επιβάλλε¬ 
ται από τις συγκεκριμένες περιστάσεις, με σκοπό την 
έγκαιρη και προσήκουσα εκτέλεση του υπηρεσιακού έρ¬ 
γου. 

5. Σε περίπτωση που το προσωπικό ευρεθεί σε αναπό¬ 
φευκτη ανάγκη να προβεί, με προσωπική του ευθύνη, σε 
ενέργεια που είναι αντίθετη σε υπηρεσιακές διατάξεις ή 
εγκυκλίους, οφείλει να ενημερώσει εγγράφως γι αυτό 
αμέσως μετά τον άμεσο προϊστάμενό του και να δικαιο¬ 
λογήσει την ενέργειά του. 

Άρθρο 43 
Τήρηση ιεραρχίας 

1. Το προσωπικό υποχρεούται να αναφέρεται πάντοτε 
ιεραρχικά στον άμεσο προϊστάμενό του. Κατά τον ίδιο 
τρόπο πρέπει επίσης να υποβάλλει κάθε αίτηση, ένσταση, 
παράπονο ή αναφορά για οποιοδήποτε θέμα. 


Σε περίπτωση κατεπείγουσας ανάγκης ή ειδικών συν¬ 
θηκών επιτρέπεται η απ’ ευθείας αναφορά του προσωπι¬ 
κού σε ανώτερα ιεραρχικά κλιμάκια. 

Σε περίπτωση που περάσει από την υποβολή της ανα¬ 
φοράς χρονικό διάστημα μεγαλύτερο του δεκαπενθημέ¬ 
ρου χωρίς απάντηση, το προσωπικό μπορεί να αναφερθεί 
για το θέμα αυτό απ’ ευθείας σε ανώτερα ιεραρχικά κλι¬ 
μάκια ή στον Διευθύνοντα Σύμβουλο με ταυτόχρονη ανα¬ 
κοίνωση στον ιεραρχικά προϊστάμενο. 

2. Οι προϊστάμενοι όταν προβαίνουν σε συστάσεις ή πα¬ 
ρατηρήσεις προς τους υφισταμένους τους, οφείλουν να 
το πράττουν κατά τρόπο αρμόζοντα ώστε να μη θίγεται η 
φιλοτιμία και αξιοπρέπειάτους. 

3. Κάθε προϊστάμενος είναι υπεύθυνος για την τήρηση 
της τάξης στο χώρο εργασίας καθώς και για την κανονική 
εκτέλεση της υπηρεσίας. Καθοδηγείτο προσωπικό και κι¬ 
νείτο ενδιαφέρον αυτού, δημιουργώντας ερεθίσματα για 
την καλή απόδοση στην εργασία. Χρεώνει το αντικείμενο 
της εργασίας, παρακολουθεί την εξέλιξη της πορείας της 
και εποπτεύει την υλοποίηση των αποφάσεων για την εκ¬ 
πλήρωση των στόχων και των απαιτήσεων, παίρνοντας 
για το σκοπό αυτό όλα τα απαραίτητα μέτρα και αξιοποι- 
ώντας όλα τα διαθέσιμα μέσα. 

4. Οι προϊστάμενοι οφείλουν να μεριμνούν ώστε το 
προσωπικό τους να λαμβάνει κάθε φορά γνώση όλων των 
εγκυκλίων που ισχύουν, των υπηρεσιακών οδηγιών, ανα¬ 
κοινώσεων και εντολών που έχουν σχέση με την εκτέλεση 
της υπηρεσίας. 

Άρθρο 44 

Δικαιώματα εργαζομένων 

1. Οι εργαζόμενοι έχουν όλα τα δικαιώματα που απορ¬ 
ρέουν από τις διατάξεις της κείμενης νομοθεσίας, των 
Συλλογικών Συμβάσεων Εργασίας, των Διαιτητικών Απο¬ 
φάσεων κατά περίπτωση, του Κανονισμού αυτού, της 
ατομικής σύμβασης εργασίας με την Εταιρεία, καθώς επί¬ 
σης και από τις εκάστοτε αποφάσεις της Εταιρείας. Ειδι¬ 
κότερα για τους υπαλλήλους με σχέση εργασίας δημοσί¬ 
ου δικαίου διατηρείται το δικαίωμα της μονιμότητας όπως 
ρητώς αναφέρεται στο Ν.2676/99 άρθρο 83 παρ. 2. 

2. Οι εργαζόμενοι στην Εταιρεία για κάθε αίτημα ή πα¬ 
ράπονο που επιθυμούν να υποβάλουν, οφείλουν να απευ¬ 
θύνονται στον άμεσα προϊστάμενό τους, ο οποίος έχει και 
την ευθύνη χειρισμού του θέματος, εξαιρέσει των αιτη¬ 
μάτων ή παραπόνων τα οποία δεν υπάγονται στο εργα¬ 
σιακό αντικείμενο του τμήματος ή της Δ/νσεως στην 
οποία είναι ενταγμένοι. 

3. Στηνπερίπτωση που το κρίνει σκόπιμο, ο ως άνω άμε¬ 
σα προϊστάμενος, έχει βάσει του Κανονισμού, το δικαίω¬ 
μα να συνεργαστεί με τον Διευθύνοντα Σύμβουλο προς 
επίλυση του υποβληθέντος αιτήματος ή παραπόνου. 

4. Κάθε εργαζόμενος δικαιούται να παρουσιαστεί στον 
Διευθύνοντα Σύμβουλο και να αναφέρει οποιοδήποτε πα¬ 
ράπονο ή προσωπικό του ζήτημα, εφόσον όμως έχει 
προηγουμένως αναφέρει το αίτημά του ιεραρχικώς . 

5. Κάθε εργαζόμενος δικαιούται, μέσα σε σύντομο χρο¬ 
νικό διάστημα από την υποβολή του σχετικού αιτήματος 
του, και όχι μεγαλύτερο των επτά (7) εργασίμων ημερών, 
να ενημερώνεται από τη Διοίκηση σε θέματα που τον αφο¬ 
ρούν προσωπικά. 

6. Οι ανακοινώσεις της Εταιρείας που αφορούν το προ¬ 
σωπικό αυτής και είναι δημοσιοποιήσιμες, αναρτώνται 
στον πίνακα ανακοινώσεων της Εταιρείας. 

7. Κάθε εργαζόμενος έχει το δικαίωμα να λαμβάνει γνώ¬ 
ση και αντίγραφα των πρακτικών των συνεδριάσεων του 
Δ.Σ. της Εταιρείας, καθώς και κάθε πολίτης που έχει έν- 
νομο συμφέρον έπειτα από αίτησή του. 

Άρθρο 45 

Υποχρεώσεις προσωπικού 

Οι υποχρεώσεις των εργαζομένων σχετίζονται τόσο με 
θέματα νομιμότητας των υπηρεσιακών ενεργειών τους, 
όσο και με θέματα επαγγελματικής συμπεριφοράς, εχε¬ 
μύθειας, δεοντολογίας, μεταβολής προσωπικής κατά¬ 
στασης, τήρησης γενικότερων αρχών που διέπουν την 
λειτουργία και την οργάνωση της Εταιρείας. 

Πιο συγκεκριμένα: 

1. Το προσωπικό υποχρεούται κατά το χρόνο εργασίας 
του να αφιερώνει όλη τη δραστηριότητάτου για την εκτέ¬ 
λεση της υπηρεσίας του. 

2. Το προσωπικό οφείλει να γνωρίζει τις διατάξεις των 
κανονισμώντου Ο.Δ.Δ.Υ. Α.Ε., καθώς καιτις γενικές και ει¬ 
δικές εγκυκλίους και οδηγίες και είναι υπεύθυνο έναντι 
των προϊσταμένων του για την ευσυνείδητη εκπλήρωση 
των καθηκόντων που εγγράφως του ανατέθηκαν και την 
ακριβή εκτέλεση των εντολών που του δόθηκαν. Για κάθε 
αμφιβολία θα πρέπει να ζητείται έγγραφα και έγκαιρα η 
γνώμη των προϊσταμένων. 

3. Το προσωπικό υποχρεούται, εντός των κειμένων νό¬ 
μων και κανονισμών να εξυπηρετεί ευσυνείδητα τα συμ¬ 
φέροντα του Ο.Δ.Δ.Υ. Α.Ε. και άλλων υπηρεσιών και ορ¬ 
γανισμών με τους οποίους συνεργάζεται ο Ο.Δ.Δ.Υ. Α.Ε. 
και τα συμφέροντα των οποίων εξυπηρετεί με νόμο ή με 
σύμβαση. 

4. Στις σχέσεις του Ο.Δ.Δ.Υ. Α.Ε. με τους πολίτες το 
προσωπικό οφείλει να εξυπηρετεί άμεσα τους πολίτες με 
ταχύτητα και ακρίβεια. 

5. Το προσωπικό οφείλει να τηρεί την επαγγελματική 
εχεμύθεια σύμφωνα με τις κείμενες διατάξεις. 

6. Το προσωπικό οφείλει να εργάζεται ανελλιπώς κατά 
το καθορισμένο ωράριο εργασίας. 

7. Κάθε μισθωτός υποχρεούται να διαφυλάττει και να 
χρησιμοποιεί αποκλειστικά και μόνο για τους σκοπούς 
της εταιρείας τα εμπιστευθέντα σ’ αυτόν μυστικά της 
Εταιρείας, τις μελέτες, τις τεχνικές μεθόδους, τους τρό¬ 
πους εργασίας κ.λπ. 

8. Απαγορεύεται σε κάθε μισθωτό, χωρίς προηγούμενη 
άδεια της Διεύθυνσης της εταιρείας: 

Να παρέχει πληροφορίες για τη λειτουργία της Εταιρεί¬ 
ας, τις εργασίες αυτής, τις μελέτες, όργανα και συσκευές 
εργασίας, πρότυπα υποδείγματα και όλα τα σημειώματα 
και σχέδια ή να απομακρύνει αυτά προσωρινά από το χώ¬ 
ρο εργασίας ή να τα παραδίδει σε αναρμόδια πρόσωπα. 
Το ίδιο ισχύει και για τα παρά του ιδίου επιτεύγματα, 
εφαρμογές ή σημειώσεις, τα έχοντα σχέση με θέματα της 
τεχνικής ή οικονομικής ή οποιοσδήποτε άλλης δραστη¬ 
ριότητας της Εταιρείας. 

9. Δεν επιτρέπεται η λαθραία εξαγωγή εγγράφου, υλι¬ 
κού αντικειμένου, εργαλείου και γενικά κάθε περιουσια¬ 
κού στοιχείου της Εταιρείας. 

10. Η από δόλο ή βαριά αμέλεια καταστροφή υλικών, ερ¬ 
γαλείων, μηχανημάτων, ως και η πρόκληση οιασδήποτε βλά¬ 
βης στην περιουσία της Εταιρείας χρεώνεται στον υπαίτιο. 

11. Δεν επιτρέπεται η κατά τις εργάσιμες ώρες εγκατά¬ 
λειψη του χώρου ή της ειδικής θέσης παροχής της εργα¬ 
σίας, χωρίς άδεια του προϊσταμένου. 

12. Δεν επιτρέπεται η διάδοση ή η κυκλοφορία, με οποι- 
οδήποτετρόπο, δυσμενών σχολίων γιατην Εταιρεία, τους 
εκπροσώπους αυτής καιτους εργαζομένους, που δεν βα¬ 
σίζονται σε πραγματικά στοιχεία και περιστατικά. 

13. Δεν επιτρέπονται μεταβολές στην προδιαγεγραμμέ¬ 
νη πορεία εργασίας και μεθόδους εργασίας ή επεμβάσεις 
σε μηχανήματα, συσκευές και εγκαταστάσεις, χωρίς 
προηγούμενη άδεια του φέροντος την ευθύνη για την διε¬ 
ξαγωγή της εργασίας ή του έργου προϊσταμένου. 


14. Οι εργαζόμενοι που προτίθενται να αποχωρήσουν 
από την Εταιρεία οφείλουν να γνωστοποιήσουν τούτο εγ- 
γράφως στην εταιρεία ένα μήνα πριν της αποχώρησης η 
δε αποδοχή της γίνεται αποδεκτή εντός μηνός. 

15. Οι αποχωρούντες από την εταιρεία δεν επιτρέπεται 
να προσφέρουν τις υπηρεσίες τους σε άλλη Εταιρεία συ¬ 
ναφών ή ανταγωνιστικών δραστηριοτήτων, για έξι μήνες 
από την ημερομηνία της αποχώρησης, χωρίς προηγού¬ 
μενη έγγραφη άδεια της Διοίκησης. 

16. Το προσωπικό οφείλει να διαφυλάσσει με επιμέλεια 
και σε καλή κατάσταση τα υπηρεσιακά έγγραφα, τα βι¬ 
βλία, τα έπιπλα, τα μηχανήματα και όλα τα παραδιδόμενα 
και περιεχόμενα σε αυτό είδη για την εκτέλεση της υπη¬ 
ρεσίας του και να παραδίδει αυτά σε καλή κατάσταση. 

17. Το προσωπικό οφείλει να αναφέρει αμέσως, κατ’ αρ¬ 
χήν εγγράφως στην υπηρεσία, κάθε γεγονός που υπέπε¬ 
σε στην αντίληψή του και το οποίο προξένησε ή μπορού¬ 
σε να προξενήσει ζημιά στην Εταιρεία ή στο προσωπικό 
αυτής ή σε κάποιο τρίτο εξ αφορμής συναφούς εργασίας 
με την εκτέλεση γενικά της υπηρεσίας. 

18. Το προσωπικό οφείλει να αναφέρει αμέσως και εγ- 
γράφως κάθε μεταβολή της προσωπικής και οικογενεια- 
κήςτου κατάστασης, καθώς καιτηντυχόνπρόσκλησήτου 
για μετεκπαίδευση στις Ένοπλες Δυνάμεις με μνεία της 
ημέρας που πρέπει να καταταγεί. 

19. Το προσωπικό υποχρεούται να παρακολουθεί ανελ¬ 
λιπώς τα προγράμματα επιμόρφωσης ή μετεκπαίδευσης, 
τα οποία οργανώνονται από την Εταιρεία, ή άλλους φο- 
ρείςτου δημοσίου ή ιδιωτικού τομέα, σύμφωνα με τις σχε¬ 
τικές αποφάσεις του Ο.Δ.Δ.Υ. Α.Ε. 

Πλέον τούτων οι εργαζόμενοι οφείλουν: 

- Να εκτελούν τα καθήκοντά τους με τον καλύτερο δυ¬ 
νατό και νόμιμο τρόπο ώστε να διασφαλίζονται τα συμφέ¬ 
ροντα της Εταιρίας. 

- Να τηρούν τις διατάξεις του καταστατικού της Εται¬ 
ρίας και των ισχυόντων κανονισμών. 

- Να υπακούουν στις εντολές των προϊσταμένων τους 
και κατ’ επέκταση σε κάθε εντολή και απόφαση του ανω- 
τάτου οργάνου διοίκησης της Εταιρίας. Στην περίπτωση 
κατά την οποία οι εργαζόμενοι ανατίθενται σε κάποια 
εντολή προϊσταμένου, οφείλουν να διατυπώσουν την 
γνώμη τους εγγράφως. 

- Γιατους εργαζόμενους με σύμβαση δημοσίου δικαίου 
ισχύει ό,τι προβλέπεται στις αντίστοιχες περιπτώσεις πε¬ 
ρί νομιμότητας υπηρεσιακών ενεργειών. 

- Να καταβάλλουν κάθε δυνατή προσπάθεια ώστε να γί¬ 
νονται επιτεύξιμοι οι στόχοι της Εταιρείας και να παρου¬ 
σιάζουν προς τα έξω όσο το δυνατόν πιο ισχυρή την εικό¬ 
να αυτής 

- Να συμπεριφέρονται με ευπρέπεια και σοβαρότητα 
απέναντι στους άλλους εργαζόμενους της Εταιρείας, εί¬ 
τε αυτοί είναι υφιστάμενοι ή προϊστάμενοί τους. 

- Να γνωστοποιούν στην Εταιρεία κάθε αλλαγή που έχει 
συμβεί σε θέματα της προσωπικής τους κατάστασης 

- Να κάνουν προσεκτική χρήση των περιουσιακών στοι¬ 
χείων της Εταιρείας, καθώς επίσης και να φροντίζουν για 
την καθαριότητα των εσωτερικών και εξωτερικών χώρων 
αυτής 

- Να παραδώσουν στην Εταιρεία όλα τα έγγραφα, σχέ¬ 
δια, φακέλους και ό,τι άλλο υλικό, σχετικό με την εργασία 
τους, κατά την αποχώρησή τους. 

- Οι εργαζόμενοι στο ΟΔΔΥ ΑΕ έχουν την ίδια υποχρέω¬ 
ση του «πόθεν έσχες"»όπως οι υπάλληλοι του Δημοσίου. 

- Οι εργαζόμενοι οφείλουν να ζητήσουν την έγκριση του 
ΔΣ για την άσκηση εκ μέρους των ιδιωτικού έργου ή ερ¬ 
γασίας επ αμοιβή. Οι προϋποθέσεις χορήγησής της είναι 
ανάλογα με τα οριζόμενα στον εκάστοτε Δημοσιοϋπαλ¬ 
ληλικό Κώδικα. 

Στους εργαζόμενους στην Εταιρεία δεν επιτρέπεται: 

- Ούτε ατομικά ούτε ως μέλη συλλογικού οργάνου να 
επιληφθούν ζητήματος για το οποίο συγγενής τους εξ αί¬ 
ματος ή αγχιστείας μέχρι και τρίτου βαθμού, έχει πρόδη¬ 
λο συμφέρον στην έκβαση της υπόθεσης. 

- Να συμμετέχουν ή να αναλάβουν οποιαδήποτε εργα¬ 
σία σε Εταιρεία που ασκεί δραστηριότητες όμοιες ή αντα¬ 
γωνιστικές με εκείνες της Εταιρείας. 

- Να δείχνουν ανυπακοή προς τους υπευθύνους, να αρ- 
νούνται ή να παραλείψουν να εκτελέσουν αρμοδίως ανα¬ 
τιθέμενη εργασία. 

- Να απομακρύνουν από τον φυσικό χώρο της Εταιρεί¬ 
ας έγγραφα, βιβλία, πληροφοριακό υλικό, Η/Υ και άλλα 
περιουσιακά στοιχεία της Εταιρείας 

- Να εκτελούν, κάνοντας χρήση των περιουσιακών στοι¬ 
χείων της Εταιρείας, εργασία υπέρ τρίτων ακόμα και 
εκτός ωραρίου εργασίας. 

- Η εξαφάνιση ή παραποίηση ή λήψη αντιγράφου οποι- 
ουδήποτε εγγράφου, ιδίως όταν συνδέεται με το συμφέ¬ 
ρον της Εταιρείας, ή με διαπραχθείσα κατάχρηση ή οποι¬ 
αδήποτε άλλη κολάσιμη πράξη. 

- Η απασχόληση από ιεραρχικά ανώτερο οποιουδήποτε 
κατώτερου υπαλλήλου σε εργασίες ξένες προς την υπη¬ 
ρεσία. 

- Η επιδίωξη, η αποδοχή οιουδήποτε ανταλλάγματος 
που προέρχεται από πρόσωπα των οποίων ζητήματα κα¬ 
τά την ενάσκηση του υπηρεσιακού έργου, διαχειρίζεται ή 
πρόκειται να διαχειρισθεί. 

- Να δημοσιεύουν στοιχεία τα οποία γνωρίζουν από την 
εργασία τους και τα οποία άπτονται της λειτουργίας της 
Εταιρείας. 

- Η συμμετοχή σε Διοικητικά Συμβούλια Νομικών Προ¬ 
σώπων Ιδιωτικού Δικαίου χωρίς ειδική άδεια του Διοικητι¬ 
κού Συμβουλίου. 

Άρθρο 46 

Δεοντολογικοί κανόνες 

1. Οι εργαζόμενοι οφείλουν να ακολουθούν την ιεραρ¬ 
χία σε κάθε περίπτωση επίλυσης εργασιακών ή προσωπι¬ 
κών τους προβλημάτων για να αποφεύγονται με τον τρό¬ 
πο αυτό αναμείξεις αναρμόδιων προσώπων. 

2. Οι διαμορφούμενες σχέσεις μεταξύ του προσωπικού 
της Εταιρίας, ανεξαρτήτως της ιδιότητάς τους, πρέπει να 
διέπονται από τις αρχές της καλής πίστης, της αξιοπρέ¬ 
πειας, του σεβασμού της ανθρώπινης προσωπικότητας, 
της αγαστής συνεργασίας και της ανάπτυξης της ομαδι- 
κότητας και του υγιούς εργασιακού κλίματος. 

3. Οι εργαζόμενοι οφείλουν να είναι συνεργάσιμοι και 
ευγενείς, τόσο με τους συναδέλφους υφισταμένους και 
προϊσταμένους τους, όσο και με τους πελάτες της Εται¬ 
ρείας. 

4. Οι εργαζόμενοι πρέπει να αποφεύγουν τη διενέργεια 
πράξεων που μπορούν, αφενός μεν να δημιουργήσουν 
συνθήκες πρόκλησης ατυχήματος και να θέτουν για το 
λόγο αυτό σε κίνδυνο τη σωματική ακεραιότητα των ερ¬ 
γαζομένων, αφετέρου δε να προκαλέσουν καταστροφές 
στα περιουσιακά στοιχεία της Εταιρείας. 

5. Ενέργειες που πρέπει να αποφεύγονται από τους ερ¬ 
γαζόμενους είναι: 

- Το κάπνισμα βάσει των ισχυόντων στο δημόσιο διατά¬ 
ξεων. 

- Η χρήση οινοπνευματωδών ποτών κατά τη διάρκεια 
του ωραρίου απασχόλησης. 

- Οι ύβρεις, οι χειροδικίες και οι εν γένει απρεπείς χει¬ 
ρονομίες μεταξύ συναδέλφων. 

6. Οι εργαζόμενοι οφείλουνναενημερώνουντους Προϊ¬ 
σταμένους τους, για παραμονή τους στους χώρους ερ¬ 
γασίας, μετά τη λήξη του ωραρίου εργασίας τους. 


7. Πρέπει να αποφεύγεται η είσοδος αγνώστων και ξέ¬ 
νων ως προς την Εταιρεία προσώπων στους χώρους ερ¬ 
γασίας, χωρίς προηγούμενη άδεια. 

Το προσωπικό της Εταιρείας πρέπει να αποφεύγει τις 
πάσης μορφής αναγραφές, αναρτήσεις άσχετων εγγρά¬ 
φων και αντικειμένων στους τοίχους των κτιριακών εγκα¬ 
ταστάσεων της Εταιρείας. 

Άρθρο 47 
Αστική Ευθύνη 

1. Ο υπάλληλος του Ο.Δ.Δ.Υ. Α.Ε. ευθύνεται έναντι της 
Εταιρείας για κάθε θετική ζημία που προξένησε σ’ αυτή 
από δόλο ή αμέλεια κατά την εκτέλεση των καθηκόντων 
του, καθώς και για τις δαπάνες στις οποίες υποβλήθηκε ο 
Ο.Δ.Δ.Υ. Α.Ε. για αποζημιώσεις που κατέβαλλε στους τρί¬ 
τους, ένεκα παρανόμων πράξεων ή παραλείψεων αυτού 
που έγιναν επίσης από δόλο ή αμέλεια κατά την εκτέλεση 
των καθηκόντων του. Δεν ευθύνεται ο υπάλληλος έναντι 
τρίτων για τέτοιες πράξεις ή παραλείψεις του. 

2. Εάνπερισσότεροιυπάλληλοιπροξένησαναπό κοινού 
ζημιά στην Εταιρεία ισχύουν οι αντίστοιχες διατάξεις του 
Αστικού Δικαίου. 

3. Ο καταλογισμός των ανωτέρω ευθυνών στους υπαλ¬ 
λήλους γίνεται από το Δ.Σ. του Ο.Δ.Δ.Υ. Κατά του ανωτέ¬ 
ρω καταλογισμού χωρεί μόνον προσφυγή στις δικαστικές 
αρχές. 

Άρθρο 48 

Υποχρεώσεις της Εταιρείας 

Η Εταιρεία οφείλει: 

- Να τηρεί απέναντι στους εργαζόμενους την αρχή της 
ίσης μεταχείρισης, υπό τις προϋποθέσεις και τους περιο- 
ρισμούςτου παρόντος Κανονισμού καιτωνδιατάξεωντης 
κείμενης νομοθεσίας περί Ο.Δ.Δ.Υ. 

- Να παίρνει όλαταενδεδειγμένα μέτρα για τους όρους 
υγιεινής, ασφάλειας του προσωπικού, καθαριότητας των 
χώρων εργασίας, όπως καιτων κοινοχρήστων χώρων. Για 
το σκοπό αυτό πρέπει να λαμβάνει όλα τα ενδεικνυόμενα 
μέτρα για την αποφυγή ατυχημάτων και ασθενειών. 

- Να φροντίζει να πληροφορεί τακτικά τους εργαζόμε¬ 
νους για θέματα προσωπικού και γενικότερα για θέματα 
της Εταιρείας. 

- Να φροντίζει να εξασφαλίζει, μέσα στα πλαίσια των δυ¬ 
νατοτήτων της, στους εργαζόμενους την παροχή επαγ¬ 
γελματικών γνώσεων, καθώς και τις απαραίτητες δυνατό¬ 
τητες που θα τους επιτρέψουν να αναπτύξουν τις ικανό¬ 
τητες και την αποδοτικότητά τους, τόσο για το καλό της 
Εταιρείας, όσο και για την επαγγελματική τους εξέλιξη - 
καταξίωση και την ανάπτυξη της προσωπικότητάς τους. 

- Να μην αναμειγνύεται στη συνδικαλιστική δραστηριό¬ 
τητα των εργαζομένων. 

- Να συνεργάζεται με το σωματείο των εργαζομένων, να 
συναντάται με τους εκπροσώπους του τακτικά και να συ¬ 
σκέπτεται με αυτό στις περιπτώσεις που ορίζει ο νόμος. 

-Να διευκολύνει, τηρώνταςτιςδιατάξειςτηςισχύουσας 
νομοθεσίας, τα Σωματεία των εργαζομένων στην άσκηση 
των συνδικαλιστικών τους δραστηριοτήτων. 

- Να εξασφαλίζει στους εργαζόμενους κατάλληλους 
χώρους και συνθήκες εργασίας και επίσης σύγχρονα μη¬ 
χανήματα, ούτως ώστε να είναι απρόσκοπτη και παραγω¬ 
γική η εργασία τους. 

- Να παίρνει όλα τα ενδεδειγμένα μέτρα για την ασφά¬ 
λεια των χώρων εργασίας (κτιρίων, μηχανών, εγκαταστά¬ 
σεων, εργοταξίων κλπ.) προς αποφυγή ατυχημάτων, σύμ¬ 
φωνα με τα οριζόμενα στην ισχύουσα κάθε φορά νομοθε¬ 
σία. 

- Να μισθώνει γραφεία για τη στέγαση των Σωματείων 
των εργαζομένων. 

Άρθρο 49 

Καθήκοντα Προϊσταμένων οργανικών μονάδων 

1. Οι Προϊστάμενοι οργανικών μονάδων οφείλουν να με¬ 
ριμνούν για την κανονική και απρόσκοπτη εκτέλεση της 
εργασίας μέσα στα όρια των αρμοδιοτήτων που τους 
έχουν ανατεθεί από την Εταιρεία. 

2. Για την εκπλήρωση του σκοπού της Εταιρείας, οι 
Προϊστάμενοι οφείλουν ιδίως: 

- Να μεριμνούν για την τήρηση του Καταστατικού και 
των Κανονισμών της Εταιρείας. 

- Να φροντίζουν για την τήρηση και εφαρμογή των δια¬ 
δικασιών και οδηγιών του συστήματος διασφάλισης ποι¬ 
ότητας των παρεχόμενων υπηρεσιών. 

- Να υλοποιούν με συνέπεια τον προγραμματισμό και να 
ακολουθούν τις κατευθύνσεις που αποφασίζει η Διοίκηση 
της Εταιρείας. Η ανάπτυξη πρωτοβουλιών εκ μέρους 
τους πρέπει να ακολουθεί την ιεραρχική δομή της Εται¬ 
ρίας και να συντονίζεται με τις αποφάσεις των καταστατι¬ 
κών οργάνων αυτής. 

- Να διευθύνουν και να καθοδηγούν το άμεσα ή έμμεσα 
υφιστάμενό τους προσωπικό, για την έγκαιρη, πλήρη και 
ακριβή εκπλήρωση των καθηκόντων του. 

- Να μεριμνούν ώστε οι υφιστάμενοί τους να ενημερώνο¬ 
νται αμέσως για τις ανακοινώσεις και αποφάσεις της Διοίκη¬ 
σης, που έχουν σχέση με την εκτέλεση της εργασίας τους. 

- Να χρεώνουν το αντικείμενο της εργασίας, να παρα¬ 
κολουθούν την εξέλιξη της πορείας και να εποπτεύουν 
την υλοποίηση των αποφάσεων για την εκπλήρωση των 
στόχων και των απαιτήσεων, λαμβάνοντας για το σκοπό 
αυτό όλα τα απαραίτητα μέτρα και αξιοποιώντας όλα τα 
διαθέσιμα μέσα. 

- Να παρέχουν στους υφισταμένους τους κάθε πληρο¬ 
φορία, διευκρίνιση και ενημέρωση σχετικά με τα θέματα 
που χειρίζονται, για την πληρέστερη εκτέλεση των καθη¬ 
κόντων τους. 

- Να απευθύνουν τυχόν υποδείξεις και παρατηρήσεις 
προςτουςυφισταμένουςτους, μετρόποπουδενθίγειτην 
προσωπικότητα και δεν μειώνει την αξιοπρέπειάτους. Ει¬ 
δικότερα, οι παρατηρήσεις δεν επιτρέπεται να γίνονται 
ενώπιον τρίτων. 

- Να υποβάλλουν κάθε αναφορά ή αίτημα του υφιστά¬ 
μενου προσωπικού τους προς τη διοίκηση της Εταιρίας, 
χωρίς υπαίτια καθυστέρηση, εφόσον το θέμα αφορά και 
τη Διοίκηση. 

- Να σέβονται την προσωπικότητα των εργαζομένων. 

- Να διατηρούν υψηλό επίπεδο συνεργασίας των στελε¬ 
χών. 

- Να διατηρούν υψηλό επίπεδο συνεργασίας με τους 
συνεργάτες και τους συναλλασσόμενους φορείς. 

- Να μεριμνούν για τη βελτίωση της αποδοτικότητας της 
οργανικής μονάδας, της οποίας προΐστανται. 

- Να φροντίζουν για την διατήρηση της ασφάλειας των 
εργασιακών χώρων, όπως και για κάθε βλάβη που παρου¬ 
σιάζεται στα μηχανήματα και στις εγκαταστάσεις. 

- Να μην έχουν αυταρχική ή αλαζονική ή προσβλητική ή 
υποτιμητική συμπεριφορά προς τους υφισταμένους τους 
και να είναι ευγενείς προς αυτούς. 

- Να σέβονται την υποκείμενη και υπερκείμενή τους ιε¬ 
ραρχία. 

Άρθρο 50 

Πνευματική Ιδιοκτησία 

1. Τα προϊόντα που παράγονται από την εργασία στην 
Εταιρεία, όπως λογισμικό (δοΐίνναι-θ), μελέτες, έρευνες, 
εκθέσεις και ό,τι άλλο σχετικό, αποτελούν πνευματική 
ιδιοκτησία της Εταιρείας και παραμένουν στην αποκλει¬ 
στική κυριότητα αυτής. 


2. Η εργασία των συντελεστών ενός έργου στην Εται¬ 
ρεία, κατοχυρώνεται μετηναναγραφήτου ονοματεπώνυ- 
μου του συγκεκριμένου συντελεστή, με την ιδιότητα ή τη 
θέση που αυτός κατέχει στην Εταιρεία και τη συγκεκριμέ¬ 
νη εργασία που εκτέλεσε στο υπόψη έργο. 

ΚΕΦΑΔΑΙΟ ΙΑ 

ΥΠΗΡΕΣΙΑΚΑ ΣΤΟΙΧΕΙΑ ΠΡΟΣΩΠΙΚΟΥ 
Άρθρο 51 

Μητρώο προσωπικού 

1. Τα στοιχεία του προσωπικού μητρώου του υπαλλή¬ 
λου περιλαμβάνουν: 

α) Απόφαση πρόσληψης, 
β) Σύμβαση εργασίας. 

γ) Στοιχεία ταυτότητας του εργαζομένου, τα στοιχεία 
συζύγουκαιτωνπαιδιώντου. Οποιαδήποτε μεταβολή των 
στοιχείων αυτών πρέπει να δηλώνεται αμέσως από τον 
υπάλληλο. 

δ) Αποδεικτικά στοιχεία οικογενειακής κατάστασης. 
ε)Τίτλοι σπουδών, επιμόρφωσης, μετεκπαίδευσης, 
αποδεικτικά φοίτησης ή άλλα τυπικά προσόντα, 
στ) Τίτλοι ξένων γλωσσών και χρήσης υπολογιστών, 
ζ) Προηγούμενη επαγγελματική σταδιοδρομία, εμπει¬ 
ρία και αποδεικτικά προϋπηρεσίας στο δημόσιο και ιδιω¬ 
τικό τομέα. 

η) Στοιχεία υπηρεσιακής κατάστασης του εργαζομέ¬ 
νου, ήτοι αποφάσεις, έγγραφα ή άλλα στοιχεία, που ανα- 
φέρονται στη σταδιοδρομία και την υπηρεσιακή εξέλιξη 
γενικά του εργαζόμενου, μισθολογικά κλιμάκια και λοιπά 
επιδόματα, καθώς και το χρόνο χορήγησής τους κ.λπ. 
θ) Άδειες. 

ι) Τις ηθικές και υλικές αμοιβές, 
κ) Τις πειθαρχικές ποινές. 

λ)Στοιχεία που καταθέτει ο ίδιος ο εργαζόμενος στην 
υπηρεσία του και ζητεί να περιληφθούν στο προσωπικό 
μητρώο του, εφόσον σχετίζονται με την υπηρεσιακή του 
κατάσταση ή είναι πρόσφορα για την αξιολόγησή του. 

μ) Τις εκθέσεις αξιολόγησης των ουσιαστικών προσό¬ 
ντων. 

2. Αμέσως μετά την πρόσληψη του υπαλλήλου συγκρο¬ 
τείται το προσωπικό του Μητρώο από το Τμήμα Διοίκησης 
Προσωπικού, το οποίο είναι υπεύθυνο για την τήρηση, 
ασφαλή φύλαξη και σχετική ενημέρωση όλων των στοι¬ 
χείων αυτού. 

3. Κάθε εργαζόμενος δικαιούται να λάβει γνώση του 
προσωπικού μητρώου του να προσθέτει με αίτηση του 
στοιχεία που θεωρεί απαραίτητα για την υπηρεσιακή του 
εξέλιξη και προβλέπονται από τον δημοσιοϋπαλληλικό 
κώδικα ή να ζητήσει την αφαίρεση εγγράφων που δεν 
προβλέπονται από τον δημοσιοϋπαλληλικό κώδικα. 

4. Κάθε ουσιώδης μεταβολή των στοιχείων γ και δ πρέ¬ 
πει να δηλώνεται έγκαιρα από τον υπάλληλο. 

5. Τα αναγκαία στοιχεία του προσωπικού μητρώου τίθε¬ 
νται υπόψη του Υπηρεσιακού Συμβουλίου, καθώς και κά¬ 
θε άλλου αρμοδίου οργάνου για την διενέργεια των μετα- 
βολώντης υπηρεσιακής κατάστασης του υπαλλήλου. 

Άρθρο 52 

Αξιολόγηση προσωπικού 

Τα ουσιαστικά προσόντα των εργαζομένων αξιολογού¬ 
νται βάσει συστήματος αξιολόγησης, βασικές αρχές του 
οποίου είναι η αμεροληψία, η επαγγελματική ικανότητα 
και η αποδοτικότητα κάθε εργαζομένου. 

1. Η αξιολόγηση του προσωπικού γίνεται με εκθέσεις 
και αποβλέπει στην αντικειμενική και αμερόληπτη στάθμι- 
ση της επαγγελματικής ικανότητας, της επάρκειας και κα- 
ταλληλότητάς του σε σχέση με το αντικείμενο της έργα- 

σίας του. Επίσης αποβλέπει στην εκτίμηση της προσωπι¬ 
κότητας και της παιδείας του και της ικανότητάς του να 
ηγηθεί οργανικών μονάδων της Εταιρείας. 

2. Η αντικειμενικότητα και αμεροληψία των αξιολογη- 
τών συνιστούν την λυδία λίθο της αξιοποίησης του προ¬ 
σωπικού το οποίο αποτελεί την πολυτιμότερη περιουσία 
της Εταιρείας. Έχουν κώλυμα αντικειμενικότητας και 
αμεροληψίας, αξιολογητές, οι οποίοι αντικειμενικά βρί¬ 
σκονται σε ανταγωνιστική θέση με τους αξιολογούμε¬ 
νους. 

3. Η αξιολόγηση του υπηρετούντος μονίμου προσωπι¬ 
κού κατά την μετατροπή του Ο.Δ.Δ.Υ. σε Α.Ε., γίνεται σύμ¬ 
φωνα με τους όρους και τη διαδικασία που καθορίζονται 
εκάστοτε για τους υπαλλήλους των Ν.Π.Δ.Δ., με την επι¬ 
φύλαξη της αξιολόγησης των Διευθυντών, η οποία γίνεται 
από τον Γενικό Διευθυντή καιτονΔιευθύνοντα Σύμβουλο. 

4. Η αξιολόγηση του προσωπικού με σχέση εργασίας 
ιδιωτικού δικαίου γίνεται ανάλογα με τα οριζόμενα στην 
παρ. 2 του παρόντος άρθρου. 

5.0 αξιολογούμενος έχει το δικαίωμα να λαμβάνει γνώ¬ 
ση της αξιολόγησης και να καταθέτει γραπτώς τις αντιρ¬ 
ρήσεις του στο Υπηρεσιακό Συμβούλιο το οποίο αποφα¬ 
σίζει σχετικά. 

6. Η αξιολόγηση του προσωπικού θα πρέπει να γίνεται 
ως εξής: 

α' κριτής ο Προϊστάμενος 

β' κριτής ο Διευθυντής 

γ' κριτής ο Διευθύνων Σύμβουλος από την ημερομηνία 
που εφαρμόστηκε ο θεσμός του Διευθύνοντα ενώ για το 
προηγούμενο διάστημα ο Πρόεδρος. 

ΚΕΦΑΛΑΙΟ ΙΒ 

ΔΙΑΘΕΣΙΜΟΤΗΤΑ - ΑΡΓΙΑ - ΛΥΣΗ ΕΡΓΑΣΙΑΚΗΣ ΣΧΕΣΗΣ 

Άρθρο 53 

Διαθεσιμότητα εργαζομένων 

Το μόνιμο με σχέση δημοσίου δικαίου προσωπικό, που 
υπηρετούσε κατά το χρόνο μετατροπής του Ο.Δ.Δ.Υ. σε 
Α.Ε., μπορεί να τεθεί σε διαθεσιμότητα λόγω ασθένειας, 
σύμφωνα με τις εκάστοτε ισχύουσες διατάξεις (του Δη¬ 
μοσιοϋπαλληλικού Κώδικα) περί Ν.Π.Δ.Δ. 

Άρθρο 54 

Αργία - αναστολή άσκησης καθηκόντων 

Οι διατάξεις του Δημοσιοϋπαλληλικού Κώδικα περί αυ¬ 
τοδίκαιης ή δυνητικής θέσης σε αργία και περί αναστολής 
άσκησης καθηκόντων, όπως ισχύουν κάθε φορά, εφαρ¬ 
μόζονται ανάλογα και στο μόνιμο προσωπικό με σχέση 
εργασίας δημοσίου δικαίου που υπηρετούσε κατά τη με¬ 
τατροπή του Ο.Δ.Δ.Υ. σε Α.Ε. 

Άρθρο 55 

Λύση εργασιακής σχέσης 

1. Σύμφωνα μετηνπαρ. 2του άρθρου 83του Ν. 2676/99, 
η σχέση εργασίας του υπηρετούντος μόνιμου προσωπι¬ 
κού με σχέση δημοσίου δικαίου, κατά τη μετατροπή του 
Ο.Δ.Δ.Υ. σε Α.Ε., λύεται μόνο για τους ίδιους λόγους με 
τους δημοσίους υπαλλήλους. 

Σύμφωνα με την παρ. 1 του άρθρου 25 του Π.Δ. 413/98, 
τα της λύσης της εργασιακής σχέσης του ανωτέρω μόνι¬ 
μου προσωπικού ρυθμίζονται ανάλογα με τα εκάστοτε 
ισχύοντα στα Ν.Π.Δ.Δ. 

Κατά συνέπεια, η κατωτέρω παράγραφος 2, περί λύσης 
της εργασιακής σχέσης, αφορά αποκλειστικά τους εργα¬ 
ζομένους με σχέση εργασίας ιδιωτικού δικαίου. 

2. Η εργασιακή σχέση του προσωπικού με σύμβαση αο¬ 
ρίστου χρόνου λύεται με το θάνατο, την παραίτηση και 
την απόλυση. 


Η λύση της συμβάσεως ορισμένου χρόνου επέρχεται 
αυτοδικαίως σε περίπτωση θανάτου του εργαζομένου, 
καθώς και όταν συμπληρωθεί ο χρόνος για τον οποίο συ- 
νομολογήθηκε, και επιπλέον λόγω καταγγελίας της σύμ¬ 
βασης εργασίας (από την Εταιρεία ή τον εργαζόμενο). 

3. Οι προϋποθέσεις απόλυσης και αποζημίωσης του 
προσωπικού με σχέση εργασίας αορίστου χρόνου ρυθμί¬ 
ζονται από τις διατάξεις της εργατικής Νομοθεσίας. 

Άρθρο 56 
Παραίτηση 

1. Η παραίτηση από τον «Ο.Δ.Δ.Υ. Α.Ε.» αποτελεί δικαί¬ 
ωμα του εργαζομένου, που ασκείται σύμφωνα με τις δια¬ 
τάξεις του άρθρου αυτού. 

2. Η δήλωση της παραίτησης υποβάλλεται εγγράφως. 

3. Αίρεση, όρος ή προθεσμία που τυχόν περιέχονται 
στην δήλωση της παραίτησης, θεωρούνται ως μη τεθέ- 
ντες και δεν λαμβάνονται υπόψη. 

4. Δήλωση παραίτησης λογίζεται ως μη υποβληθείσα αν 
κατά την προθεσμία για την αποδοχή της εκκρεμεί ή άρ¬ 
χισε πειθαρχική δίωξη ή πειθαρχική διαδικασία, ή ποινική 
δίωξη σε βαθμό κακουργήματος ή πλημμελήματος. 

5. Αν παρέλθει άπρακτη η προθεσμία ενός μηνός από 
την υποβολή της, η παραίτηση θεωρείται ότι έγινε δεκτή 
και λύεται αυτοδίκαια η υπαλληλική σχέση. 

6. Αν μέσα σε δέκα πέντε ημέρες από την υποβολή της 
παραίτησής του, ο υπάλληλος επανέλθει με δεύτερη δή¬ 
λωση, εμμένοντας στην παραίτησή του, αυτή γίνεται αυ¬ 
τοδίκαια αποδεκτή και λύεται η υπαλληλική σχέση από 
την ημέρα υποβολής της δεύτερης δήλωσης. 

7. Αν ο υπάλληλος δεν κάνει χρήση της παρ. 6, μπορεί 
να ανακαλέσει εγγράφως την παραίτησή του οποτεδήπο¬ 
τε μέσα στην προθεσμία της παρ. 5, εφόσον αυτή δεν έχει 
γίνει αποδεκτή. 

8. Η αποδοχή της παραίτησης ή η διαπίστωση της αυ¬ 
τοδίκαιης λύσης της υπαλληλικής σχέσης ή της Σύμβα¬ 
σης εργασίας λόγω υποβολής παραίτησης κατά τα ορι¬ 
ζόμενα στις παρ. 5 και 6, γίνεται με απόφαση του Διευθύ- 
νοντος Συμβούλου που κοινοποιείται με απόδειξη στον 
ενδιαφερόμενο. 

9. Πριν από την αποδοχή της παραίτησης, ο παραιτού¬ 
μενος υπάλληλος οφείλει να προσφέρει τις υπηρεσίες 
του. 

Άρθρο 57 

Απόλυση 

1. Οι εργαζόμενοι της παρ. 2 του άρθρου 55 του παρό¬ 
ντος Γ.Κ.Π. απολύονται μόνο για τους επόμενους λόγους: 

α) Λόγω επιβολής της πειθαρχικής ποινής της καταγγε¬ 
λίας της Σύμβασης εργασίας, κατά τα οριζόμενα στο κε¬ 
φάλαιο του πειθαρχικού δικαίου του παρόντος. 

β) Λόγω στέρησης των πολιτικών δικαιωμάτων ή ποινι¬ 
κής καταδίκης (με αμετάκλητη δικαστική απόφαση) για 
κακούργημα ή πλημμέλημα του άρθρου ΙΟτου παρόντος 
Γ.Κ.Π. 

γ) Λόγω σωματικής ή πνευματικής ανικανότητας, που 
διαπιστώνεται από την οικεία υπηρεσία ή επιτροπή του 
αρμόδιου ασφαλιστικού φορέα. 

δ) Λόγω συμπλήρωσης του εκάστοτε και ανά περίπτω¬ 
ση οριζομένου από την κείμενη νομοθεσία ορίου ηλικίας 
προς συνταξιοδότηση. 

2. Σε περίπτωση που διαπιστωθεί σωματική ή πνευματι¬ 
κή ανικανότητα της περ. γ της προηγουμένης παραγρά¬ 
φου, ο εργαζόμενος απολύεται μετά από απόφαση του 
υπηρεσιακού συμβουλίου. Δεν απολύεται ο εργαζόμενος 
αν η ανικανότητα του επιτρέπει την άσκηση άλλων καθη¬ 
κόντων. 




7086 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Η απόλυση του Προσωπικού που υπηρετούσε κατά 
την μετατροπή σε ΑΕ (28/12/1998) με σχέση εργασίας Δη¬ 
μοσίου Δικαίου διέπεται από τον εκάστοτε Δημοσιοϋπαλ¬ 
ληλικό Κώδικα. 

4. Η απόλυση του εργαζομένου, για οποιονδήποτε από 
τους αναφερομένους στο άρθρο αυτό λόγους, γίνεται με 
πράξη του Διευθύνοντος Συμβούλου, που κοινοποιείται 
με απόδειξη στον απολυόμενο. 

Εκτός από τις περιπτώσεις αυτοδίκαιης λύσης, η εργα¬ 
σιακή σχέση λύεται με την κοινοποίηση της απόφασης 
στον ενδιαφερόμενο, που πρέπει να γίνει εντός δέκα (10) 
ημερών από της έκδοσής της. Αν η απόφαση αυτή δεν κοι¬ 
νοποιηθεί μέσα στην ανωτέρω προθεσμία, η εργασιακή 
σχέση λύεται αυτοδικαίως από την πάροδο του δεκαήμε¬ 
ρου. 

ΚΕΦΑΛΑΙΟ ΙΓ 

ΠΕΙΘΑΡΧΙΚΕΣ ΔΙΑΤΑΞΕΙΣ ΕΠΙ ΥΠΑΛΛΗΛΩΝ 
ΔΗΜΟΣΙΟΥ ΔΙΚΑΙΟΥ 

Άρθρο 58 

Πειθαρχική δικαιοδοσία επί υπαλλήλων 
δημοσίου δικαίου 

1. Κάθε παράβαση υπηρεσιακού καθήκοντος που συ- 
ντελείται με υπαίτια πράξη ή παράλειψη που μπορεί να 
καταλογισθεί στον εργαζόμενο, αποτελεί πειθαρχικό πα¬ 
ράπτωμα. 

2. Το υπηρεσιακό καθήκον προσδιορίζεται τόσο από τις 
κείμενες διατάξεις, το καταστατικό, τις υποχρεώσεις των 
εργαζομένων, όπου και όπως αυτές αναφέρονται, όσο και 
από τις αποφάσεις των οργάνων της Εταιρείας. 

3. Οι πειθαρχικές υποθέσεις του προσωπικού που υπηρε¬ 
τούσε κατά την μετατροπή του Ο.Δ.Δ.Υ. σε Α.Ε., με σχέση 
εργασίας δημοσίου δικαίου, θα διέπονται από τις διατάξεις 
του εκάστοτε ισχύοντος Δημοσιοϋπαλληλικού κώδικα. 

ΚΕΦΑΛΑΙΟ ΙΔ 

ΠΕΙΘΑΡΧΙΚΕΣ ΔΙΑΤΑΞΕΙΣ ΕΠΙ ΥΠΑΛΛΗΛΩΝ 
ΙΔΙΩΤΙΚΟΥ ΔΙΚΑΙΟΥ 

Άρθρο 59 

Πειθαρχική δικαιοδοσία επί υπαλλήλων 
ιδιωτικού δικαίου 

1. Κάθε παράβαση υπηρεσιακού καθήκοντος που συ- 
ντελείται με υπαίτια πράξη ή παράλειψη που μπορεί να κα- 
ταλογισθεί στον εργαζόμενο, αποτελεί πειθαρχικό παρά¬ 
πτωμα. 

2. Το υπηρεσιακό καθήκον προσδιορίζεται τόσο από τις 
κείμενες διατάξεις, το καταστατικό, τις υποχρεώσεις των 
εργαζομένων, όπου και όπως αυτές αναφέρονται, όσο και 
από τις αποφάσεις των οργάνων της Εταιρείας. 

3. Κάθε παράπτωμα, ανάλογα με τη μορφή που έχει, τι¬ 
μωρείται με κάποια πειθαρχική ποινή, όπως αυτές ορίζο¬ 
νται στον παρόντα Γ.Κ.Π. και περιγράφονται κατωτέρω 
στα άρθρα 60 έως 64. 

Άρθρο 60 

Πειθαρχικές ποινές 

1. Οι πειθαρχικές ποινές ποικίλουν και εξαρτώνται από 
τη βαρύτητα του πειθαρχικού παραπτώματος, στο οποίο 
έχει υποπέσει ο εργαζόμενος. 

2. Τα είδη των πειθαρχικών ποινών είναι τα ακόλουθα: 

α) Έγγραφη επίπληξη 

β) Πρόστιμο έως τις αποδοχές τριών (3) μηνών 

γ) Προσωρινή αναστολή της Σύμβασης εργασίας(αρ- 
γία) άνω των τριών μηνών και έως έξι μηνών με στέρηση 
αποδοχών 

δ) Οριστική καταγγελία Σύμβασης εργασίας. 


Άρθρο 61 

Παραπτώματα τιμωρούμενα με επίπληξη 

Η ποινή της έγγραφης επίπληξης επιβάλλεται ιδίως 
όταν έχει συμβεί ένα από τα παρακάτω παραπτώματα: 

- Αντικανονική ή απρεπής συμπεριφορά μη σοβαρής 
μορφής ή συμπεριφορά μη συμβιβαζόμενη προς την 
υπαλληλική ή συναδελφική ιδιότητα. 

- Αδικαιολόγητη καθυστέρηση προσέλευσης στη εργα¬ 
σία ή πρόωρη αποχώρηση από την εργασία ή αδικαιολό¬ 
γητη απουσία κατά τη διάρκεια του ωραρίου εργασίας. 

- Αμέλεια ή κακή χρήση - κατάχρηση των περιουσιακών 
στοιχείων της Εταιρείας κατά την εκτέλεση εργασίας, 
από την οποία προξενήθηκε ή μπορούσε να προξενηθεί 
ανωμαλία στην Εταιρεία, καθώς και μη σοβαρή ζημιά στην 
Εταιρεία. 

- Παράβαση της επιβαλλόμενης εχεμύθειας για την 
Εταιρεία. 

- Ατελής ή μη έγκαιρη εκπλήρωση του υπηρεσιακού κα¬ 
θήκοντος. 

Άρθρο 62 

Παραπτώματα τιμωρούμενα με πρόστιμο 

Με πρόστιμο τιμωρούνται τα καθ’ υποτροπή παραπτώ¬ 
ματα του άρθρο 61 του παρόντος Γ.Κ.Π. καθώς επίσης και 
τα παρακάτω: 

-Ανάρμοστη συμπεριφορά προς τρίτους κατά την εκτέ¬ 
λεση εργασίας 

- Αυθαίρετη απουσία μιας ημέρας 

- Ατελής ή μη έγκαιρη εκπλήρωση του υπηρεσιακού κα¬ 
θήκοντος, από την οποία προξενήθηκε ή μπορούσε να 
προκληθεί ζημιά στην Εταιρεία. 

- Η παράλειψη δίωξης και τιμωρίας πειθαρχικού παρα¬ 
πτώματος. 

Άρθρο 63 

Παραπτώματα τιμωρούμενα με προσωρινή αναστολή 
σύμβασης Εργασίας. 

Με προσωρινή αναστολή της Σύμβασης Εργασίας τι¬ 
μωρούνται τα καθ’ υποτροπή παραπτώματα του άρθρου 
62 του παρόντος Γ.Κ.Π. καθώς επίσης και τα παρακάτω: 

1. Η ποινή της προσωρινής αναστολής της σύμβασης 
εργασίας επιβάλλεται μόνο στα ακόλουθα παραπτώμα¬ 
τα: 

- Αναξιοπρεπής έναντι των προϊσταμένων ή των συνα¬ 
δέλφων συμπεριφορά 

- Άρνηση εκτέλεσης υπηρεσιακών εντολών, από την 
οποία προξενήθηκε ή μπορούσε να προξενηθεί σαν άμε¬ 
ση συνέπεια, ζημία στην Εταιρεία ή σε τρίτο 

- Η κατ’ επανάληψη καθυστέρηση προσέλευσης στην 
εργασία ή πρόωρη αποχώρηση από την εργασία ή αδι¬ 
καιολόγητη απουσία κατά τη διάρκεια του ωραρίου εργα¬ 
σίας, που συνεπάγεται σοβαρή υπηρεσιακή ανωμαλία ή 
μεγάλη ζημία στην Εταιρεία. 

- Η κατά τη διάρκεια της εργασίας συστηματική απα¬ 
σχόληση με έργο άσχετο με τις κατευθύνσεις των προϊ¬ 
σταμένων. 

- Η χρησιμοποίηση της ιδιότητας του εργαζόμενου της 
Εταιρείας για εξυπηρέτηση ιδιωτικού συμφέροντος. 

- Δημόσια επίκριση ή δυσμενής σχολιασμός υπηρεσια¬ 
κών ενεργειών οργάνων της Εταιρείας προφορικά ή έγ¬ 
γραφα, που γίνονται με ψευδή ή με ανακριβή στοιχεία. 

- Αδικαιολόγητη και αυθαίρετη απουσία δύο (2) μέχρι 
πέντε (5) ημερών συνεχόμενων ή μη, μέσα στον ίδιο μήνα. 

- Εγκατάλειψη θέσης, όταν έχει σχέση με την ομαλή λει- 
τουργίατης Εταιρείας. 

- Αναφορά ή κατάθεση - σε επιχειρησιακή ανάκριση - 
ψευδών γεγονότων 

- Βαριά αμέλεια κατά την εκτέλεση της υπηρεσίας, η 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7087 


οποία έχει άμεση σχέση με την ασφάλεια της Εταιρείας 
και πρόκειται να προξενήσει ή προξένησε ζημία στην 
Εταιρεία ή σωματική βλάβη σε πρόσωπα. 

- Από πρόθεση παράβαση των κανονισμών ή εντολών 
που μπορεί να επιφέρει ζημιά στην Εταιρεία. 

- Η από πρόθεση σύνταξη μη αντικειμενικής έκθεσης 
αξιολόγησης προϊσταμένου οργανικής μονάδας για υφι¬ 
στάμενό του. 

2.0 τιμωρούμενος με προσωρινή αναστολή της σύμβα¬ 
σης Εργασίας στερείται των αποδοχών του κατά το χρό¬ 
νο που διαρκεί αυτή. 

Άρθρο 64 

Παραπτώματα Τιμωρούμενα με Οριστική καταγγελία 
Σύμβασης Εργασίας. 

1. Η ποινή της οριστικής καταγγελίας της Σύμβασης Ερ¬ 
γασίας μπορεί να επιβληθεί μόνο για τα ακόλουθα πει¬ 
θαρχικά παραπτώματα που έχουν σχέση με: 

- Την ασφάλεια των εγκαταστάσεων της Εταιρείας και 
του προσωπικού. 

- Την εξαγωγή εγγράφων ή άλλων προϊόντων πνευματι¬ 
κής ιδιοκτησίας της Εταιρείας, χωρίς σχετική άδεια από 
το Διευθύνοντα Σύμβουλο. 

- Την με οποιοδήποτε τρόπο συμμετοχή σε ανταγωνι¬ 
στικά της Εταιρίας σχήματα ή σχήματα που αντιστρατεύ- 
ονταιτα συμφέροντα της Εταιρείας. 

- Την απιστία περί την υπηρεσία κατά τον Ποινικό Νόμο. 

- Την παράβαση καθήκοντος κατά τον Ποινικό Νόμο. 

- Κάθε ιδιάζουσα από πρόθεση βαριά παράβαση υπη¬ 
ρεσιακού καθήκοντος. 

- Την εξαιρετικά σοβαρής μορφής αντισυμβατική ή 
ανάρμοστη συμπεριφορά, ιδίως την κατ’ επανάληψη: 

- Αδικαιολόγητη αποχή από την Εταιρεία για τριάντα 
(30) τουλάχιστον εργάσιμες ημέρες στο ίδιο ημερολογια¬ 
κό έτος ή εξήντα (60) εργασίμων ημερών στην τελευταία 
πενταετία. 

- Καθυστερημένη προσέλευση ή πρόωρη αποχώρηση ή 
αδικαιολόγητη απουσία κατά τη διάρκεια του ωραρίου 
εργασίας. 

- Πλημμελή εκτέλεση των καθηκόντων - μειωμένη από¬ 
δοση ως προς το αντικείμενο εργασίας. 

- Λειτουργία εκτός της ιεραρχικής δομήςτης Εταιρείας, 
έλλειψη σεβασμού προςτα καταστατικά όργανα της Εται¬ 
ρείας ή γενικότερα ανάρμοστη συμπεριφορά προς τους 
συναδέλφους. 

- Την δωροδοκία ή δωροληψία. 

- Την απαίτηση και παραλαβή δώρων ή αμοιβών ή πάσης 
φύσεως ωφελημάτων ή και αναλογών υποσχέσεων από 
τους συναλλασσόμενους με την Εταιρεία και από πρόσω¬ 
πα των οποίων ο εργαζόμενος διαχειρίζεται ή πρόκειται 
να διαχειρισθεί τις υποθέσεις. 

Άρθρο 65 

Παραπτώματα κατ’ εξακολούθηση ή καθ’ υποτροπή 

1. Η κατ’ εξακολούθηση διάπραξη ενός παραπτώματος, 
από τα αναφερόμενα στον παρόντα Κανονισμό, αποτελεί 
επιβαρυντική περίπτωση, η οποία δικαιολογεί την επιβο¬ 
λή αυστηρότερης ποινής από την κατ’ αρχήν προβλεπό- 
μενη. 

2. Η καθ’ υποτροπή διάπραξη του ίδιου, αναλόγου, ή πα¬ 
ρόμοιου παραπτώματος για το οποίο ήδη έχει επιβληθεί 
ποινή, θεωρείται σαν ιδιαίτερη επιβαρυντική περίπτωση 
για την επιβολή της νέας ποινής. 

Άρθρο 66 

Συρροή αδικημάτων και ποινών 

1. Κανένας δεν διώκεται για το ίδιο πειθαρχικό αδίκημα 
δεύτερη φορά. 


2. Εξαιτίας της ίδιας πράξης επιβάλλεται μία ποινή, 
έστω και αν αυτή περιέχει στοιχεία περισσότερων πει¬ 
θαρχικών αδικημάτων. 

3. Περισσότερα πειθαρχικά αδικήματα μπορεί να συ- 
νεκδικασθούν κατά την κρίση του οργάνου που έχει την 
πειθαρχική δικαιοδοσία. 

4. Για περισσότερα πειθαρχικά αδικήματα που συνεκδι- 
κάζονται, επιβάλλεται μία πειθαρχική ποινή κατά συγχώ¬ 
νευση. 

Άρθρο 67 

Σχέση πειθαρχικής με ποινική δίκη 

1. Η πειθαρχική δίκη είναι ανεξάρτητη από την ποινική, 
καθώς και από κάθε άλλη δίκη. 

2. Η ποινική δίκη δεν αναστέλλει την πειθαρχική, μπορεί 
όμως ο πειθαρχικός κριτής, με απόφασή του, που μπορεί 
να ανακληθεί ελεύθερα, να διατάξει την αναστολή της 
πειθαρχικής διαδικασίας μόνο για εξαιρετικούς λόγους, 
μέχρι την έκδοση αμετάκλητης απόφασης του Ποινικού 
Δικαστηρίου. 

3. Πραγματικά γεγονότα, των οποίων η ύπαρξη έχει δια¬ 
πιστωθεί με αμετάκλητη απόφαση ποινικού δικαστηρίου, 
λαμβάνονται υπ’ όψιν στην πειθαρχική δίκη, όπως στην 
ποινική. Δεν κωλύεται όμως, στη συνέχεια, το πειθαρχικό 
όργανο να εκδώσει απόφαση διαφορετική της ποινικής. 

4. Εάν εκδοθεί αμετάκλητη ποινική καταδικαστική από¬ 
φαση, μετά την πειθαρχική δίκη, σύμφωνα με την οποία 
δεν κρίθηκε ο πειθαρχικά διωχθείς ως οριστικά απολυτέ- 
ος, επαναλαμβάνεται από την αρχή η πειθαρχική δίωξη 
για την ίδια πράξη, εάν δικαιολογείται, σύμφωνα με το άρ¬ 
θρο 64 του παρόντος Γ.Κ.Π., η οριστική παύση του υπαλ¬ 
λήλου. Εάν εκδοθεί αμετάκλητη αθωωτική ποινική από¬ 
φαση, η πειθαρχική δίκη επαναλαμβάνεται από την αρχή, 
με αίτηση του τιμωρηθέντος, εφ’ όσον με την πειθαρχική 
απόφαση είχε επιβληθεί ποινή μεγαλύτερη της έγγραφης 
επίπληξης. 

Τα οριζόμενα στην παράγραφο αυτή, για επανάληψη 
της πειθαρχικής δίκης με αίτηση του τιμωρηθέντος, 
εφαρμόζονται και εάν εκδοθεί αμετάκλητη απαλλακτική 
ποινική απόφαση, εφόσον με την πειθαρχική απόφαση εί¬ 
χε επιβληθεί η ποινή της οριστικής παύσης. 

Το δικαίωμα για επανάληψη της πειθαρχικής δίκης πα¬ 
ραγράφεται μετά δύο (2) έτη από τότε που η ποινική από¬ 
φαση είχε καταστεί αμετάκλητη. 

Άρθρο 68 

Εξάλειψη αξιοποίνου - 
Παραγραφή πειθαρχικών αδικημάτων 

1. Τα πειθαρχικά αδικήματα παραγράφονται εάν πα¬ 
ρήλθε διετία ή γι’ αυτά που προβλέπονται στο άρθρο 64, 
πενταετία από την ημέρα που διαπράχθηκαν, επιφυλασ- 
σομένων των διατάξεων των επομένων παραγράφων 2 
έως 5. 

2. Πειθαρχικό αδίκημα που αποτελεί και ποινικό αδίκη¬ 
μα, δεν παραγράφεται πριν περάσει ο χρόνος που ορίζε¬ 
ται για την παραγραφή του ποινικού αδικήματος. Για τα 
αδικήματα αυτά, οι πράξεις της ποινικής διαδικασίας 
αποτελούν λόγο διακοπής της παραγραφής του πειθαρ¬ 
χικού αδικήματος. 

3. Όταν ασκηθεί πειθαρχική δίωξη, το πειθαρχικό αδί¬ 
κημα παραγράφεται μετά διετία από την άσκηση αυτής, 
αν στο μεταξύ δεν εκδόθηκε πειθαρχική απόφαση, εκτός 
της περίπτωσης της παρ. 2 του παρόντος άρθρου. Ως 
χρόνος άσκησης της πειθαρχικής δίωξης νοείται ο χρό¬ 
νος, κατά τον οποίο, ο υπαίτιος υπάλληλος κλήθηκε για 
πρώτη φορά σε απολογία. 

4. Ο χρόνος αναστολής της πειθαρχικής διαδικασίας, 
σύμφωνα με την παρ. 2 του άρθρου 67, δεν υπολογίζεται 
στο χρόνο παραγραφής του πειθαρχικού αδικήματος σε 
κάθε περίπτωση. 

5. Το πειθαρχικό αδίκημα, όταν ασκηθεί έφεση, παρα¬ 
γράφεται αν μέσα σε ένα έτος από την άσκηση της έφε¬ 
σης δεν εκδοθεί απόφαση, εκτός της περίπτωσης της 
παρ. 2του άρθρου αυτού. 

6. Η παραγραφή του πειθαρχικού αδικήματος διακό¬ 
πτεται με την τέλεση άλλου πειθαρχικού αδικήματος που 
αποσκοπεί στην απόκρυψη αυτού ή στη ματαίωση της 
πειθαρχικής δίωξης για το αδίκημα αυτό. 

7. "Οταν διακοπεί η παραγραφή, οι προθεσμίες που ορί¬ 
ζονται στην παρ. 1 του άρθρου αυτού αρχίζουν να με¬ 
τρούν από την αρχή. 

8. Σε περίπτωση αμνηστίας, αποκατάστασης, χάριτοςή 
με οποιονδήποτε άλλο τρόπο άρσης του κολασίμου ή άρ¬ 
σης ή μεταβολής των συνεπειών της καταδίκης ποινικού 
αδικήματος, που αποτελεί και πειθαρχικό αδίκημα, δεν αί¬ 
ρεται το πειθαρχικώς κολάσιμο της πράξης. 

9. Τυχόν προαγωγή του υπαλλήλου δεν αίρει το πει¬ 
θαρχικούς κολάσιμο του αδικήματος που διαπράχθηκε 
πριν την προαγωγή του. 

10. Τελεσίδικη πειθαρχική απόφαση δεν υπόκειται σε 
παραγραφή. 

Άρθρο 69 

Μη εκτέλεση πειθαρχικών αποφάσεων 

Ο υπάλληλος που αποχώρησε από την Υπηρεσία, για 
οποιονδήποτε λόγο, δεν διώκεται πειθαρχικά, η διαδικα¬ 
σία όμως της πειθαρχικής δίωξης αυτού, που τυχόν έχει 
αρχίσει, μπορεί να συνεχιστεί και μετά τη λύση της εργα¬ 
σιακής σχέσης, εφόσον αυτός ζει. 

Η τυχόν καταδικαστική απόφαση που εκδίδεται στην πε¬ 
ρίπτωση αυτή, παραμένει ανεκτέλεστη. 

Άρθρο 70 

ΠΕΙΘΑΡΧΙΚΕΣ ΔΙΚΑΙΟΔΟΣΙΕΣ 

1. Η πειθαρχική δικαιοδοσία είναι μονομελής και πολυ¬ 
μελής. 

2. Η μονομελής πειθαρχική δικαιοδοσία ασκείται από 
τους πειθαρχικούς προϊσταμένους. 

3. Η πολυμελής πειθαρχική δικαιοδοσία ασκείται: 

α) Από το Διοικητικό Συμβούλιο της Εταιρίας 

β) Από το πρωτοβάθμιο Υπηρεσιακό Συμβούλιο 

γ) Από το δευτεροβάθμιο Υπηρεσιακό Συμβούλιο 

Άρθρο 71 

Μονομελής πειθαρχική δικαιοδοσία 

1. Η μονομελής πειθαρχική δικαιοδοσία ασκείται από 
τους πειθαρχικούς προϊσταμένους, οι οποίοι είναι: 

α) Ο Διευθύνων Σύμβουλος της Εταιρείας, για όλο το¬ 
προσωπικό. 

β) Οι Προϊστάμενοι Διευθύνσεων, γιατο προσωπικό που 
υπάγεται σ’ αυτούς. 

2. Οι ανωτέρω πειθαρχικοί προϊστάμενοι μπορεί να εκ- 
δώσουν απαλλακτική απόφαση, να επιβάλλουν την ποινή 
της έγγραφης επίπληξης ή την ποινή του προστίμου, με 
τις ακόλουθες διακρίσεις: 

α) Ο Διευθύνων Σύμβουλος, πρόστιμο μέχρι και το ήμι- 
συ των μηνιαίων αποδοχών. 

β) Ο Προϊστάμενος Δ/νσης, την ποινή της έγγραφης 
επίπληξης. 

3. Η αρμοδιότητα της πειθαρχικής δικαιοδοσίας των 
πειθαρχικών προϊσταμένων είναι αμεταβίβαστη. 

4. Αρμόδιος πειθαρχικός προϊστάμενος είναι ο προϊ¬ 
στάμενος της υπηρεσιακής μονάδας στην οποία ανήκε ο 
υπάλληλος κατά το χρόνο της τέλεσης του πειθαρχικού 
αδικήματος. 


5. Οι πειθαρχικοί προϊστάμενοι διώκουν και δικάζουν 
αυτεπάγγελτα, επιφυλασσομένων των περιπτώσεων που 
προβλέπονται από τον Κανονισμό αυτό. 

6. Ο πειθαρχικός προϊστάμενος υποχρεούται, σε κάθε 
περίπτωση, να παραπέμψει την υπόθεση στον Δ/ντα Σύμ¬ 
βουλο, εφόσοντου ζητηθεί αυτό πριν από την έκδοση πει¬ 
θαρχικής απόφασης απ’ αυτόν. Παραπομπή στον Δ/ντα 
Σύμβουλο μπορεί να γίνει σε περίπτωση που ο επιληφθείς 
πειθαρχικός προϊστάμενος κρίνει ότι το αδίκημα επισύρει 
ποινή ανώτερη της αρμοδιότητάς του. Για τον ίδιο λόγο 
μπορεί να γίνει περαιτέρω παραπομπή από τον Δ/ντα Σύμ¬ 
βουλο στο Διοικητικό Συμβούλιο της Εταιρείας. Μεταξύ 
περισσοτέρων αρμοδίων επιληφθέντων προϊσταμένων, 
προτιμάται αυτός που κάλεσε πρώτος σε απολογία τον 
υπάλληλο 

7. Η έκδοση απόφασης από τον αρμόδιο πειθαρχικό 
προϊστάμενο αποκλείει την επανεκδίκαση της υπόθεσης 
σε πρώτο βαθμό από τον Διευθύνοντα Σύμβουλο. 

8. Η έκδοση απόφασης από τον διευθύνοντα Σύμβουλο 
αποκλείειτην επανεκδίκαση της υπόθεσης σε πρώτο βαθ¬ 
μό από το Δ.Σ. του Ο.Δ.Δ.Υ. Α.Ε. 

Άρθρο 72 

Πειθαρχική προδικασία στη μονομελή δικαιοδοσία. 

1. Εάν το πειθαρχικό αδίκημα που διαπιστώθηκε από 
τον αρμόδιο πειθαρχικό Προϊστάμενο δεν χρήζει περαι¬ 
τέρω έρευνας, η πειθαρχική διαδικασία χωρεί με απευ¬ 
θείας κλήση του υπαιτίου σε απολογία, σύμφωνα με τα 
οριζόμενα στο άρθρο 73 Διαφορετικά, ενεργείται προα¬ 
νάκριση ή ανάκριση. Προανάκριση ή ανάκριση ενεργείται 
επίσης και στην περίπτωση, κατά την οποία ο ιεραρχικός 
Προϊστάμενος, στην αντίληψη του οποίου υπέπεσε το 
αδίκημα, δεν έχει πειθαρχική δικαιοδοσία. 

2. Η προανάκριση συνίσταταιστηνπροκαταρτική άτυπη 
συλλογή και καταγραφή πληροφοριών και στοιχείων για 
το πειθαρχικό αδίκημα, που συμπεραίνεται και για τις συν¬ 
θήκες κάτω από τις οποίες έχει τελεσθεί αυτό. 

3.0 υπάλληλος που έκανε την προανάκριση, αν δεν έχει 
πειθαρχική δικαιοδοσία, υποβάλλει ιεραρχικά τα στοιχεία 
που συγκέντρωσε μαζί με σχετική αιτιολογημένη έκθεσή 
του στον ιεραρχικό προϊστάμενό του, που έχει την πει¬ 
θαρχική δικαιοδοσία. Ο προϊστάμενος που έχει την πει¬ 
θαρχική δικαιοδοσία, εάν από τα στοιχεία που συγκε¬ 
ντρώθηκαν κρίνει ότι δεν υπάρχει περίπτωση πειθαρχικής 
δίωξης, τερματίζει αυτήν χωρίς κλήση σε απολογία του 
διωκόμενου, συντάσσοντας σχετική έκθεση, την οποία, 
μαζί με το φάκελο που σχηματίσθηκε, υποβάλλει στον 
Δ/ντα Σύμβουλο, ο οποίος δεν κωλύεται να ενεργήσει νέα 
προανάκριση. Αντίθετα, εάν από τα συγκεντρωθέντα 
στοιχεία κρίνει ότι προκύπτει πειθαρχικό αδίκημα, καλεί 
τον υπαίτιο σε απολογία και επιβάλλει την πειθαρχική ποι¬ 
νή που αρμόζει, εκτός εάν κρίνει ότι για το αδίκημα πρέ¬ 
πει να επιβληθεί ποινή βαρύτερη από αυτήν, την οποία αυ¬ 
τός δικαιούται να επιβάλλει ως εκ της δικαιοδοσίας του. 
Στην περίπτωση αυτή, καθώς και στην περίπτωση κατά 
την οποία μετά την κλήση του διωκόμενου σε απολογία 
ήθελαν ανακύψει και νέα στοιχεία , με βάση τα οποία δεν 
επαρκεί η δικαιοδοσία αυτού για τον κολασμό του αδική¬ 
ματος, παραπέμπειτην υπόθεση, με αιτιολογημένη έκθε¬ 
ση στον Δ/ντα Σύμβουλο, ο οποίος, αν κρίνει ανεπαρκή 
την δική του δικαιοδοσία, παραπέμπει την υπόθεση στο 
Δ.Σ. 

Σε όλες τις παραπάνω περιπτώσεις παραπομπής, το 
όργανο στο οποίο παραπέμφθηκε η υπόθεση, αν κρίνει 
ότι για την τιμωρία του συγκεκριμένου πειθαρχικού αδι¬ 
κήματος επαρκεί η δικαιοδοσία του οργάνου που άσκησε 
την παραπομπή, μπορεί να επαναφέρει σε αυτό την υπό¬ 
θεση για εκδίκαση. Σε κάθε περίπτωση κίνησης πειθαρχι- 

κής διαδικασίας, ο αρμόδιος πειθαρχικός Προϊστάμενος 
που κίνησε αυτήν, οφείλει να ενημερώνει αμελλητί το Δι- 
ευθύνοντα Σύμβουλο. 

4. Εάν το πειθαρχικό αδίκημα χρήζει περαιτέρω έρευ¬ 
νας, διεξάγεται ανάκριση. Την ανάκριση διεξάγει κατ’ αρ¬ 
χήν ο πειθαρχικός Προϊστάμενος που επιλήφθηκε ή άλ¬ 
λος υπάλληλος που ορίζεται από αυτόν. Σε κάθε περί¬ 
πτωση, ο Διευθύνων Σύμβουλος μπορεί να διατάξει την 
ενέργεια ανάκρισης από υπηρεσιακό όργανο που ορίζε¬ 
ται από αυτόν. Σε κάθε περίπτωση επίσης, αυτός που 
ενεργεί την ανάκριση πρέπει να έχει το προβάδισμα ή να 
είναι ανώτερος από τον υπάλληλο, κατά του οποίου στρέ¬ 
φεται η ανάκριση. Καθήκοντα γραμματέα της ανάκρισης 
ενεργεί υπάλληλος του Ο.Δ.Δ.Υ. Α.Ε. που ορίζεται από 
τον διεξάγοντα την ανάκριση. 

5. Δεν μπορούν να διεξάγουν ανάκριση: 

α) Όσοι έχουν σχέση με το αδίκημα με οποιονδήποτε 
τρόπο. 

β) Όσοι πειθαρχικοί προϊστάμενοι άσκησαν την πειθαρ¬ 
χική τους αρμοδιότητα. 

γ) Οι συγγενείς εξ αίματος ή εξ αγχιστείας μέχρι τετάρ¬ 
του βαθμού, εκείνου κατά του οποίου στρέφεται η ανά¬ 
κριση, καθώς και ο ή η σύζυγος αυτού. 

6. Η ανάκριση είναι μυστική και μπορεί να επεκταθεί 
στην έρευνα και άλλων αδικημάτωντου αυτού υπαλλήλου 
ή άλλων υπαλλήλων, για τα οποία προκύπτουν στοιχεία 
κατά την πορεία της ανάκρισης. 

7. Οι ανακριτικές πράξεις είναι οι ακόλουθες: 

α) Αυτοψία 

β) Εξέταση μαρτύρων 

γ) Πραγματογνωμοσύνη 

δ) Εξέταση αυτού κατά του οποίου στρέφεται η ανάκρι¬ 
ση 

ε) Κάθε άλλη συλλογή αποδεικτικών στοιχείων 

8. Για κάθε ανακριτική πράξη, συντάσσεται έκθεση που 
υπογράφεται από όλους τους συμπράξαντες ή μνημο¬ 
νεύεται σ’ αυτήν η άρνηση υπογραφής. 

9. Η εξέταση μαρτύρων που προσάγονται απ’ αυτόν κα¬ 
τά του οποίου στρέφεται η ανάκριση, πέραν των τριών, 
εναπόκειται στην κρίση του ενεργούντος την ανάκριση. 

10. Κατά την ανάκριση πρέπει οπωσδήποτε να καλείται 
για εξέταση αυτός, κατά του οποίου στρέφεται η ανάκρι¬ 
ση. 

11. Η μη προσέλευση ή άρνηση για εξέταση δεν κωλύει 
την πρόοδο της ανάκρισης, συνιστά όμως , προκειμένου 
για αυτόν, κατά του οποίου στρέφεται η ανάκριση ή για 
τον υπάλληλο του Ο.Δ.Δ.Υ. που κλητεύθηκεως μάρτυρας 
από τον ενεργούντα την ανάκριση, πειθαρχική παράβα¬ 
ση, η οποία πρέπει να ελεγχθεί σύμφωνα με τις διατάξεις 
του Κανονισμού αυτού. 

12. Ο εντεταλμένος για την διεξαγωγή της ανάκρισης 
υπάλληλος υποβάλλει το φάκελο που σχηματίσθηκε, μα¬ 
ζί με το πόρισμά του, σ’ αυτόν που έδωσε την εντολή της 
ανάκρισης. 

13. Αυτός που αυτεπάγγελτα επιλήφθηκε της ανάκρι¬ 
σης, μετά το πέρας αυτής, ενεργεί σύμφωνα μετά οριζό¬ 
μενα στην παρ. 3 του άρθρου αυτού. 

14. Άκυρες ή ελαττωματικές πράξεις ανακαλούνται σε 
οποιοδήποτε στάδιο της ανάκρισης και θεωρούνται ότι 
δεν υπήρξαν ποτέ. 

Άρθρο 73 
Απολογία 

1. Οι πρωτόδικες πειθαρχικές αποφάσεις εκδίδονται 
μετά από κλήση του υπαλλήλου σε απολογία. Η κλήση σε 
απολογία αποτελεί ουσιώδη τύπο, η παράλειψη του οποί¬ 
ου συνεπάγεται ακυρότητα της πειθαρχικής διαδικασίας. 
Η μη υποβολή της απολογίας, εφόσον η σχετική κλήση 


έχει επιδοθεί αποδεδειγμένα, δεν κωλύει την έκδοση της 
πειθαρχικής απόφασης. Η απολογία που υποβλήθηκε εκ¬ 
πρόθεσμα μπορεί να λαμβάνεται υπόψη. 

2. Η εξέταση του διωκομένου υπαλλήλου κατά το στά¬ 
διο της ανάκρισης δεν αναπληρώνει την κλήση σε απολο¬ 
γία. 

3. Η κλήση σε απολογία καθορίζει σαφώς το αποδιδό¬ 
μενο πειθαρχικό αδίκημα και τάσσει εύλογη προθεσμία 
για απολογία, η οποία δεν μπορεί να είναι μικρότερη των 
48 ωρών. Η προθεσμία για απολογία μπορεί να παραταθεί 
μία φορά μέχρι το τριπλάσιο της προθεσμίας που τάχθη¬ 
κε αρχικά, εφόσον ο εγκαλούμενος υποβάλλει μέσα στην 
παραπάνω προθεσμία έγγραφη αιτιολογημένη αίτηση. 
Κλήση του εγκαλούμενου υπαλλήλου σε συμπληρωματι¬ 
κή απολογία δεν αποκλείεται. 

4. Η κλήση σε απολογία επιδίδεται με απόδειξη στα χέ¬ 
ρια του εγκαλούμενου στην υπηρεσία ή την κατοικία του. 
Σε περίπτωση άρνησης παραλαβής, αυτός που επιδίδει 
την κλήση συντάσσει πράξη και βεβαιώνει την άρνηση. Η 
άρνηση παραλαβής της κλήσης σε απολογία συνιστά πει¬ 
θαρχική παράβαση που πρέπει να ελεγχθεί σύμφωνα με 
τις διατάξεις του Κανονισμού αυτού. 

5. Πριν απάτην υποβολή της απολογίας του, ο υπάλλη¬ 
λος δικαιούται να λάβει γνώση της δικογραφίας. Γ ια τη 
γνωστοποίηση αυτή συντάσσεται σχετική πράξη, η οποία 
υπογράφεται από τον υπάλληλο που τηρεί το φάκελο και 
τον υπάλληλο που λαμβάνει γνώση. 

6. Η υποβολή της απολογίας αποτελεί υπηρεσιακό κα¬ 
θήκον. Η απολογία αφού πρωτοκολληθεί εμπιστευτικά, 
παραδίδεται με απόδειξη στο όργανο που καλεί σε απο¬ 
λογία. Μπορεί όμως και να αποσταλεί ταχυδρομικώς με 
συστημένη επιστολή. 

7. Ο καλούμενος σε απολογία δικαιούται να ζητήσει 
στην απολογία του εύλογη προθεσμία για να υποβάλει έγ¬ 
γραφα στοιχεία. Η παροχή της προθεσμίας αυτής εναπό¬ 
κειται στην κρίση του καλούντος οργάνου. 

8. Μετά την υποβολή της απολογίας ή την πάροδο 
άπρακτης της ταχθείσης προθεσμίας για υποβολή απο¬ 
λογίας, η πειθαρχική δίωξη περατώνεται με πειθαρχική 
απόφαση, ως προς την έκδοση της οποίας εφαρμόζονται 
ανάλογα οι διατάξεις των παρ. 4, 5, 6, 7 και 8 του άρθρου 
77του παρόντος Γ.Κ.Π. 

Άρθρο 74 

Ένδικα Μέσα κατά αποφάσεων μονομελούς πειθαρχι¬ 
κής δικαιοδοσίας. 

1. Κατά των πρωτόδικων αποφάσεων των πειθαρχικών 
προϊσταμένων που επιβάλλουν οποιαδήποτε ποινή εκ 
τωνπροβλεπομένων στο άρθρο 71 του παρόντος Γ.Κ.Π., 
χωρεί έφεση του τιμωρηθέντος υπαλλήλου, η οποία 
ασκείται μέσα σε δέκα (10) εργάσιμες ημέρες από την 
κοινοποίηση της απόφασης, Η προθεσμία αυτή μπορεί 
να παραταθεί, για λόγους ανωτέρας βίας, κατά την κρί¬ 
ση του οργάνου που είναι αρμόδιο για την εκδίκαση της 
έφεσης. 

2. Η έφεση κατατίθεται στο Τμήμα Δ/νσης Προσωπικού 
και πρωτοκολλείται ή κατατίθεται, με απόδειξη, στα Ελ¬ 
ληνικά Ταχυδρομεία. Η έφεση μαζί με την πειθαρχική 
απόφαση και τον οικείο φάκελο διαβιβάζονται αμέσως 
στο αρμόδιο πειθαρχικό όργανο για την εκδίκαση της 
έφεσης. 

3. Η έφεση εκδικάζεται προκειμένου για πειθαρχική ποι¬ 
νή που επιβλήθηκε: 

α)Από το Διευθύνοντα Σύμβουλο, από το Πρωτοβάθμιο 
Υπηρεσιακό Συμβούλιο 

β)Από τον οικείο Διευθυντή, από τον Δ/ντα Σύμβουλο 

4. Ο Διευθύνων Σύμβουλος που εκδικάζει έφεση δικαι¬ 
ούται: 

α) Να ακυρώσει την προσβαλλόμενη απόφαση και την 
ποινή που επιβλήθηκε με αυτήν. Εάν η ακύρωση έγινε για 
παράβαση διάταξης ή για μη τήρηση ουσιώδους τύπου 
της διαδικασίας, η υπόθεση επαναφέρεται στον εκδώσα- 
ντα την απόφαση για επανάληψη της διαδικασίας από το 
σημείο που εμφιλοχώρησε το ελάττωμα, το οποίο επέφε¬ 
ρε την ακύρωση. 

β) Να απορρίψει την έφεση, επικυρώνοντας την ποινή 
που επιβλήθηκε. 

5. Πειθαρχική απόφαση κατά της οποίας δεν ασκήθηκε 
έφεση από τον τιμωρηθέντα υπάλληλο, υποβάλλεται μαζί 
με τον οικείο φάκελο, στον Διευθύνοντα Σύμβουλο, ο οποί¬ 
ος δικαιούται μέσα σε δέκα (10) εργάσιμες ημέρες από τό¬ 
τε που θα περιέλθει σε αυτόν η απόφαση, να ακυρώσει αυ¬ 
τήν για παράβαση διάταξης ή μη τήρηση ουσιώδους τύ¬ 
που της διαδικασίας. Στην περίπτωση αυτή εφαρμόζονται 
τα οριζόμενα στηνπαρ. 4 ατού παρόντος άρθρου. 

6. Η έφεση και η προθεσμία για την άσκησή της ανα¬ 
στέλλουν την εκτέλεση της απόφασης. 

7. Εάν περάσουν άπρακτες οι προθεσμίες των παρ.1 και 
5 του άρθρου αυτού, οι πρωτόδικες πειθαρχικές αποφά¬ 
σεις της μονομελούς δικαιοδοσίας καθίστανται τελεσίδι¬ 
κες και εκτελεστές και ο πειθαρχικός φάκελος αναπέμπε- 
ται σ’ αυτόν που επέβαλε την ποινή, ο οποίος υποχρεού- 
ται να ενεργήσει κατά τα οριζόμενα στην παρ. 9 του 
παρόντος άρθρου. 

8. Οι αποφάσεις που εκδίδονται ύστερα από έφεση εί¬ 
ναι αμέσως εκτελεστές. 

9. Σε όλες τις περιπτώσεις, οι πρωτόδικες πειθαρχικές 
αποφάσεις κατά των οποίων δεν ασκήθηκε έφεση, καθώς 
και οι αποφάσεις που εκδόθηκαν ύστερα από έφεση, μα¬ 
ζί με το σχετικό φάκελο, αποστέλλονται, στο Τμήμα Διοί¬ 
κησης Προσωπικού, το οποίο μεριμνά για την εκτέλεσή 
τους και τηντοποθέτησή τους στον πειθαρχικό υποφάκε- 
λοτου Προσωπικού Μητρώου του εργαζομένου. 

Άρθρο 75 

Πολυμελής Πειθαρχική δικαιοδοσία 

1. Η Πολυμελής Πειθαρχική δικαιοδοσία ασκείται από: 

α) Το Διοικητικό Συμβούλιο του Ο.Δ.Δ.Υ. Α.Ε. 

β) Το Πρωτοβάθμιο Υπηρεσιακό Συμβούλιο 

γ) Το Δευτεροβάθμιο Υπηρεσιακό Συμβούλιο 

2. Το Διοικητικό Συμβούλιο επιλαμβάνεται αυτεπαγγέλ- 
τως, επιφυλασσομένωντωνπεριπτώσεωνπουπροβλέπο- 
νται από τον Γ.Κ.Π. Το Διοικητικό Συμβούλιο μπορεί να 
επιβάλλει τις ποινές της έγγραφης επίπληξης και του 
προστίμου έως και τις αποδοχές ενός (1) μηνός. Αν το 
Δ.Σ. κρίνει ότι η προσήκουσα ποινή είναι ανώτερη της δι¬ 
κής του αρμοδιότητας, παραπέμπει το θέμα στο πρωτο¬ 
βάθμιο υπηρεσιακό συμβούλιο. 

3. Το Πρωτοβάθμιο υπηρεσιακό συμβούλιο μπορεί να 
επιβάλλει οποιαδήποτε πειθαρχική ποινή από τις προβλε- 
πόμενες στο άρθρο 60 του παρόντος Γ.Κ.Π. Το πρωτο¬ 
βάθμιο συμβούλιο κρίνει σε πρώτο βαθμό μετά από πα¬ 
ραπομπή της υπόθεσης σε αυτό και σε δεύτερο βαθμό με¬ 
τά από άσκηση έφεσης κατ’ αποφάσεων του 
Διευθύνοντος Συμβούλου και του Διοικητικού Συμβουλί¬ 
ου του Ο.Δ.Δ.Υ. Α.Ε. 

4. Το Δευτεροβάθμιο Υπηρεσιακό Συμβούλιο αποφαί- 
νεται σε δεύτερο βαθμό ύστερα από έφεση κατά των 
πρωτόδικων αποφάσεων του πρωτοβαθμίου Υπηρεσια¬ 
κού Συμβουλίου στις περιπτώσεις επιβολής της πειθαρχι¬ 
κής ποινής της προσωρινής αναστολής της Σύμβασης 
Εργασίας και της οριστικής καταγγελίας της Σύμβασης 
Εργασίας. Το δευτεροβάθμιο Υπηρεσιακό Συμβούλιο κρί¬ 
νει σε δεύτερο βαθμό, κατά το Νόμο και την ουσία, τις 
ανωτέρω αποφάσεις του πρωτοβαθμίου Υπηρεσιακού 
Συμβουλίου. 


Άρθρο 76 

Προδικασία στην πολυμελή δικαιοδοσία 

1. Την πειθαρχική αγωγή ενώπιον του Πρωτοβαθμίου 
Υπηρεσιακού Συμβουλίου εγείρει το Διοικητικό Συμβού¬ 
λιο της Εταιρείας, εάν κρίνει ότι το αδίκημα πρέπει να τι¬ 
μωρηθεί με ποινή μεγαλύτερη από εκείνη που προβλέπε- 
ται από την πειθαρχική δικαιοδοσία του. Πειθαρχική αγω¬ 
γή εγείρεται υποχρεωτικά, όταν πρόκειται για περίπτωση 
από τις προαναφερόμενες στο άρθρο 64 του παρόντος 
Γ.Κ.Π. 

2. Ανάκληση της πειθαρχικής αγωγής που ασκήθηκε, 
αποκλείεται. 

3. Στην πειθαρχική αγωγή πρέπει να ορίζονται τα πραγ¬ 
ματικά περιστατικά, που συνιστούν το διωκόμενο αδίκη¬ 
μα, καθώς και τα στοιχεία της ενοχής που υπάρχουν. 

4. Η πειθαρχική αγωγή κοινοποιείται στον εγκαλούμενο 
και μετά διαβιβάζεται, μαζί με το πειθαρχικό φάκελο που 
σχηματίσθηκε, καθώς και το προσωπικό μητρώο του 
εγκαλούμενου, στο γραμματέα του Πρωτοβάθμιου Υπη¬ 
ρεσιακού Συμβουλίου. Ο εγκαλούμενος δικαιούται να λά¬ 
βει γνώση του πειθαρχικού φακέλου πριν από τη συζήτη¬ 
ση της υπόθεσης και συντάσσεται γι’ αυτό πράξη, η οποία 
υπογράφεται από τον υπάλληλο, στον οποίο βρίσκεται ο 
φάκελος και από τον λαμβάνοντα γνώση ή αν αρνηθεί ο 
δεύτερος, μόνο από τον πρώτο. 

Άρθρο 77 

Διαδικασία Υπηρεσιακών Συμβουλίων 

1. Μετά την έγερση της πειθαρχικής αγωγής ή την 
άσκηση της έφεσης, ο Πρόεδρος του οικείου Υπηρεσια¬ 
κού Συμβουλίου προσδιορίζει την ημέρα της πειθαρχικής 
δίκης με πράξη που κοινοποιείται με απόδειξη στον διω¬ 
κόμενο ή τον εγκαλούντα πριν δέκα (10) τουλάχιστον ερ¬ 
γάσιμες ημέρες. Ο διωκόμενος ή ο εγκαλών δικαιούται 
μέσα σε έξι (6) εργάσιμες ημέρες από της κοινοποίησης 
σε αυτόν της παραπάνω πράξης, να δηλώσει αν θα παρα- 
στεί κατά την εκδίκαση της υπόθεσης. Παράσταση του 
υπαλλήλου δια η μετά πληρεξουσίου δικηγόρου επιτρέ¬ 
πεται σε κάθε περίπτωση πειθαρχικής δίωξης δια παν αδί¬ 
κημα, ενώπιον των πειθαρχικών συμβουλίων. 

2. Το Υπηρεσιακό Συμβούλιο δικαιούται να απαιτήσει 
την αυτοπρόσωπη παράσταση του διωκόμενου ενώπιον 
του ή του εγκαλούντος, καθώς και κάθε υπηρεσιακού πα¬ 
ράγοντα. 

3. Το Υπηρεσιακό Συμβούλιο αναβάλλει τη δίκη οσάκις 
κρίνει αναγκαία την ενέργεια συμπληρωματικής ανάκρι¬ 
σης ή την εξέταση μάρτυρα, ή την αυτοπρόσωπη παρά¬ 
σταση του διωκόμενου ή του εγκαλούντος. Σε περίπτωση 
αναβολής της δίκης για οποιονδήποτε λόγο, ο Πρόεδρος 
προσδιορίζει άλλη ημέρα γι’ αυτήν, την οποία γνωστοποι¬ 
εί στον διωκόμενο ή τον εγκαλούντα έγκαιρα, σύμφωνα 
με τα παραπάνω ή αν αυτοί παρίστανται στο Συμβούλιο, 
με προφορική ανακοίνωση προς αυτούς από τον Πρόε¬ 
δρο, η οποία καταχωρείται στα πρακτικά. Για την περί¬ 
πτωση αυτή, οι προθεσμίες της παρ. 1 μπορεί κατά την 
κρίση του Προέδρου να συντμηθούν. Με την επιφύλαξη 
της περίπτωσης του εδαφίου β' της παρούσης παραγρά¬ 
φου, κάθε πρόσκληση, γνωστοποίηση κ.λπ. γίνεται με 
απόδειξη. Αν ο εγκαλών που κλήθηκε από το Συμβούλιο, 
κατά τις διατάξεις της παραγράφου αυτής, δεν παραστεί 
κατά την εκδίκαση της έφεσής του, το Συμβούλιο μπορεί 
να αποφασίσει την απόρριψη της έφεσής του, ως ανυπο¬ 
στήρικτης. 

4. Το πειθαρχικό όργανο εκτιμά τις αποδείξεις που πα¬ 
ρασχέθηκαν, κατ’ ελεύθερη κρίση και μπορεί για μόρφω¬ 
ση της κρίσης του, να λάβει υπόψη και αποδεικτικά στοι- 

χεία που δεν προκύπτουν από την πειθαρχική διαδικασία, 
αλλά από άλλη νόμιμη διαδικασία, εφόσον έλαβε γνώση 
αυτών και ο διωκόμενος. 

5. Η απόφαση πρέπει να στηρίζεται σε αποδεδειγμένα 
πραγματικά γεγονότα και όχι σε απλές υπόνοιες, να είναι 
αιτιολογημένη, τόσο για τη διαπίστωση της ενοχής, όσο 
και για την επιβολή και επιμέτρηση της ποινής. 

6. Κάθε πειθαρχική απόφαση διατυπώνεται εγγράφως 
και μνημονεύονται σε αυτήν: 

α) Ο τόπος και ο χρόνος έκδοσής της 
β) Το όνομα, ο τίτλος και ο βαθμός αυτών που εκδίκασαν 
την υπόθεση 

γ) Το όνομα, ο τίτλος και ο βαθμός του κρινόμενου 
δ) Το αποδιδόμενο πειθαρχικό αδίκημα, ο χρόνος και ο 
τόπος της τέλεσής του 

ε) Η απολογία και η τυχόν προφορική υποστήριξη αυτής 
ή η μη υποβολή απολογίας και η κλήση ή όχι σε προφορι¬ 
κή ανάπτυξη της απολογίας 
στ) Η αιτιολογία της απόφασης 

ζ) Αν λήφθηκε ομόφωνα ή κατά πλειοψηφία και στην δεύ¬ 
τερη περίπτωση, η γνώμη των μελών που μειοψήφισαν 
η) Η αθώωση ή η απαλλαγή του κρινόμενου, ή η ποινή 
που επιβλήθηκε σε αυτόν. 

Το με στοιχείο ε' μέρος της απόφασης μνημονεύεται πε¬ 
ριληπτικά Η παράλειψη των στοιχείων που αναφέρονται 
στα εδάφια α, β, και γ εκτός του ονοματεπώνυμου, δεν 
συνεπάγεται ακυρότητα της απόφασης, εφόσον αυτά 
προκύπτουν από το φάκελο της υπόθεσης. 

7. Η πειθαρχική απόφαση υπογράφεται από τον Πρόε¬ 
δρο και τον γραμματέα του Υπηρεσιακού Συμβουλίου, 
παραδίδεται μαζί με τον σχετικό φάκελο στο Τμήμα Διοί¬ 
κησης Προσωπικού, με την φροντίδα του οποίου επιδίδε¬ 
ται, με απόδειξη, στον κριθέντα και κοινοποιείται αντίγρα¬ 
φο αυτής στην Υπηρεσιακή Μονάδα που υπηρετεί ο κρι- 
θείς. 

8. Η πειθαρχική απόφαση δεν ανακαλείται. 

Άρθρο 78 

Ένδικα μέσα στην πολυμελή δικαιοδοσία 

1. Οι αποφάσεις του Διοικητικού Συμβουλίου του 
Ο.Δ.Δ.Υ. Α.Ε. και του Πρωτοβάθμιου Υπηρεσιακού Συμ¬ 
βουλίου υπόκεινται σε έφεση ενώπιοντου αρμοδίου Υπη¬ 
ρεσιακού Συμβουλίου, κατά τα οριζόμενα στις παρ. 3 και 
4 του άρθρου 75 του παρόντος Γ.Κ.Π. 

2. Έφεση δικαιούται να ασκήσει αυτός που καταδικά¬ 
σθηκε πειθαρχικά. 

3. Η έφεση ασκείται, σε όλες τις παραπάνω περιπτώ¬ 
σεις, μέσα σε δέκα (10) εργάσιμες ημέρες από την κοινο¬ 
ποίηση της απόφασης. Η προθεσμία για την έφεση παρα- 
τείνεται, λόγω ανωτέρας βίας, κατά την κρίση του οικείου 
Υπηρεσιακού Συμβουλίου. 

4. Η έφεση κατατίθεται στο Τμήμα Δ/νσης Προσωπικού 
και πρωτοκολλείται και στη συνέχεια διαβιβάζεται αμέ¬ 
σως από το Τμήμα Προσωπικού στον Πρόεδρο του οικεί¬ 
ου Υπηρεσιακού Συμβουλίου. 

5. Η έφεση και η προθεσμία για την άσκησή της ανα¬ 
στέλλουν την εκτέλεση της απόφασης. 

6. Το αρμόδιο Υπηρεσιακό Συμβούλιο κρίνει με βάση τα 
προσκομισθέντα έγγραφα και αποδεικτικά στοιχεία ενώ¬ 
πιοντου πειθαρχικού οργάνου που δίκασε πρωτόδικα, δι¬ 
καιούται όμως να δεχθεί και νέα αποδεικτικά στοιχεία ή 
και να επιτρέψει και νέα αποδεικτικά μέσα. 

7. Αιτιάσεις για κακή σύνθεση οποιουδήποτε βαθμού 
Υπηρεσιακού Συμβουλίου μπορεί να προβληθούν μόνο 
ενώπιοντου ιδίου Συμβουλίου και μέχρι πέρατος της απο¬ 
δεικτικής διαδικασίας. Αιτιάσεις που δεν προβλήθηκαν 
κατά τον παραπάνω τρόπο ενώπιον του Πρωτοβάθμιου 
Συμβουλίου δεν μπορεί να αποτελόσουν λόγο έφεσης. 


8. Το αρμόδιο Υπηρεσιακό Συμβούλιο όταν κρίνει επί 
εφέσεωςτουτιμωρηθέντος υπαλλήλου δεν μπορεί να κα¬ 
ταστήσει χειρότερη την θέση του. 

9. Η μετά από έφεση εκδιδομένη πειθαρχική απόφαση 
του αρμοδίου Υπηρεσιακού Συμβουλίου είναι τελεσίδικη 
και δεν υπόκειται σε ένδικο μέσο. 

Άρθρο 79 

Εκτέλεση πειθαρχικών αποφάσεων 

1. Η τελεσίδικη απόφαση εκτελείται υποχρεωτικώς. Η 
εκτέλεση των αποφάσεων των οργάνων της μονομελούς 
και πολυμελούς πειθαρχικής δικαιοδοσίας γίνεται με την 
φροντίδα του Τμήματος Διοίκησης Προσωπικού, στο 
οποίο περιέρχονται αυτές μαζί με τους σχετικούς φακέ¬ 
λους. 

2. Το πρόστιμο υπολογίζεται στο σύνολο των αποδοχών 
που είχε ο υπάλληλος κατά τον χρόνο έκδοσης της πρω¬ 
τοβάθμιας πειθαρχικής απόφασης και παρακρατείται 
εφάπαξ τον πρώτο μήνα μετά την τελεσιδικία της απόφα¬ 
σης, αν είναι κατώτερο ή ίσο με το 1/4 των μηνιαίων απο¬ 
δοχών. Διαφορετικά, παρακρατείται τμηματικά και συνε¬ 
χώς σε μηνιαίες δόσεις ίσες με το 1/4 των αποδοχών μέ¬ 
χρι της εξόφλησης, σύμφωνα με την ισχύουσα νομοθεσία 
και αποτελεί έσοδο του Ο.Δ.Δ.Υ. Α.Ε. 

3. Ο εργαζόμενος που τιμωρείται με την ποινή της προ¬ 
σωρινής παύσης ή της οριστικής παύσης τίθεται εκτός 
υπηρεσίας μόλις κοινοποιηθεί σ’ αυτόν τελεσίδικη πει¬ 
θαρχική απόφαση. Από την επομένη της κοινοποίησης, 
παύουν οι αποδοχές του υπαλλήλου που απολύθηκε ορι¬ 
στικά ή προσωρινά. 

Άρθρο 80 

Διαγραφή Πειθαρχικών Ποινών 

1. Αντίγραφο της εκτελεστής πειθαρχικής απόφασης 
(καταδικαστικής ή απαλλακτικής), μαζί με όλα τα έγγρα¬ 
φα της πειθαρχικής διαδικασίας, τίθεται στον πειθαρχικό 
υποφάκελο του προσωπικού Μητρώου του εργαζομένου. 

2. Διαγράφονται αυτοδικαίως η ποινή της έγγραφης 
επίπληξης μετά τρία (3) έτη, του προστίμου μετά πέντε (5) 
έτη καιτης προσωρινής παύσης μετά (10) έτη, εφόσον κα¬ 
τά το αντίστοιχο χρονικό διάστημα ο εργαζόμενος δεν τι¬ 
μωρήθηκε με άλλη ποινή. 

3. Ο πειθαρχικός φάκελος ποινής που διαγράφεται, 
αφαιρείται από το προσωπικό μητρώο του εργαζομένου, 
τίθεται στο αρχείο της υπηρεσίας και δεν επιτρέπεται 
εφεξής να αποτελεί στοιχείο κρίσης του. 

ΚΕΦΑΛΑΙΟ ΙΕ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 81 

Μεταβατικές διατάξεις 

1. Συνιστώνται αυτοδίκαια θέσεις με βαθμό Διευθυντή 
σε ίσο αριθμό με τις Διευθύνσεις που θα προβλέπει ο 
Κ.Ε.Ο.Λ. 

2. Οι λοιπές θέσεις των εργαζομένων κάθε κλάδου δια¬ 
βαθμίζονται αυτοδικαίως σε θέσεις ενιαίων βαθμών Δ' 
έως και Α', για τις κατηγορίες ΠΕ, ΤΕ, ΔΕ και Ε' έως και Β' 
για την κατηγορία ΥΕ. 

3. Οι κατά την έναρξη της ισχύος του παρόντος Γ.Κ.Π. 
προϊστάμενοι Δ/νσεων, δύνανται να επιλεγούν ως Δ/ντές 
έστω και αν δεν πληρούν την προϋπόθεση της προϋπη¬ 
ρεσίας ως προϊσταμένων τμημάτων που τάσσει το άρθρο 
13του παρόντος Γ.Κ.Π. 

4. Μέχρι την κατάρτιση και υπογραφή της Πρώτης Συλ¬ 
λογικής Σύμβασης Εργασίας για το τακτικό προσωπικό 
του ΟΔΔΥ ΑΕ εφαρμόζονται οι διατάξεις του Ν. 
3205/2003 όπως ισχύουν κάθε φορά. 

Άρθρο 82 

Ενημέρωση - ανακοινώσεις 

1. Η Διοίκηση της Εταιρείας, παράλληλα με τις διαδικα¬ 
σίες προγραμματισμού και γενικότερης συνεργασίας 
που προβλέπονται στους οικείους Κανονισμούς, μπορεί 
να καλεί τα συλλογικά όργανα των εργαζομένων, το σύ¬ 
νολο των εργαζομένων ή και τους εργαζόμενους κατά δι¬ 
οικητικές ενότητες, με στόχο την άμεση και πληρέστερη 
ενημέρωση αυτών σε θέματα που τους αφορούν, καθώς 
και για γενικότερα θέματα της Εταιρείας. 

2. Το Σωματείο των εργαζομένων, οι συνδικαλιστικές 
παρατάξεις και κάθε εργαζόμενος, αναρτούν και διανέ¬ 
μουν ανακοινώσεις και γενικά έγγραφα, σε προκαθορι¬ 
σμένους χώρους της Εταιρείας, σύμφωνα με τις διατά¬ 
ξεις της κείμενης νομοθεσίας. 

Σε κάθε περίπτωση, κάθε ανακοίνωση και γενικά έγγρα¬ 
φο που αναρτούν ή διανέμουν οι ανωτέρω, πρέπει να φέ¬ 
ρει την υπογραφή του συντάκτη (ή των συντακτών), κα¬ 
θώς και την σφραγίδα τους, εφόσον υπάρχει. 

Άρθρο 83 

Νομική κάλυψη εργαζομένων 

1. Οι εργαζόμενοι στον Ο.Δ.Δ.Υ. Α.Ε., κατά την άσκηση 
των καθηκόντων τους, δικαιούνται πλήρους νομικής υπο¬ 
στήριξης και κάλυψης από την Υπηρεσία και από εξωτε¬ 
ρικά δικηγορικά γραφεία. Το ύψος της αμοιβής του γρα¬ 
φείου για την νομική κάλυψη καθορίζεται με απόφαση του 
Δ.Σ. του Ο.Δ.Δ.Υ. Α.Ε. και πρέπει να είναι παραπλήσιο με 
τον πίνακα αμοιβών του Δικηγορικού Συλλόγου. 

2. Η νομική κάλυψη επεκτείνεται και στην περίπτωση 
διεκδίκησης αποζημίωσης κατά τρίτου σε περίπτωση τε¬ 
λεσίδικης αθωωτικής απόφασης. 

Άρθρο 84 

Ισότητα των εργαζομένων 

Στην Εταιρεία ισχύει η αρχή της ίσης μεταχείρισης των 
εργαζομένων. 

Άρθρο 85 

Κώλυμα υπέρμετρης παραμονής 

Δεν επιτρέπεται στο αυτό πρόσωπο η παραμονή πλέον 
των δώδεκα ετών ως προϊσταμένου της ιδίας Δ/νσης. 

Άρθρο 86 

Αρμοδιότητα του Διοικητικού Συμβουλίου 

Όσα θέματα αφορούν την υπηρεσιακή κατάσταση του 
προσωπικού και δεν προβλέπονται στον παρόντα Γενικό 
Κανονισμό Προσωπικού (Γ.Κ.Π.), θα ρυθμίζονται με απο¬ 
φάσεις του Διοικητικού Συμβουλίου του Ο.Δ.Δ.Υ. Α.Ε., με 
την επιφύλαξη του επομένου άρθρου. 

Άρθρο 87 
Σειρά ισχύος 

Οι διαδικασίες θεμάτων προαγωγών, πειθαρχικών και 


λύσης εργασιακής σχέσης που αφορούν το προσωπικό 
με σχέση εργασίας Δημοσίου δικαίου και που τυχόν δεν 
ρυθμίζονται δια του παρόντος Γ.Κ.Π. θα διέπονται από 
τον εκάστοτε ισχύοντα Δημοσιοϋπαλληλικό Κώδικα. 

Εάν κατά την αντιμετώπιση όλων των πειθαρχικών θε¬ 
μάτων, όλων των θεμάτων λύσης της εργασιακής σχάσε¬ 
ως και των ουσιωδών σημείων των θεμάτων προαγωγών 
που αφορούν το προσωπικό που υπηρετούσε κατά την 
μετατροπή του Ο.Δ.Δ.Υ. σε Α.Ε. με σχέση εργασίας Δη¬ 
μοσίου Δικαίου, προκύψει αντίθεση του παρόντος Γ.Κ.Π. 
με τον εκάστοτε ισχύοντα Δημοσιοϋπαλληλικό Κώδικα, 
θα υπερισχύει ο Δημοσιοϋπαλληλικός κώδικας, με την 
εξαίρεση του άρθρου 13 που η σύνταξή του αντανακλά 
τις ιδιαιτερότητες του Ο.Δ.Δ.Υ. 

Άρθρο 88 

Ειδικές Ρυθμίσεις Προσωπικού 

Σε περίπτωση διάλυσης του Ο.Δ.Δ.Υ. Α.Ε. ή υπαγωγής 
του σε άλλο φορέα το προσωπικό που υπηρετούσε κατά 
το χρόνο της μετατροπής του σε Α.Ε. (28.12.1998) μετα¬ 
τάσσεται με αίτησή του στο Υπουργείο Οικονομικών. 

Άρθρο 89 

Αρχή της χρηστής διοίκησης και αξιοκρατίας 

Η χρηστή και σώφρων διοίκηση πρέπει να είναι τα ση¬ 
μεία αναφοράς των αποφάσεων του Δ.Σ. του Ο.Δ.Δ.Υ. και 
των Διοικητικών οργάνων. Η απουσία κομματισμού, φα- 
τριασμού και η παρουσία αξιοκρατίας, δικαιοσύνης και 
διαφάνειας συνιστούν την ζωτική προϋπόθεση για την 
πρόοδο της Εταιρείας, την εργασιακή ειρήνη την ανάπτυ¬ 
ξη της προσωπικότητας των εργαζομένων, και για τους 
λόγους αυτούς πρέπει να αποτελούν το κοινό τόπο όλων 
των αποφάσεων της Διοίκησης. 

Οι εκάστοτε Διοικήσεις οφείλουν με ευλάβεια να τη¬ 
ρούν το παρόν άρθρο. 

Άρθρο 90 

Έναρξη Ισχύος Κανονισμού - Τροποποιήσεις 

1. Η ισχύς του παρόντος θα αρχίσει από την δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά από τις επιμέρους διατάξεις του. 

2. Ο Κανονισμός αυτός μετά την έγκρισή του πρέπει να 
είναι αναρτημένος μόνιμα στον πίνακα ανακοινώσεων της 
Εταιρείας. 

3. Ο ανωτέρω Κανονισμός μπορεί να τροποποιείται με 
τη διαδικασία που ορίζεται κάθε φορά απάτην κείμενη νο¬ 
μοθεσία. 

Η ανωτέρω απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Μαρτίου 2004 

